
COLECTIA FASCICULE 


1. RĂSPUNSURI LACÂTEVA PROBLEME DE 
ACTUALITATE 


“Originea inegalităților, legea reîncarnării 

= Unele îngrădiri privind libertatea de exprimare 

= Cum să înlăturăm oboseala 

„Este eficace pedeapsa cu moartea? 

„Singura morală a sexualității: iubirea 

“Drogul, o boală a sufletului 

„De la nucleul familial la fraternitatea universală 

“Capcanele ocultismului 

„Fanatismul, negare a adevăratei religii 

Ce este un Maestru Spiritual? 

= Educaţie şi instruire 

= Progres tehnic şi progres moral 

=" Pacea: să eliminăm mai întâi din noi înşine cauzele 
războiului 

"Piramida, mesaj al unităţii 


Originea inegalităților - legea reîncarnării 


Întâlnim în viaţă unele ființe sănătoase, frumoase, 
inteligente, bogate, care beneficiază de cele mai bune 
condiţii şi reuşesc în tot ce fac, şi altele, dimpotrivă, atât 
de păguboase încât, indiferent ce ar face, se confruntă 
numai cu nişte eşecuri. Care este originea acestei 
inegalităţi de condiţii? Mulţi oameni sunt deseori şocați 
de ceea ce pare a fi cu adevărato nedreptatea destinului. 
Dacă îi veți întreba pe oamenii de ştiinţă despre motivul 
acestor inegalităţi, cei mai mulți vă vor răspunde că 
acestea sunt rezultatul hazardului. Iar dacă îi întrebaţi pe 
preoţi, pe pastori, ei vă vor răspunde că aceasta este 
voința Domnului. Ei vă vor vorbi uneori despre 
predestinare şi iertare, dar apare o nedreptate în plus. În 
orice caz, „voința Domnului” nu este cu mult diferită de 
„hazard”. 

Să analizăm însă acest răspuns al clerului. Domnul 
dăruieşte deci totul unora şi nimic altora, nu se ştie de 
ce, dar aşa stau lucrurile. Nu este însă totul, fiindcă apoi 
El este furios, jignit, când cei cărora nu le-a oferit nici 
calități, nici condiții propice, sunt răi, proşti şi comit 
crime. Şi El îi pedepseşte. Fiind atotputernic, El ar fi 
putut face din ei nişte ființe minunate; dar El nu a făcut- 
o. Deci, nu numai că este greşeala Lui dacă ei comit nişte 
crime, dar El îi şi pedepseşte pentru acestea! Iată de ce 
mulți oameni sunt revoltați. 

Nu, există în realitate o explicaţie pentru toate 
nedreptăţile aparente ale vieţii: este legea reîncarnării. 


Biserica nu şi-a dat însă seama că, negând această lege, 
l-a prezentat pe Domnul ca un adevărat monstru. 

Explicaţia constă în faptul că, la origini, Dumnezeu 
ne-a dat totul, dar ne-a dăruit şi libertatea, iar noi ne-am 
folosit de această libertate pentru a face nişte experienţe 
costisitoare. Domnul care este generos, răbdător, ne-a 
lăsat să le facem, spunând: „Ei sunt copiii mei. Bieţii de 
ei, vor suferi, îşi vor sparge capetele, dar nu-i nimic, 
fiindcă Eu le voi oferi în continuare bogăţiile şi iubirea 
mea. O mulțime de reîncarnări îi mai aşteaptă... Ei vor 
învăţa şi se vor cuminţi”. El ne-a lăsat liberi, şi tot ce ni 
se întâmplă rău acum este din vina noastră, l-am meritat. 
lar ceea ce ni se întâmplă bun, l-am meritat deopotrivă, 
este rezultatul strădaniilor noastre din încarnările 
anterioare. 

De ce a aruncat Biserica întreaga responsabilitate a 
destinului nostru pe umerii Domnului”? Veţi replica: „Nu, 
ea nu a făcut aşa ceva, a înlăturat numai credinţa în 
reîncarnare”. În realitate, când judecăm puţin, este 
acelaşi lucru, şi este foarte grav. Deoarece credinţa în 
reîncarnare constituie şi una dintre bazele moralei. Atât 
timp cât oamenii nu sunt lămuriți asupra acestei legi a 
cauzelor şi a consecinţelor ce continuă să acționeze de la 
o existenţă la alta, degeaba li se fac tot felul de promisiuni 
pentru a-i cuminţi, nu ajută prea mult, ei nu se vor 
schimba. Nu numai că nu se vor schimba, dar ei se vor 
revolta, considerându-se nişte victime ale nedreptății 
sociale, devenind geloşi, şi împotrivindu-se celor pe care 
îi consideră mai privilegiați ca ei, complicând şi mai mult 


situaţia. Acela care ştie însă că greutăţile şi încercările 
întâlnite în această existenţă sunt rezultatul unor greşeli 
din trecut, nu numai că acceptă aceste greutăți, dar se 
decide să lucreze pentru bine, pentru a-şi ameliora 
viitoarele încarnări. 


Unele îngrădiri privind libertatea de exprimare 


Atunci când un om a încălcat proprietatea vecinului, 
când nu l-a plătit corect, când l-a lovit sau i- a adresat 
nişte insulte, toate legile sunt împotriva sa şi îl 
condamnă. Justiția nu se preocupă însă de un om care, 
prin scrierile sale, prin cuvintele sau exemplul personala 
determinat mii de oameni să-şi piardă credința, speranța 
şi iubirea, i-a incitat la desfrâu, la violenţă. Fiecare este 
liber să-şi exprime gândurile şi dorințele, chiar şi cele mai 
scabroase, fără să se preocupe de consecinţele pe care 
acestea le-ar putea avea asupra destinului anumitor 
persoane mai slabe, mai influențabile. Nişte bijuterii 
furate, nişte geamuri sparte, ah, da, acestea sunt nişte 
lucruri foarte importante, dar sufletele şi spiritele 
cuprinse de îndoială, de revoltă şi descumpănire, nu 
constituie ceva grav. Astfel, cei mai mari criminali se 
plimbă în libertate, iar dacă ei sunt artişti, scriitori, 
cineaşti, li se acordă chiar şi nişte premii! Sănătatea 
spirituală a unei societăți nu contează, ea poate fi lăsată 
să se deterioreze sau să se distrugă, în timp ce, pentru 
bunurile fizice, materiale, totul este prevăzut pentru a le 
proteja: secțiile de poliție, tribunalele, închisorile... 

Veţi spune: „Oamenii trebuie să aibă posibilitatea 
însă să-şi exprime în mod liber ideile: nu era mai bine nici 
când în anumite perioade gânditorii, filosofii, artiştii erau 
persecutați”. Desigur, eu cunosc toate acestea, dar atât 
timp cât oamenii nu posedă suficiente criterii pentru a 
judeca ce este cu adevărat bun sau rău, este mai bine 


chiar ca întreaga lume să fie lăsată să se exprime. Eu 
atrag însă atenția tuturor creatorilor în privința 
responsabilităţii lor. Îi previn, spunându-le următoarele: 
aveți şansa de a fi liberi, dar libertatea nu este un scop în 
sine, iar datoria voastră este să reflectaţi la efectele pe 
care operele voastre le vor produce asupra celorlalți. Să 
ştiţi că, chiar dacă justiția umană vă lasă în pace, justiția 
divină vă va trage la răspundere. Atunci când veţi ajunge 
într-o zi în lumea de dincolo şi când vi se va arăta că ați 
pricinuit nişte neajunsuri celorlalți, veți putea protesta 
mult şi bine spunând că nu ați produs tot acel rău, vi se 
va răspunde: „Ba da, aceste persoane au suferit din cauza 
voastră, le-aţi tulburat mintea, inima, le-aţi împins spre 
nişte experienţe riscante, fără să le preveniţi despre 
pericolele ce le pândeau, sunteți vinovați şi veţi fi 
pedepsiți”. Trebuie să vă folosiți însuşirile pentru a 
lumina ființele, a trezi în ele iubirea, încrederea, dorința 
de a se ameliora. Altminteri, să ştiţi că, nu numai că veți 
fi pedepsiți, dar într-o următoare încarnare veți fi lipsiți 
de aceste înzestrări. 


Cum să înlăturăm oboseala 


Ceea ce dăunează atât de mult contemporanilor 
noştri este această febră, această agitaţie continuă în care 
ei trăiesc, ce aduce în final nişte tulburări în organismul 
lor fizic, cât şi în organismul lor psihic. li auzim din ce în 
ce mai mult pe oameni plângându-se: „Eu sunt obosit”. 
Ei continuă însă să se agite, să alerge aiurea, fără să se 
oprească o clipă. Este bine să doreşti să fii activ, dar 
pentru a putea rămâne activ fără a obosi, trebuie să ştii 
să te destinzi. Nu numai o dată sau de două ori pe zi, nu 
este de ajuns, ci de zece, cincisprezece, douăzeci de ori, 
câte un minut de fiecare dată. De îndată ce veți un 
moment liber, oriunde, la un semafor, la o coadă, în loc 
să vă lăsați gândurile să zboare aiurea sau să vă enervați 
fiindcă ați fost siliți să vă pierdeţi vremea, profitați de 
această ocazie ca să vă concentrați, să vă liniştiți, 
regăsindu-vă propriul echilibru: vă veţi relua apoi 
activitățile cu forţe noi. 

Esenţialul este să reuşiți să rupeţi acest ritm 
accelerat ce face din voi un fel de maşină propulsată de 
un motor imposibil de stăpânit. Opriţi-vă deci de mai 
multe ori pe zi, cel puţin un minut, şi gândiți-vă la cineva 
sau ceva careîl iubiţi, vă linişteşte, vă inspiră, vă dă curaj. 
Dacă aveţi posibilitatea, retrageţi-vă într-o cameră 
liniştită, întindeţi-vă cu fața în jos pe un pat sau pe 
pământ, pe covor, cu braţele şi picioarele destinse, 
lăsându-vă să plutiți într-un ocean de lumină, fără să vă 


mişcațţi, fără să vă gândiţi la nimic, numai la lumină... 
Numai un minut, şi vă veţi ridica reîncărcați. 

Mai există încă un exercițiu uşor şi eficace: să 
învățați să vă hrăniți. Fiindcă veţi fi neapărat obligați în 
acea clipă să vă opriți şi să vă aşezaţi, în loc să vă hrăniți 
oricum, în zgomot, într-o stare de nervozitate, de grabă, 
obişnuiți-vă să considerați masa ca un prilej de a face un 
exercițiu de destindere, de concentrare, de armonizare a 
tuturor celulelor voastre. 

În clipa în care vă aşezaţi la masă, începeţi prin a 
alunga din spiritul vostru orice v-ar putea împiedica săvă 
hrăniți în pace şi armonie. Dacă nu reuşiți imediat, 
aşteptaţi momentul când veţi reuşi să vă calmați. 
Hrănindu-vă într-o stare de nervozitate, de furie sau 
nemulțumire, veţi introduce în voi o febrilitate, nişte 
vibrații haotice ce se vor reflecta în tot ceea ce faceţi după 
aceea. Chiar dacă încercaţi să dați senzația de calm, de 
autocontrol, se degajă o agitaţie, o tensiune, se comit 
nişte greşeli, vă ciocniți de oameni şi de lucruri, rostiți 
nişte cuvinte nechibzuite ce destramă prieteniile şi închid 
uşile... În timp ce, dacă vă hrăniţi într-o stare de armonie, 
veți rezolva mai bine problemele ce vă apar, şi chiar dacă 
sunteți obligaţi să alergaţi peste tot întreaga zi, veți simți 
în voi o stare de linişte pe care activitatea voastră nu o 
poate distruge. Începând cu începutul, cu lucrurile 
mărunte, puteți ajunge foarte departe. 


Este eficace pedeapsa cu moartea? 


Se tot vorbeşte despre pedeapsa cu moartea. La 
radio, la televiziune, juriştii, psihiatrii, sociologii îşi 
prezintă statisticile, observaţiile şi concluziile, iar opinia 
publică este împărțită. Unii consideră că trebuie pedepsiți 
cu moartea marii criminali, pentru a da un exemplu şi a- 
i speria pe cei care ar fi tentaţi să îi imite; alții 
argumentează că niciodată frica de moarte nu a oprit un 
criminal, şi mai ales nici un om nu are dreptul să 
hotărască moartea altuia. Există deci tot felul de 
discuţii... Din nefericire, nici chiar specialiştii nu s-au 
lămurit încă asupra acestui subiect, fiindcă cunoştinţele 
lor despre structura universului şi a ființei umane nu se 
extind la nivelul spiritual. 

Să presupunem că un criminal a fost executat: este 
adevărat că am scăpat de el în planul fizic, dar ceea ce nu 
se ştie este că el continuă să trăiască în planurile subtile, 
iar acolo, dorinţa de răzbunare şi de distrugere rămâne 
intactă. Distrugându-i corpul, nu i s-a distrus şi dorinţa, 
care nu este fizică, nu aparţine planului fizic. Odată mort, 
criminalul ajunge deci în planul astral şi în planul mental 
inferior, şi aici el întăreşte răul. Influenţa sa se strecoară 
în mintea şi inima celor care, pe pământ, sunt legaţi de el 
prin aceleaşi afinități criminale, iar prin intermediul lor el 
se străduieşte să-şi continue realizarea proiectelor sale 
răufăcătoare. El are chiar mai multe posibilități de 
acțiune ca înainte de moartea sa, deoarece nu mai este 
limitat de corpul său fizic şi poate deci acţiona prin 


intermediul a numeroase persoane. Deci, atunci când ne 
închipuim că am rezolvat problema criminalității 
preconizând introducerea pedepsei capitale, ceea ce nu 
ştim este că spiritul răufăcător continuă să acționeze din 
lumea de dincolo. 

Evident, acelaşi fenomen se petrece atunci când 
sunt asasinați profeţii, marii Maeştri: se constată că ideile 
lor se propagă mult mai intens...De aceea, atunci când 
sunt tentaţi să facă să dispară o personalitate marcantă 
care îi deranjează - un şef politic sau religios - anumiți 
conducători încep să reflecteze: „Atenţie, să nu îi omorâm, 
altminteri el va fi considerat un martir, adepții săi vor fi 
şi mai dezlănțţuiți, iar situaţia ne va fi defavorabilă”. Ei au 
înțeles că, omorând un om, nui se suprimă şi ideologia, 
fiindcă alţii o vor prelua şi va lua astfel un avânt mai mare 
ca înainte. Veţi spune: „Se întâmplă astfel deoarece 
discipolii sau adepţii, văzându-şi conducătorul omorât, 
sunt indignați şi doresc cu mai multă ardoare să îi 
continue misiunea”. Desigur, există ceva adevărat în toate 
acestea, dar este o interpretare superficială. 

Adevărul este că, în lumea cealaltă, spiritul unui 
profet, al unui Iniţiat de exemplu, continuă să alimenteze 
aceleaşi convingeri, aceeaşi dorinţă de a lumina oamenii 
şi a-i face să evolueze. El îşi continuă astfel lucrarea, 
având mai multe posibilități de a-şi propaga ideile. lată de 
ce, de multe ori, moartea unor Iniţiaţi nu a constituit un 
obstacol în propagarea ideilorlor. Uitaţi-vă la răspândirea 
formidabilă a creştinismului după moartea lui lisus... 


Nu trebuie deci să îi pedepsim pe criminali cu 
moartea din cauza consecinţelor ce vor rezulta în planul 
invizibil. Depinde de oameni să creeze nişte condiții de 
viață ca să nu mai existe răufăcători. Atât timp cât o 
societate nu este însă organizată pe nişte adevărate baze 
spirituale, ea este ca o mlaştină, iar mlaştinile dau 
naştere numai la țânțari, adică la nişte criminali. În 
aceste condiţii este deci o iluzie să-ţi doreşti să faci 
dreptate. 


Singura morală a sexualității: iubirea 


Un instructor, un ghid spiritual are datoria de a-i 
lumina de bărbaţi şi femei în problema sexualității, ştiind 
însă că această problemă poate fi cu adevărat rezolvată 
ținând cont numai de particularitățile fiecărei persoane. 
Dorinţa de a impune nişte reguli identice pentru toţi, sub 
pretextul moralei, nu este ceva cumpătat, deoarece 
aceeaşi disciplină ce îi va conduce pe unii spre echilibrul, 
forța şi adevărata spiritualitate, îi poate orienta pe alţii, 
dimpotrivă, spre isterie, nevroză şi boală. Oamenii nu au 
toți cerințe de aceeaşi natură, iar cel care nu ţine cont de 
această realitate ajunge să predice în deşert sau să le 
inducă nişte suferinţe inutile. 

Acest fapt nu înseamnă că nu trebuie să nu ne 
ostenim. Dimpotrivă, la nivelul la care se află, fiecare 
trebuie să se străduiască să-şi stăpânească forța sexuală, 
pentru a-şi trăi iubirea într-o manieră mai frumoasă, mai 
nobilă, mai spirituală, fiindcă ea este singura regulă 
morală adevărată. Unii nu se străduiesc deloc, simțindu- 
se slabi şi gândindu-se că vor eşua imediat. Nu este un 
raționament bun, deoarece nu succesul este cel mai 
important, ci felul de a fi cu adevărat sinceri în dorinţa lor 
de a ameliora manifestările iubirii lor. Ei vor cădea fără 
îndoială pe drum, dar vor fi ajutaţi şi se vorridica. Oricare 
ar fi eşecurile, esenţialul constă în a nu ne opri niciodată 
eforturile. 

Pentru a fi stimulat însă în strădaniile sale, fiecare 
are nevoie de un asociat foarte puternic. Aceste asociat 


este idealul ce îl trăiţi, un ideal de generozitate, de iubire, 
de lumină. Idealul este o ființă spirituală, o entitate vie 
care vă îndeamnă spre înalt. Astfel, toate forțele cărora nu 
le oferiţi prilejul să se manifeste în lumea fizică slujesc la 
alimentarea, la întărirea acestui ideal şi contribuie la 
realizarea sa. 

A poseda energia sexuală numai sub unicul pretext 
de a te supune unor reguli formulate de Biserică sau de 
societate se numeşte pur şi simplu refulare. Iar refularea 
nu este o soluţie pentru problema sexualității; refularea 
este refuzul de a da forței sexuale cursul ei natural, fără 
a avea în minte un ideal destul de puternic, capabil să 
efectueze o lucrare în planurile superioare pentru a 
canaliza şi a transforma această forță. Adevărata 
renunțare nu trebuie să constituie o privaţiune, ci o 
transpunere într-un alt plan. Este aceeaşi activitate ce 
continuă, dar orientată spre planurile superioare. Nu 
trebuie să ne privăm, nu trebuie să renunțăm, ci numai 
să ne deplasăm, adică să facem în înalt ceea ce făceam în 
lumea de jos: în loc să bem apă dintr-o mlaştină, simbolic 
vorbind, să bem apă dintr-un izvor pur, cristalin. 

Esenţialul va consta să vă străduiți mereu, fiindcă 
numai astfel vă veţi ameliora manifestările în orice 
domeniu, şi în special în cel al sexualității. Trebuie să ştiţi 
că actul iubirii nu este în sine nici bun, nici rău, el va fi 
numai ce îl veţi face voi. Dacă nu ați lucrat asupra voastră 
înşivă pentru a vă purifica, a vă înnobila, a vă lumina, veți 
comunica prin acest act partenerului vostru nişte boli, 
nişte vicii, nişte influenţe nocive. Adevărata iubire trebuie 


să amelioreze totul în ființa pe care o iubiţi, trebuie să o 
înalțe, să o întărească, să o lumineze. Numai atunci când 
vedeţi că o ființă se împlineşte datorită iubirii voastre, veți 
putea fi fericiți şi mulțumi Cerului că ați reuşit să o ajutați 
şi să o ocrotiți. 


Drogul, o boală a sufletului 


Străduindu-se să demonstreze că nu există nici un 
Dumnezeu, nici o Providenţă, nici un Cer, nici o speranță 
de viață după moarte, gânditorii materialişti au negat tot 
ce dă sens existenței umane: realitatea sufletului şi a 
spiritului. Ei au pretins că religia este „opiumul 
popoarelor” şi că omului îi era suficient pentru a fi fericit 
să aibă hrană, o locuinţă, să-şi întemeieze o familie şi să 
studieze. Ce se întâmplă de fapt în realitate? Omul nu este 
mulțumit chiar dacă a oferit trupului său, inimii sale, 
intelectului său tot ceea ce ele au cerut. Zilnic, observăm 
aceasta peste tot. De ce nu este el mulțumit? Fiindcă a 
neglijat să-şi hrănească sufletul şi spiritul cărora le este 
foame şi sete şi cer! lată de ce drogul, care se răspândeşte 
din ce în ce mai mult în lume, şi mai ales printre tineri, 
constituie un avertisment. Sufletul încearcă să-şi facă 
înțelese nevoile: el se sufocă şi se foloseşte de drog pentru 
a se elibera. Trebuia să ne descotorosim de opiumul 
reprezentat de religie? lată acum marijuana, heroina, 
cocaina...Este de preferat? 

Sufletul are nevoie de spațiul infinit, şi atunci când 
se simte sufocat îngrădit, el caută prin toate mijloacele să 
evadeze. Alcoolul, drogurile fac parte din aceste mijloace 
fiindcă au proprietatea de a alunga sufletul din corpul 
fizic oferindu-i deci, cel puţin pentru o clipă, iluzia 
libertății şi a spațiului. Neştiind cum să-şi satisfacă 
această nevoie de evadare a sufletului, sărmanul tineret 
se droghează. Nu este însă o soluţie, deoarece drogul este 


un element chimic oferit corpului. Or, nevoia de evadare 
vine de la suflet, nu de la corp. Drogul este un indiciu că 
sufletul doreşte să călătorească în spaţiul infinit, dar 
drogul nu poate satisface sufletul şi, nu numai că nu îl 
poate satisface, dar el distruge corpul. De aceea eu nu îl 
recomand nimănui, indiferent de pretext. Bucuria, 
dilatarea, libertatea, împlinirea trebuie căutate prin nişte 
mijloace spirituale. 

Adevăraţii adepţi ai Ştiinţei Iniţiatice nu se bazează 
pe nimic din exterior, ei ştiu că Dumnezeu a pus în sinea 
lor toate posibilităţile, toate bogăţiile, toate substanțele 
din toate laboratoarele. Şi aici trebuie să le caute. 
Desigur, este o activitate de lungă durată care cere nişte 
strădanii zilnice, dar merită efortul. Hrana ce o primiţi din 
regiunile sublime ale sufletului şi spiritului vă satură 
pentru multe zile, pentru că în planul divin există nişte 
elemente de o asemenea bogăție pe care, dacă reuşiți să 
le gustațţi o singură dată, vă vor da o senzație de împlinire 
ce nu vă va mai părăsi. Nimic nu vă poate lua această 
senzație de imensitate şi eternitate. 


De la nucleul familial la fraternitatea universală 


Fiecare familie este o celulă în acest imens organism 
care este corpul social. Oare cum funcționează celulele 
într-un organism sănătos? Ele lucrează în armonie 
pentru binele ansamblului. Este clar, dacă majoritatea 
societăților sunt bolnave, înseamnă că toate familiile 
constituente nu trăiesc în armonie: fiecare îşi are proiecte 
personale, interese proprii ce nu sunt în acord cu ale 
celorlalți, şi de aici provin dezordinile, confruntările. 
Fiecare familie trebuie deci să devină conştientă că 
aparține unor ansambluri din ce în ce mai largi, până la 
familia planetară, lucrând pentru sănătatea organismului 
universal. 

Da, această conştientizare trebuie realizată deja la 
nivelul familiei. Fiindcă o ţară este formată la bază din 
nişte familii şi ea nu va putea să-şi facă auzită o voce 
armonioasă în concertul națiunilor, atât timp cât este 
purtătoarea de cuvânt a unor cereri heteroclite şi 
discordante. De aceea familiile nu trebuie să se teamă să 
elimine din educaţia copiilor lor unele idei ce au o 
influență dăunătoare asupra armoniei societății. 
Deoarece ele îi învață pe copii să-şi dorească mai presus 
ca orice propriul succes, propria bunăstare, chiar dacă 
aceasta se face în detrimentul celorlalți. Familiile sunt 
cele care îi obişnuiesc să îi considere pe cei de altă 
naționalitate, altă religie sau rasă, ca fiind inferiori sau 
duşmani. Nu este deci de mirare dacă mai târziu aceşti 


copii se vor manifesta ca nişte adulți egoişti, limitați şi 
intoleranți. 

Familiile nu pot fi ocrotite dacă vor trăi într- un 
egoism personal. Dovada: noi facem parte cu toţi dintr-o 
colectivitate, iar dacă în această colectivitate izbucnesc 
tulburări, indiferent ce am face pentru a ne pune la 
adăpost, bunurile personale şi chiar vieţile noastre pot fi 
în pericol. Destinul familiilor este neapărat legat de cel al 
colectivităţii, iar pentru ca indivizii să fie în siguranţă, 
viața colectivă trebuie ameliorată. 

Pentru a proteja deci cu adevărat familie, singura 
soluţie este de a lucra pentru fraternitatea universală, iar 
conducătorii tuturor ţărilor să înţeleagă necesitatea 
formării unei instanțe mondiale care să vegheze la binele 
tuturor. Veţi spune: „Este imposibil, anumite ţări nu vor 
accepta niciodată o autoritate deasupra celei proprii”. Eu 
ştiu tot ce mi-aţi putea spune. Pentru moment, desigur, 
aveți dreptate, dar eu lucrez pentru viitor. Această unitate 
se va realiza în viitor, evenimentele îi vor determina pe 
oameni să vadă în acest fel lucrurile, pentru că vor 
înțelege toți că nu este vorba în realitate de a se supune 
altor oameni, pierzându-şi libertatea în faţa unei 
autorități exterioare, străine, ci să determine triumful 
unui ideal comun: pacea şi bogăția pe întreg pământul, 
ce va cuprinde în mod obligatoriu ideea de fraternitate. 


Capcanele ocultismului 


Biserica a repetat de-a lungul secolelorcreştinilor că 
este esenţial să aibă credință. Când oamenii puneau 
unele întrebări, ea le răspundea că existau nişte mistere 
pe care nu trebuie să caute să le înțeleagă şi îi persecuta 
pe toți cei care nu se mulțumeau cu explicaţiile date. 
Oamenii trebuiau numai să creadă şi erau salvați. Ei 
bine, nu, nu este de ajuns numai să crezi, religia nu se 
limitează numai la credinţă. Orice religie se întemeiază pe 
o ştiinţă, şi fiindcă Biserica nu a dat această ştiinţă 
oamenilor pentru a le hrăni intelectul, sufletul şi spiritul, 
ei şi-au pierdut chiar şi credinţa, având impresia că pot 
crede în nişte absurdități; sau pur şi simplu au căutat în 
altă parte hrana spirituală. Ceea ce nu a fost neapărat 
mai bine, pentru că Biserica a combătut pe nedrept 
tradiția inițiatică, şi iată că acum spiritualitatea din 
întreaga lume şi ştiinţele oculte suntla îndemâna tuturor, 
fapt ce nu este lipsit de pericole. 

Nu trebuie să ne închipuim că, dacă oamenii sunt 
atraşi de ştiinţele oculte, înseamnă că ei au neapărat şi 
nişte aspirații mistice, un adevărat elan către 
spiritualitate. Nicidecum. Mulţi se angajează pe această 
cale ca şi cum ar merge la un bâlci unde se găsesc tot 
felul de atracții, chiar şi cele mai periculoase, ca drogul, 
magia neagră, o sexualitate deşănțată, cu speranţa de a 
găsi prin aceste mijloace bani, putere, glorie, plăcere. 
Oamenii nu duc lipsă de pofte nemăsurate; ceea ce le 
lipseşte este inteligența, răbdarea, perseverenţa pentru a 


obține ce-şi doresc. Ei caută mereu să obțină ceva cât mai 
repede, folosind mijloacele cele mai simple, iar acum ei 
vor să folosească ştiinţele oculte! 

Toate aceste practici ce permit realizarea unor 
ambiţii personale trebuie lăsate deoparte. De altfel, ceea 
ce numim ocultism este departe de a fi adevărata ştiinţă 
spirituală. Ştiinţele oculte amestecă binele şi răul, şi 
mulți oameni s-au cufundat în regiunile întunecoase ale 
acestor ştiinţe. Adevăratul spiritualist este cel care nu 
caută niciodată să se folosească de cunoştinţele şi 
puterile dobândite pentru nişte achiziții personale. El are 
ca unic ideal să se perfecționeze, să lucreze în lumină şi 
pentru lumină, pentru a deveni un adevărat fiu al 
Domnului, un binefăcător al omenirii. 


Fanatismul, negare a adevăratei religii 


Există unii oameni care, închipuindu-şi că văd peste 
tot prestigiul Domnului atacat, se mobilizează pentru a-L 
apăra. Ca şi cum Domnul ar fi atât de slab încât să aibă 
nevoie să fie apărat! Ei bine, aşa cred ei şi tremură pentru 
prestigiul Lui, dorind să-L apere cu orice preţ. Şi astfel ei 
condamnă, persecută, ard, masacrează... De ce nu cer 
mai întâi părerea Domnului? Ar trebui să se adreseze Lui, 
spunându-l: „Oh, Doamne, iată nişte necredincioşi, nişte 
eretici, nişte hulitori...permiţi Tu să fie pedepsiţi, arşi pe 
rug, să li se taie capul?” Dar ei nu se roagă, nu întreabă. 
Ei nu vor să audă nimic fiindcă nu sunt cinstiţi: nu vor 
să audă ceea ce Domnul, care este Iubire, le-ar răspunde: 
„Nu vă ocupați de aşa ceva, nu este treaba voastră. Dacă 
sunt cu adevărat atât de răi, ei se vor prăbuşi şi singuri, 
fără să fie nevoie să îi atingeți”. Ei nu dau doi bani pe 
părerea Domnului şi iată-i înarmându-se sub pretext că 
îi iau apărarea! Credeţi că îi iau cu adevărat apărarea 
Domnului? Nu, îşi apără propria piele, prestigiul lor, 
influența, puterea lor, atâta tot. Câtă ipocrizie! Când 
dorim cu adevărat să îl apărăm pe Domnul, atunci trebuie 
să exprimăm, asemenea Lui, răbdarea şi iubirea. 


Ce este un Maestru Spiritual? 


Având în vedere natura lumii spirituale, este mai 
bine să nu pătrundem în ea dacă nu avem un ghid, aşa 
cum au făcut-o alții spre nenorocirea lor. Ei au cumpărat 
cărți în care sunt expuse tehnici de concentrare, de 
meditaţie şi respiraţie, apoi se avântă în nişte exerciţii ce 
ajung să îi distrugă fizic şi psihic. Ah da, cum se face că 
mulți oameni care nu s-ar gândi niciodată să escaladeze 
un munte fără a avea un ghid, se aventurează astfel de 
unii singuri în explorarea lumii psihice? Ei nu au înţeles 
că pericolele de a se rătăci, de a cădea în prăpastie sau a 
fi înghițiți de o avalanşă există în acest domeniu într-o 
mai mare măsură. Este extraordinar, ei au impresia că se 
pot descurca totuşi foarte bine şi singuri! lată de ce există 
ațâți dezechilibraţi printre aşa-zişii spiritualişti. 

Veţi spune: „Da, dar cum să recunoaştem un 
adevărat Maestru? Există ațâți impostori şi şarlatani gata 
să profite de naivitatea oamenilor!” Un adevărat Maestru, 
în sensul spiritual al termenului, este o ființă care 
cunoaşte în primul rând adevărurile esenţiale, nu ceea ce 
a scris un anumit filosof sau gânditor, ci esenţialul 
conform Inteligenţei Cosmice. În al doilea rând, el trebuie 
să posede voința de a domina, a stăpâni şi a controla totul 
în sinea sa, reuşind în acest sens. În sfârşit, această 
cunoaştere şi această stăpânire ce le-a dobândit să nu le 
folosească decât pentru a manifesta toate calitățile şi 
virtuțile unei iubiri dezinteresate. Prin această calitate a 
dezinteresului veți recunoaşte un adevărat Maestru. 


Fiecare Maestru vine pe pământ pentru a exprima aici o 
anumită calitate: există deci nişte Maeştri ai înțelepciunii, 
ai iubirii, ai forţei, ai purității...şi depinde de fiecare dintre 
voi să îl alegeți pe cel pentru care simţiți cele mai multe 
afinități în împlinirea voastră spirituală. Dar toți 
adevărații Mari Maeştri au în comun, în mod obligatoriu, 
această calitate: dezinteresul. 


Educaţie şi instruire 


În faţa greutăților, ne aşteptăm din partea unor 
oameni instruiți şi cultivați la nişte reacții cumpătate, 
măsurate. Adesea însă, nu este deloc ceea ce vedem: o 
nimica toată le determină nişte stări jalnice de furie sau 
depresie, şi ei nu mai au nicio putere, nici o voință pentru 
a îndrepta lucrurile. Toată educaţia, întreaga lor erudiție 
este incapabilă să le sară în ajutor. Chiar dacă se 
consideră că este bine ca tineretul să studieze şi să obțină 
nişte diplome, suntem obligaţi să constatăm că formarea 
caracterului este mai importantă decât formarea 
intelectului. 

Fiindcă esenţialul constă în a trăi, nu în a deveni 
profesor, inginer sau economist. lar pentru a trăi, pentru 
a înfrunta toate condițiile existenţiale, este important să- 
ți întăreşti caracterul. Altminteri, când tinerii ajung la 
vârsta confruntării cu greutăţile, ei nu le pot face față: ei 
au trăit în lumea abstractă a cărților şi sunt incapabili să 
suporte realitățile vieții. 

Întâlnim mulţi oameni instruiți, dar totdeauna slabi, 
şovăitori, aflați în bătaia vântului! Ei au citit nişte cărți 
din care citează, atâta tot, dar la ce le foloseşte să se 
împăuneze cu bogăţiile altora? Ei ar trebui să arate ce au 
realizat prin propriile forțe. Dacă nu sunt în stare, să lase 
în pace cunoştinţele lor livreşti şi să exerseze esenţialul: 
să lucreze asupra caracterului lor! 

Instruirea este un lucru, educaţia este un altul. 
Tineretul nu are nevoie atât de mult de nişte profesori 


erudiți, ea are nevoie de nişte instructori care să îi arate 
ce este viaţa şi cum trebuie ea trăită pentru ca aceste 
forțe, aceste calități, aceste înzestrări existente, depuse în 
ea, să se poată manifesta cu adevărat în totalitate. 
Altminteri, ea va păşi pe un teren alunecos unde câteva 
cărți sau diplome nu o vor menţine în echilibru, deoarece 
în viață echilibrul depinde mai întâi de caracter, nu de 
instruire. 

Atât timp cât nu se va pune accentul pe formarea 
caracterului, ci numai pe cea a intelectului, cunoştinţele 
dobândite în şcoli şi universități vor constitui pentru 
tineri nişte mijloace de reuşită, deseori pe seama altora, 
dar niciodată ei nu se vor transforma pentru a deveni 
nişte binefăcători ai omenirii. Dacă ei sunt ambiţioşi, 
temători, orgolioşi, răi, senzuali, zgârciți, aşa vor şi 
rămâne. Noi propunem o altă Şcoală în care se învaţă 
cunoaşterea naturii umane, schimbarea caracterului, 
transformarea, ameliorarea personală, pentru binele 
întregii lumi. 

Studiile în sine nu au făcut niciodată ființele mai 
bune, uneori făcând din ele chiar nişte adevărate pericole 
publice. În schimb, nişte cunoştinţe dobândite de cei care 
au lucrat asupra caracterului lor şi s-au decis să nu le 
folosească pentru propriul profit, ci pentru binele tuturor, 
constituie un izvor de binecuvântări. 


Progres tehnic şi progres moral 


Suntem obligați să constatăm cât de mult a 
transformat progresul tehnic viața oamenilor, aducând 
zilnic noi produse, noi medicamente, mai multe 
oportunități pentru deplasare şi comunicare, nişte 
echipamente mereu mai perfecționate în şcoli, case, 
spitale... Progresul tehnic are însă nişte limite şi prezintă 
chiar unele pericole dacă nu este controlat datorită unei 
viziuni superioare a lucrurilor. Aceasta este o problemă 
ce îi preocupă din ce în ce mai mult pe oamenii care 
judecă. Ei îşi dau seama că progresul tehnic nu numai că 
nu îl antrenează cu sine pe cel moral, ci într-o anumită 
măsură îl determină pe om să dea înapoi. 

Această viziune superioară a lucrurilor ne este dată 
de Ştiinţa inițţiatică. Ce ne învață ea? Că fiecare proces din 
natură posedă trei aspecte: fizic, psihic şi spiritual, şi că 
este deci posibil să regăsim în viața noastră interioară 
aceleaşi manifestări şi corespondențe ca în planul fizic. 
Dacă oamenii de ştiinţă ar aprofunda puţin legile ce 
guvernează universul, ei ar înțelege că în realitate toate 
fenomenele fizice ce le studiază le vorbesc de o lume mai 
vastă, mai bogată. Progresul ştiinţific nu l-a antrenat pe 
cel moral tocmai pentru că ei nu au înțeles cum 
acționează aceste legi. 

De exemplu, atunci când fizicienii au început să 
descopere existența undelor, ei ar fi trebuit să meargă mai 
departe: ei ar fi descoperi că acesta nu este un fenomen 
unic, izolat, ci există şi în alte planuri, cel al 


sentimentului şi al gândului. Ei nu s-ar fi mulțumit să 
ofere elementele ce au permis fabricarea aparatelor de 
radio, ar fi descoperit că şi creierul este un aparat ce emite 
şi captează nişte unde şi că există o întreagă lucrare de 
înfăptuit în acest domeniu. Chiar dacă telepatia este 
acum recunoscută de unii, ei nu au tras încă toate 
concluziile privind educarea şi controlul gândului. Nu 
este însă tot: când au descoperit că undele nu cunosc 
frontiere, ar fi trebuit să lucreze imediat la abolirea 
tuturor frontierelor pentru a fi în acord cu descoperirea 
lor. Este adevărat că au existat unele progrese în acest 
sens, dar lucrurile se mişcă foarte încet! 

Observaţi deci că oamenii de ştiinţă fac nişte 
descoperiri, dar nu le înțeleg întreaga semnificaţie. 
Telefonul, fotografia, fonograful, radarul, laserul etc, toate 
descoperirile ştiinţifice şi tehnice trebuie transpuse în 
planul psihic şi spiritual pentru a deveni complete. 

Savanțţii vor poseda adevărata ştiinţă atunci când 
vor şti să privească dincolo de aspectul material. Este atât 
de mult de dorit să o facă cât mai repede! Pentru că 
adevărata ştiinţă nu numai că aduce cunoaşterea şi 
înțelegerea, dar ea constituie şi un izvor de echilibru, de 
libertate, de linişte interioară. În timp ce pentru moment, 
ştiinţa actuală aduce tot felul de inovaţii ce uşurează 
viața, desigur, ele nu pot fi negate, dar din cauza felului 
ei limitat de a vedea lucrurile, oamenii sunt şi mai 
întunecați, mai împovărațţi, uneori chiar mai bolnavi, mai 
nefericiți şi mai răi. 


Ştiinţa contemporană se află în afară, departe încă 
de adevărata ştiinţă. Cercetătorii lucrează fără să ştie că 
în mâinile lor se găsesc bazele adevăratei ştiinţe. Mulţi se 
miră că progresul tehnic nu schimbă lumea şi se întreabă 
ce pot face pentru a contribui la progresul moral al 
omenirii. Ei bine, iată răspunsul: dincolo de legile lumii 
fizice, ei trebuie să lucreze în acelaşi timp să descopere 
legile corespondente din lumea morală. 


Pacea: să eliminăm mai întâi din noi înşine cauzele 
războiului 


Mulţi oameni afirmă că lucrează pentru pace în 
lume! Pentru moment, această lucrare constă mai ales în 
nişte acuze reciproce privind cauza războaielor. Pentru 
unii, cei bogați sunt responsabili; pentru alții, sunt 
intelectualii sau oamenii politici sau savanții. Credincioşii 
îi acuză pe cei care nu cred că îndreaptă omenirea spre 
pieire, necredincioşii îi acuză pe credincioşi de fanatism, 
şi tot aşa...Uitaţi-vă şi veţi vedea că oamenii îşi închipuie 
mereu că pot instala pacea suprimând anumite persoane. 
Aici, ei se înşeală: chiar dacă s-ar elimina armele şi 
tunurile, a doua zi oamenii arinventa alte mijloace pentru 
a se lupta între ei. Pacea este în realitate o stare interioară 
şi nu o vom obţine niciodată suprimând pe cineva sau 
ceva din exterior. Trebuie să suprimăm mai întâi cauzele 
războiului în sinea noastră. 

Din clipa în care întreţine în sine anumite stări 
interioare ca nemulțumirea, revolta, dorinţa de a poseda 
mereu mai mult, omul nu se poate găsi în pace, orice ar 
face. Nu numai că prin gândurile şi sentimentele sale ela 
introdus în forul său interior germenii dezordinii şi ai 
războiului, dar el va semăna aceşti germeni peste tot în 
jurul său. 

Imaginaţi-vă pe cineva care mănâncă şi bea orice: el 
îşi introduce în organism anumite elemente nocive ce îl 
vor îmbolnăvi. Ce linişte va putea avea când organismul 
îi va fi tulburat: stomacul, ficatul, rinichii, intestinele?... 


Ei bine, aceeaşi lege există şi în planul psihic: nu trebuie 
să mâncăm orice, altfel ne îmbolnăvim. 

Pacea este deci consecinţa unei cunoaşteri profunde 
a naturii elementelor cu care omul se hrăneşte în toate 
planurile. Ea nu se poate instala decât la cel care a 
hotărât să se manifeste cu bunătate, generozitate, 
dezinteres. Doar această ființă poate aduce pacea în jurul 
ei. 

Sub pretext că formează nişte asociaţii sau militează 
în mişcări pacifiste, mulți oameni îşi închipuie că lucrează 
pentru pace. Nu, fiindcă viaţa lor nu este o viață pentru 
pace: ei nu s-au gândit niciodată că, mai întâi de toate, 
celulele corpului lor, toate particulele fiinţei lor fizice şi 
psihice sunt cele care trebuie să trăiască după legile păcii 
şi armoniei, cu scopul de a emana această pace pentru 
care pretind că lucrează. În timp ce vorbesc despre pace, 
scriu despre pace, ei continuă să alimenteze războiul în ei 
şi în jurul lor, fiindcă sunt în permanenţă pe cale să lupte 
contra unui lucru sau altul... Omul trebuie să instaleze 
pacea mai întâi în sinea sa, în gândurile, în sentimentele 
şi acțiunile vieți sale zilnice. Doarîn acea clipă el lucrează 
cu adevărat pentru pace. 


Piramida, mesaj al unității 


Suntem obligaţi să constatăm: fiecare ființă vede 
oamenii şi lucrurile după părerea sa, adică după rasa, 
țara, religia sa, sexul său, situația sa socială, educaţia, 
profesia, vârsta sa etc, şi mai ales după gradul său de 
evoluție spirituală. Este normal, atât de normal încât 
întreaga lume vă va spune că lucrurile nu pot fi altfel. 
Doarcă fiecare este convins că adevărul său este singurul 
adevăr, nici o altă înțelegere nefiind posibilă şi se observă 
numai neînțelegeri ;i confruntări în toate domeniile. 

Pentru a se putea pune de acord, pentru a înțelege 
şi aprecia aceleaşi valori, oamenii trebuie să reia interior 
calea ascendentă ce îi va conduce spre vârf, spre regiunile 
luminoase ale spiritului. Da, în loc să rămână în lumea 
de jos în dispute fără sfârşit, ei s-ar putea decide să 
accepte punctul de vedere al vârfului, şi toate problemele 
politice, economice, sociale, religioase, vor fi rezolvate în 
douăzeci şi patru de ore. lată ce este bine să avem în 
minte: pentru a rezolva cu adevărat problemele, nu 
trebuie să rămânem la nivelul la care ele se pun, ci să 
înfăptuim o lucrare interioară ce ne permite să le vedem 
mai de sus. Atât timp cât oamenii se vor mulțumi să bată 
pasul pe loc şi să discute la nivel foarte jos, nu numai că 
nu vor găsi vreo soluție, dar problemele se vor complica 
din ce în ce mai mult, mai întâi pentru ei înşişi. 

Să medităm la lecţia piramidei. Dacă marii Inițiați ai 
Egiptului au ales pentru monumentele lor forma 
piramidei, cu fețele ce se înalță apropiindu-se până se 


întâlnesc la vârf, este pentru a da oamenilor o lecţie a 
unității. Piramida este un simbol al ierarhizării ce există 
în univers. Baza piramidei reprezintă multiplicitatea 
fenomenelor, iar vârful ei, lumea principiilor: unitatea. 
Jos, la nivelul fenomenelor, ne aflăm în dispersie, în 
confuzie, pentru că nu putem vedea cum se situează 
fiinţele şi lucrurile, precum şi relaţiile ce le întrețin unele 
cu altele. Pentru a vedea clar, trebuie să urcăm. Şi ce 
înseamnă să urcăm? Să urmăm calea unității. Unitatea 
ordonează şi dirijează multiplicitatea. În unitate ne găsim 
în inima lucrurilor şi înțelegem cum se ţes toate firele 
vieții. 

În orice domeniu, acest simbol ne învață să trecem 
din planul inferior al multiplicităţii şi al împrăştierii la 
planul superior al unităţii. Această viziune din ce în ce 
mai limpede ne va permite să sesizăm adevărata realitate 
a lucrurilor şi să găsim cele mai bune soluții. 

De ce politicienii şi economiştii nu reuşesc să rezolve 
problemele internaţionale? Fiindcă fiecare este preocupat 
să-şi apere interesele ţării sale. În aceste condiţii ei nu se 
pot înțelege, deoarece rămân prea jos, în domeniul 
faptelor. Este la fel de adevărat pentru toți oamenii în 
viața lor zilnică. Ei nu se pot înţelege, ei nu pot construi 
unitatea dacă, în înțelegerea, în atitudinea lor, nu 
încearcă să atingă punctul de vedere cel mai înalt: vârful 
piramidei. Ei trebuie să se străduiască să urce până acolo 
pentru a găsi legile ce guvernează faptele şi, încă şi mai 
sus, pentru a găsi principiile ce guvernează aceste legi, 
până la atingerea Principiului Suprem ce îmbrățişează 


totul. Ajunşi acolo, toți sunt obligați să aibă aceeaşi 
viziune a interesului lor comun. 


2. SPIRITUALISTUL ÎN SOCIETATE 


„Să găsim un echilibru între spiritual şi material 
„Să distingem clar scopul şi mijloacele 

"Lucrare fizică şi lucrare spirituală 

= Asumarea îndatoririlor zilnice 

„Alegerea de a întemeia o familie 

„Să nu dorim să ne impunem convingerile 

= Viaţa de cuplu: să nu ocolim problemele 

„Să ne asumăm destinul 

= Domeniul responsabilităţilor noastre 
„Atitudinea potrivită 

= Îi influențăm pe alții numai prin propriul exemplu 
“A primi şi a dărui 

=O dreptate superioară 

„Cum să ne ajutăm țara 

“Nu ne salvăm niciodată singuri 


Să găsim un echilibru între spiritual şi material 


Mulţi oameni îşi spun: „Mai întâi îmi voi rezolva toate 
problemele materiale şi apoi voi fi liber să mă gândesc la 
viaţa spirituală”... În realitate, anii însă au trecut, şi iată- 
i nişte bătrâni ramoliţi, nereuşind să consacre nici măcar 
un minut vieţii spirituale! De ce? Fiindcă raţionamentul 
lor a fost greşit. 

Pentru a trăi viața spirituală, nu trebuie să aşteptăm 
să ne aranjăm mai întâi treburile, fiindcă nu este, 
niciodată, nimic cu adevărat rezolvat, întotdeauna se 
găseşte ceva ce scârțâie pe undeva. Este ca şi cum aţi 
încerca să redați forma rotundă unei mingi de cauciuc ce 
a fost înțepată: când ați reuşit să o refaceţi într-o parte, 
ea se deformează în alta. 

Aveţi o meserie, dar în scurt timp v-o puteți pierde şi 
iată-vă şomeri... Vă căsătoriți, dar după un timp nimicnu 
mai merge şi divorțați... Aveţi o casă, dar se produce ceva 
şi trebuie să vă mutați... lar copiii, câte griji nu ne aduc 
copiii: sănătatea, educația, viitorul lor! Şi după copii, vin 
nepoții..., eu v-am spus, nu se mai termină. Pentru a trăi 
o viață spirituală, nu aşteptaţi punerea la punct a 
problemelor voastre materiale. Cu atât mai mult cu cât 
trebuie să o ştiţi, datorită vieții spirituale veți găsi cele mai 
bune soluții pentru toate problemele voastre cotidiene, 
fiindcă veţi deveni mai puternici, mai răbdători, mai 
înţelepţi, mai chibzuiți. 

Bineînţeles trebuie să ştiţi să păstraţi măsura în 
toate. Dacă îmi veţi spune: „Bun, am înţeles, îmi voi 


organiza viața în mod corespunzător şi nu îmi voi mai 
risipi timpul şi energiile mele în aspecte materiale, 
profesionale sau familiale”, vă voi răspunde că nu trebuie 
să exagerați, fiindcă trăiţi în lume şi nu o puteţi ignora ca 
şi cum nu ar exista. Dacă vă veţi comporta ca un 
antisocial, ca un parazit, veţi vegeta, veţi fi o povară 
pentru ceilalți şi nu este deloc recomandabil. Trebuie să 
ştiţi să le îmbinați: activitățile lumeşti şi viața spirituală. 
Există un echilibru pe care orice ființă umană care 
doreşte să evolueze trebuie să îl găsească: cum să trăim 
în lume relaționând cu ea, lăsând în acelaşi timp pe prim 
plan esenţialul: sufletul şi spiritul. 

Gradul de evoluție al fiecăruia se revelă după modul 
în care reuşeşte să armonizeze cele două aspecte: 
materialul şi spiritualul, şi parcă nimic nu este mai dificil. 
Unii sunt tentaţi să se cufunde în viața materială uitând 
de viața spirituală, în timp ce alţii nu se preocupă decât 
de viața spirituală, neglijând viața materială. Există însă 
şi o a treia soluție, şi fiecare trebuie să o găsească pentru 
sine, pentru că fiecare caz este particular. În ceea ce 
priveşte fondul, bineînţeles că toți oamenii posedă aceeaşi 
natură, au aceleaşi nevoi, dar gradul lor de evoluţie este 
diferit, temperamentul lor nu este acelaşi, vocaţia lor în 
această existenţă nu este aceeaşi, şi fiecare trebuie să-şi 
găsească în mod individual echilibrul fără să dorească să 
îl imite pe vecin. Cel care simte imboldul întemeierii unei 
familii nu îşi poate rezolva problema la fel ca acela care 
doreşte să rămână celibatar. Cel care are nevoie de multă 
activitate fizică nu poate trăi la fel ca o persoană cu un 


comportament meditativ, contemplativ. Esenţialul este ca 
fiecare să fie capabil să se analizeze bine pentru a-şi 
cunoaşte tendinţele profunde; de îndată ce le va cunoaşte, 
el se va strădui să armonizeze în viața sa spiritualul şi 
materialul. 


Să distingem clar scopul şi mijloacele 


Adevăratul spiritualist este cei care a înţeles în ce fel 
lucrează spiritul asupra materiei: el se foloseşte de tot 
ceea ce natura i-a pus dispoziţie, dar în loc să îl utilizeze 
pentru satisfacerea propriile porniri egoiste, el pune totul 
în slujba unui ideal luminos, pentru sine şi pentru 
ceilalți. Din păcate, oamenii nu lucrează încă în acest 
scop: ei reduc totul la propria persoană, la interesul şi 
profitul lor, la plăcerea lor. Priviţi în ce mod exploatează 
animalele, copacii, munţii, râurile, marea... lar dacă ar 
dispune într-o bună zi de nişte mijloace tehnice 
suficiente, aţi vedea ce ar face din soare, din lună sau din 
alte planete! Pentru a-şi satisface dorințele inferioare, ei 
sunt gata să sacrifice tot ceea ce ar putea acapara. Ei nu 
ar ezita să folosească cele mai sacre revelații ale Ştiinţei 
Iniţiatice, şi ar bate chiar la poarta Domnului pentru ca 
El să îi ajute în comerțul lor clandestin şi în nebuniile lor. 

Ei bine, da, trebuie să înțelegem: a fi spiritualist nu 
însemnă numai să ne rugăm, să medităm şi să fim 
pasionaţi de ştiinţele ezoterice, ci să desluşim limpede 
mobilele şi interesele ce ne împing spre aceste activități. 
Esenţialul constă în scopul pe care căutaţi să îl atingeti! 
Dacă folosiți rugăciunea şi puterea gândului, aşa cum 
preconizează atâtea cărți periculoase, numai pentru a vă 
satisface dorinţele arzătoare: să reuşiți în afaceri, să 
obţineţi iubirea cuiva, vă comportați astfel ca 
materialistul cel mai primitiv, şi în anumite cazuri, ca un 
criminal. Necredinciosul, ateul care sparge pietre pentru 


a ajuta un sărac să-şi construiască casa este un 
spiritualist mult mai autentic decât voi! 

Pentru a deveniun adevărat spiritualist, trebuie să 
rezolvi, o dată pentru totdeauna, problema scopurilor şi a 
mijloacelor, fiindcă aici apartoate confuziile, toate iluziile. 
Ce se întâmplă cu toți acei spiritualişti care vor să-şi 
mobilizeze capacităţile psihice cele mai preţioase pentru 
a-şi atinge scopurile cele mai egoiste şi materialiste? 
Credeţi că îşi dau seama de această situație? Nici vorbă! 
Ei nu s-au întrebat niciodată: „Oare cum ne comportăm? 
Ce căutăm?” Trebuie să apară cineva să îi scuture şi să le 
spună: „lată, prietene, ţinta ta! Este Infernul. lar 
mijloacele? Ei bine, Domnul, îngerii, ştiinţa, arta, 
religia.”.. Da, toate aceste lucruri sfinte te fac să cazi în 
Infern. 

Vă este limpede, acum: ceea ce trebuie să conteze 
pentru voi este scopul, direcţia, motivul pentru care faceți 
lucrurile. Fie că mâncaţi, că respiraţi, că vă plimbaţi, că 
lucraţi, că iubiţi, că studiațţi, faceţi-le având ca scop să 
consacrați toate avantajele obținute pentru binele întregii 
lumi. 

Să luăm ca exemplul chiar studiile. Oamenii 
studiază din ce în ce mai mult, perioade din ce în ce mai 
lungi de timp, pentru a dispune de cât mai multe 
mijloace. Dar în slujba cui pun ei aceste cunoştinţe? Câţi 
dintre ei îşi conştientizează responsabilitățile, spunând: 
„Oare prin aceste cunoştinţe îi ajut pe ceilalți, oare le fac 
bine sau profit numai eu?” Cei mai mulți se folosesc de 
această cunoaştere pentru a face pe grozavii, a se 


îmbogăți şi a-i înlătura pe alții din calea lor. Foarte puțin 
se vor gândi la cum o pot folosi pentru a deveni nişte 
binefăcători ai omenirii. 

Acum, depinde deci de voi ce decizie luaţi. Vreţi să 
deveniți nişte materialişti care se folosesc de resursele 
spirituale pentru a-şi aranja afacerile sau nişte adevăraţi 
spiritualişti care doresc să-şi pună tot ceea ce posedă: 
calitățile, însuşirile, forțele, în slujba spiritului? 


Lucrare fizică şi lucrare spirituală 


Prea mulți oameni văd o incompatibilitate între 
lucrarea fizică şi lucrarea spirituală. Ei se înşeală, fiindcă 
orice activitate fizică poate fi spiritualizată, dacă ştim să 
introducem în ea un element divin şi, în schimb, o 
activitate spirituală devine extrem de prozaică dacă nu 
ținteşte un ideal superior. Toţi cei care abandonează orice 
lucrare în planul fizic luând ca pretext viața spirituală nu 
sunt în realitate nişte spiritualişti, ci nişte leneşi. Foarte 
puține ființe sunt capabile să menţină timp de mai multe 
ore o activitate spirituală adevărată. Ceilalţi se lasă de 
obicei antrenați în tot felul de divagațţii ce îi epuizează, îi 
dezechilibrează: ar face mai bine să spele nişte rufe, să 
gătească sau să sape în grădină. Există încă multe 
neînțelegeri în această problemă. Spiritualitatea nu 
constă în a refuza munca fizică, ci în a şti să o foloseşti 
pentru a te înălța, a te armoniza, a te lega de Dumnezeu. 

Deseori, eu am auzit pe unii aşa-zişi spiritualişti 
afirmând că, lucrând în planul fizic, şi-ar pierde lumina! 
Doamne, oare ce au înțeles ei din natura luminii? 
Oamenii primitivi cunoşteau mai multe despre acest 
subiect. De exemplu, când doreau să aprindă focul, luau 
două bucăţi de lemn pe care le frecau una de alta: această 
frecare producea căldură şi, după un timp, apărea o 
flacără, lumina. Lumina este deci un rezultat al mişcării 
şi al căldurii. Da, cel care efectuează o activitate în planul 
fizic cu toată convingerea şi deplin conştient simte cum 
se naşte în el iubirea, „căldura”, pentru această lucrare; 


inima sa se bucură şi o limpezime ţâşneşte din spiritul 
său. 

Trebuie să înţelegeţi că în planul fizic munca este 
deci indispensabilă pentru evoluţia fiecăruia. 

Chiar dacă nimeni nu v-o cere, trebuie să v-o 
impuneţi singuri, aceasta se va reflecta în mod benefic, 
mai întâi asupra sănătăţii voastre, desigur, dar şi în 
maniera în care vedeţi lucrurile. lar la voi acasă, de câte 
ori aveți ocazia să curăţaţi, să aranjaţi, să spălațţi, să 
coaseți, să megşteriți, faceţi-o, să nu fiți niciodată 
neglijenți. Spuneţi-vă răspicatcă, nu lăsând munca fizică 
pe seama altora, vă veți arăta mai evoluați. 

Trebuie să vă descotorosiți pentru totdeauna de 
aceste concepții greşite. Dacă vă imaginațţi că, lucrând 
fizic, vă veţi pierde lumina, este mai bine să o pierdeţi, 
fiindcă nu este lumina adevărată! Adevărata lumină nu 
se pierde lucrând, dimpotrivă. Dacă lucraţi, ea nu vă va 
mai părăsi; datorită muncii veţi înțelege mai bine 
lucrurile, veţi face nişte descoperiri, şi nu lăsându-le 
altora sub pretext că sunteţi în dialog cu îngerii sau cu 
Domnul. 

Adevărata lumină este legată de adevărata iubire, 
adevărata iubire este în legătură cu adevărata voință, iar 
voința se exersează prin lucrarea în planul fizic. 


Asumarea îndatoririlor zilnice 


Viaţa zilnică este un lung şir de sarcini ce le avem 
de îndeplinit; în fiecare zi mergem la servici, ne gândim 
zilnic la familie, la soție sau la soț, la copii, la părinți etc. 
Există peste tot alte probleme noi de rezolvat, nişte 
situații noi cu care ne confruntăm şi deseori este dificil. 
Nu trebuie însă să ne eschivăm în fața acestor eforturi. 
Oricare v-ar fi îndatoririle conferite de destin, trebuie să 
vă achitați de ele cât mai bine. Dacă le neglijați sub 
pretext că sunt plicticoase sau nedemne de voi, vă 
stagnați evoluţia şi, în orice caz, veți fi obligați să reveniți 
pentru a vile asuma până la capăt. În acel moment, veţi 
constata cât este de greu să reluațţi o sarcină pe care v-aţi 
imaginat că aţi îndeplinit-o. 

Cel care crede că poate scăpa de obligaţiile sale, 
pentru a gusta o viață mai uşoară, mai plăcută, nu 
cunoaşte legile severe ce guvernează destinul. Dacă ne 
aflăm pe pământ în suferinţă, zbătându-ne în mijlocul 
atâtor dificultăţi, este tocmai pentru că trebuie să ne 
reluăm îndatorirea. Am fost trimişi pe pământ să 
îndreptăm, pentru a ni se arăta că nu ştim să lucrăm şi 
că trebuie să învăţăm. Dacă nu acceptăm, vom fi din nou 
trimişi, iar greşelile noastre vor fi din ce în ce mai greu de 
corectat. 

Veţi spune: „Există totuşi momente când nu se mai 
termină, nu mai putem suporta, suntem practic striviți”. 
Da, eu înțeleg. Mergeţi şi respirați pe undeva pentru o 
clipă, apoi reveniţi pentru a face față. 


Alegerea de a întemeia o familie 


Unele persoane preferă să trăiască singure şi fără 
copii, din egoism sau din lene. Ele doresc să fie libere 
pentru a profita de viață după bunul lor plac, nu au de 
gând să-şi întemeieze o familie, deoarece există prea 
multe griji, prea multă muncă, prea multe sacrificii. Ele 
nu ştiu că nu au dreptul să refuze căsătoria şi copiii dintr- 
un asemenea motiv. Este adevărat, ele nu vor avea grijile 
taților şi mamelor de familii, dar egoismul lor le va aduce 
tot felul de neajunsuri. Aceasta nu înseamnă că trebuie 
neapărat să ne căsătorim şi să avem copii. Cel care 
doreşte să rămână singur pentru a fi liber să se dedice 
unor sarcini mai vaste, mai colective, are o justificare. 
Pentru ceilalți însă, este mai bine să se căsătorească, să 
aibă copii, să-şi asume nişte responsabilităţi, să facă cel 
puțin ceva şi pentru semenii lor, pentru că astfel îşi vor 
lărgi aria propriei conştiinţe. 


Să nu dorim să ne impunem convingerile 


Uneori, într-o familie se întâmplă ca unii membri să 
manifeste nişte aspirații spirituale, în timp ce alţii nu îi 
înțeleg şi încearcă să se li opună. Nu este ceva inteligent. 
Nu putem împiedica un suflet să se îndrepte spre lumină, 
fiindcă sufletul aparține Domnului şi nimeni nu are nici 
un drept asupra lui. De aceea, în loc să ne enervăm, este 
de preferat să acceptăm, spunându-ne că, dacă un 
membru al familiei se îmbogățeşte interior, întreaga 
familie va beneficia, la rândul ei, de această bogăţie. 

Pentru a fi corect, voi sublinia că depinde îndeosebi 
de cel care doreşte să se dedice spiritualității să devină 
mai îngăduitor şi mai împăciuitor. Sub pretextul vieții 
spirituale, el nu trebuie să-şi neglijeze obligațiile familiale, 
ținându-se mereu de predici. Din contră, pentru a-i 
antrena şi a-i convinge şi pe ceilalți de justețea şi 
sinceritatea aspirațiilor sale, el trebuie să-şi folosească 
inteligența şi inima pentru a face să domnească armonia 
în familie şi, mai ales, pentru a nu se lăsa antrenat de 
fanatism, ci de a avea capacitatea să rămână deschis şi 
înțelegător; dovedind astfel cel mai bine că a găsit 
adevărul. Când cineva are tendința să proclame tot timpul 
că a găsit adevărul, este o dovadă că, dimpotrivă, nu l-a 
găsit, iar el nu face decât să devină insuportabil şi ridicol. 
Numai prin tandrețe, amabilitate, răbdare putem încerca 
să îi influențăm pe ceilalți pe calea binelui. 


Viața de cuplu: să nu ocolim problemele 


Este foarte rar ca într-un cuplu să existe o înțelegere 
perfectă, şi este un lucru normal. Fiecare ființă umană 
este o lume atât de specială şi complexă încât este 
imposibil să se poată armoniza imediat toate necesităţile, 
mentalităţile, dispoziţiile. În loc să-ţi doreşti o despărțire 
chiar de la primele dificultăți, este mult mai bine totuşi să 
te străduieşti să rezolvi situația. O relaţie, o căsătorie este 
ca o problemă pe care Cerul v-a dat-o spre rezolvare. Dacă 
ați întâlnit o anumită femeie sau un anumit bărbat şi ați 
decis să aveţi o legătură, nu este ceva întâmplător, există 
o motivație. Din cauza celor trăite în încarnările voastre 
precedente, trebuie să înţelegeți acum un anumit adevăr, 
să îndreptaţi o anumită greşeală, iar dacă refuzați, dacă 
vă feriți, problema va rămâne încă nerezolvată, şi o veţi 
reîntâlni sub o formă sau alta. O veţi regăsi, fie că este 
vorba despre aceeaşi persoană sau o alta. lată ceea ce 
trebuie să vă spun. Înţelegeţi că trebuie să vă comportaţi 
cu răbdare şi generozitate, pentru a nu contracta şi alte 
datorii, şi îndeosebi, atât cât este posibil, să le ştergeţi pe 
cele vechi. 

Merită osteneala să acceptaţi această filosofie pentru 
a vă elibera. Întrebaţi-vă: „Oare de ce, din mai mult de 
două miliarde de femei (sau bărbaţi) am dat tocmai peste 
aceasta (sau acesta) ? Existau atâția!” Ei bine, nu, a 
trebuit să întâlniți tocmai acea ființă pentru că, prin 
intermediul ei, veți înfăptui o lucrare interioară, 
dezvoltându-vă anumite calități şi virtuți. Din nefericire, 


cei mai mulți oameni nu gândesc astfel, necunoscând 
legea cauzelor şi a consecințelor, karma, principiul 
reîncarnării. 

În realitate, nu este neapărat interzis să-ţi părăseşti 
soțul sau soția, dar nu înainte de a-ți rezolva problema 
existentă, altminteri te vei confrunta cu aceeaşi problemă 
la partenerul sau partenera următoare. Desigur, este ceva 
dificil, dar ceea ce pare dificil la primă vedere se arată în 
final mult mai uşor, şi invers. Dacă vă alegeți calea cea 
mai grea, veți descoperi în sinea voastră un ajutor ce vă 
va permite să vă duceți la bun sfârşit strădaniile. 


Să ne asumăm destinul 


Toate încercările prin care trecem în această viață 
sunt consecința unor greşeli comise, a unor legi ce le-am 
încălcat în precedentele noastre încarnări. Avem acum de 
învățat nişte lecţii, de îndreptat unele greşeli şi nu ne 
putem eschiva; trebuie să „plătim” într-un fel sau altul. 
Da, să plătim pentru a învăța şi să plătim pentru a repara. 
Trebuie să acceptăm această plată, ea face parte din legile 
karmei. De altfel, chiar dacă nu o acceptăm, lucrurile nu 
se schimbă. Nu putem scăpa de Justiția Divină şi nu o 
putem nici ocoli. De aceea, este inutil să consultăm nişte 
astrologi sau clarvăzători pentru a fi preveniți asupra 
pierderilor şi a accidentelor la care ne expunem, 
încercând să ne punem astfel la adăpost. Orice am face, 
nu putem evita nimic: nu putem scăpa de destin prin 
viclenii, această atitudine fiind nedemnă de un adevărat 
spiritualist. 

Trebuie să înţelegeţi, o dată pentru totdeauna, cum 
funcţionează justiția divină şi să aveţi încredere în ea. 
Este ca şi cum toate greşelile ce le-aţi comis ar atârna pe 
talerul unei balanţe, iar toate faptele voastre bune, pe 
celălalt taler. Atunci când aveţi de plătit pentru încălcarea 
unor legi, tot ce aţi făcut pentru bine intervine pentru ca 
plata să fie mai puțin grea. Această lege este valabilă 
pentru toate domeniile: strădaniile ce le depunețţi pentru 
a vă întări şi purifica vă vor permite să înfruntați mereu 
încercările în cele mai bune condiții. 


Să vă fie, deci, foarte clar: pe de o parte, trebuie să 
ştiţi că nu puteţi scăpa de justiția divină, iar pe de alta, 
trebuie să fiți mereu conştienţi că tot ceea ce faceţi bun 
se transformă în nişte energii, în nişte forţe ce vă ajută să 
biruiți încercările. Nu trebuie să luați ca pretext 
cunoaşterea legilor karmei pentru a nu face nimic, 
suportându-vă în mod pasiv destinul. Nu trebuie să 
suportați, trebuie să vă alimentațţi de două ori cu mai 
multă lumină şi iubire, pentru voi înşivă şi pentru ceilalți. 
Nu trebuie nici să nu reacţionați în fața suferinței 
celorlalți, spunându-vă că este numai problema lor, că 
destinul lor este să sufere, fiindcă aşa merită. 

Din nefericire, eu am constatat: anumiţi aşa zişi 
spiritualişti, în loc să se gândească la toți cei care suferă 
şi să se decidă să facă ceva pentru ei, se mulțumesc să 
spună: „Oh, aceasta este karma lor”, şi nu fac nimic. Este 
mai bine uneori ca oamenii să nu ştie deloc de existența 
karmei, decât să-şi alimenteze fără încetare egoismul. De 
aceea eu îi consider pe occidentali superiori atunci când 
nu acceptă nenorocirile altora fără să le sară în ajutor. Pe 
timp de foamete, de epidemii, când apar undeva inundații 
sau cutremure, ei organizează imediat misiuni de salvare, 
şi este ceva minunat! 

În realitate, este de preferat, desigur, ca toţi să 
cunoască legile destinului, înțelegând astfel de ce li se 
întâmplă lor şi altora tot felul de necazuri, fără a înceta 
însă să dorească să le sară în ajutor. Cineva va spune: 
„De ce să îi mai ajutăm, fiindcă primesc ceea ce merită?” 
Mai întâi, pentru că strădaniile ce le facem ca să îi ajutăm 


pe ceilalți nu sunt niciodată inutile: în anumite 
împrejurări, Cerul se poate lăsa înduplecat observându- 
vă sinceritatea. Apoi, şi pentru voi înşivă, pentru a 
progresa, fiindcă ajutându-i pe ceilalți, dezvoltați ceva în 
voi. 

Este adevărat că nu este chiar atât de uşor să fii de 
folos altora; dar nu-i nimic, continuaţi, indiferent de 
împrejurări, să vă doriţi să îi ajutaţi pe oameni. Cel puţin, 
în acest fel vă veți întări, veți deveni mai inteligenţi, mai 
înţelepţi, mai liberi. 


Domeniul responsabilităților noastre 


În toate domeniile, politic, social, ştiinţific, 
economic, religios, moral, îi auzim pe oameni vorbind 
despre responsabilitate. Preşedinţi, miniştri, generali, 
directori, părinţi, profesori etc, toţi ştiu că sunt 
responsabili. O mulțime de ființe umane şi evenimente 
depind de atitudinea, de deciziile lor. 

Da, dar noţiunea de responsabilitate acoperă un 
domeniu mult mai larg, fiindcă toate creaturile din lume 
sunt legate între ele, influențându-se reciproc. În ciuda 
aparențelor, nu există vreo separație, este o iluzie, nimic 
nu este separat. Astfel, nu numai prin faptele, ci şi prin 
gândurile şi sentimentele noastre, fiecare dintre noi are o 
influență asupra tuturor celorlalte ființe din lume. lată 
ceea ce trebuie să cunoaştem pentru a avea adevărata 
măsură a responsabilităţilor noastre. 

Merită să reflectați asupra acestui subiect. Aveţi, 
deci, cu toți nişte responsabilități imense, pe care le puteți 
considera nişte ocazii pentru a evolua, a deveni mai 
conştienţi, mai lucizi, mai stăpâni pe voi înşivă. Ce 
minunat este să ştiţi că, prin viaţa voastră pură, nobilă şi 
luminoasă, veţi putea antrena toate ființele pe calea 
binelui! Chiar dacă vi se pare că nu faceți mare lucru, în 
realitate există mereu pe undeva ceva bun ce se trezeşte, 
primeşte un impuls. lar dacă sunteți neglijenți şi 
delăsători, îi influențați şi pe ceilalți, creați nişte condiții 
favorabile pentru căderea lor. 


Vă voi da un exemplu. Aţi meditat de multe ori 
profund, trimițând lumină şi iubire întregii lumi, iar apoi 
ați ieşit să vă plimbaţi pe stradă. Când v-aţi întors acasă, 
nu ați avut impresia că ați făcut ceea ce ar fi trebuit... Ei 
bine, aici vă înşelați. Dacă ați fi fost clarvăzători, aţi fi 
văzut binele declanşat de prezența voastră, fără să ştiţi, 
asupra oamenilor întâlniți. Unii dintre ei, care concepeau 
nişte proiecte răuvoitoare, le-au abandonat; alții au 
regăsit puţin calm şi curaj, deşi erau agitați şi nervoşi. 
Totul depinde de sinceritatea aspirațiilor voastre. 

Starea voastră interioară nu vă priveşte numai pe 
voi, ci îi influențează deopotrivă pe cei din jurul vostru şi 
sunteți responsabili... Dacă nu mă credeți, este treaba 
voastră, într-o bună zi veți verifica! Când veţi ajunge în 
lumea de dincolo şi vi se va spune: „Priveşte aceste 
nenorociri, aceste accidente, aceste crime, ai contribuit şi 
tu la ele datorită propriilor greşeli, oamenii au avut de 
suferit”, veți protesta în zadar că nu ați făcut acel rău, vi 
se va răspunde: „Da, dar ai participat şi tu, iar aceste 
persoane au suferit cu adevărat din cauza ta: gândurile, 
sentimentele tale au contribuit la răul pricinuit lor de alte 
persoane”. 

Nu suntem responsabili numai de faptele noastre, ci 
şi de propriile gânduri şi sentimente, fiindcă ele 
acționează ca nişte forțe în lumea invizibilă, antrenând 
fiinţele spre rău sau bine. 


Atitudinea potrivită 


Spiritualistul trebuie să găsească un echilibru 
corect între orgoliu şi o umilință exagerată. Nu este bine 
ca, sub pretextul modestiei, să rămână mereu în umbră, 
fiindcă riscă să se deruteze într-un final. Nu este bine nici 
să fie prea convins însă de superioritatea sa sub pretext 
că urmează un învățământ spiritual într-o lume de 
materialişti şi atei, pentru că poate deveni ridicol. Ceea ce 
este cel mai dificil, este să păstrezi măsura. Foarte puţini 
discipoli, chiar şi în Şcolile Iniţiatice din trecut, au putut 
evita tentaţia orgoliului sau a unei umilinţe afectate...ce 
este deseori tot o formă de orgoliu! 

Cum se prezintă deci un adevărat spiritualist, un 
veritabil discipol? Întotdeauna normal, simplu, accesibil. 
De ce să doreşti să atragi atenţia prin nişte aere de 
superioritate sau de inspiraţie? Veţi replica: „Bine, dar nu 
trebuie să ne arătăm achiziţiile spirituale?” în realitate, 
pentru că nu este nimic de arătat. Dacă aţi ştiut să 
dobândiți nişte adevărate bogății spirituale, ele vor apare 
de la sine, fără să fiți nevoiţi să le expuneţi. Deoarece 
lucraţi asupra voastră înşivă, lăsați ca trăsăturile 
chipului vostru, ale ţinutei, ale gesturilor voastre să 
vorbească în favoarea voastră. lar voi, rămâneți modeşti, 
spontani, fireşti. De ce să vă impunețţi celorlalți într-o 
manieră artificială? Cel care urmează un învățământ 
spiritual trebuie să înțeleagă că va avea ocazia să-şi 
manifeste calitățile pe care ceilalți le vor remarca fără să 
fie nevoit să le sublinieze adoptând tot felul de atitudini. 


Să lase să vorbească lucrarea sa interioară: chiar fără 
ştirea sa, această lucrare va ieşi la iveală. 

Să nu aveți încredere când cineva vă prezintă cu 
insistență lucrarea spirituală ce o efectuează. A te lăuda 
cu propria lucrare spirituală nu presupune adevărata 
spiritualitate. De aceea, eu vă sfătuiesc să nu vorbiţi nici 
despre lucrarea ce o înfăptuiţi, nici despre rezultatele la 
care aspiraţi. De altfel, păstrându-vă lucrarea secretă, 
veți menţine în voi elanul, ardoarea şi entuziasmul de care 
aveți nevoie pentru a progresa. 

Imaginaţi-vă un grădinar care tocmai a sădit în 
pământ grăuntele unui pom extraordinar, unic. Dacă este 
atât de nechibzuit încât îl dezgroapă, la fiecare vizită 
primită, spunând: „Vedeţi acest grăunte? Priviţi-l bine: el 
va da într-o zi un pom extraordinar, cu nişte fructe 
gustoase, şi curând le vom mânca..”., apoi îl îngroapă din 
nou, iar acel sărman pom va fi pierdut. lată ceea ce mulți 
au tendinţa să facă: ei dezgroapă ce au plantat cu trudă 
pentru ca toată lumea să ştie ce fel de pom au îngrijit. Ei 
da, dar astfel l-au distrus. Grăuntele nu trebuie scos 
niciodată din pământ. 

Lucraţi, deci, atâta tot. Legile sunt adevărate, 
absolut adevărate: dacă ceea ce faceţi este cu adevărat 
frumos, luminos, divin, să ştiţi că într-o bună zi totul va 
ieşi la iveală şi oamenii vor fi obligați să simtă 
binecuvântările ce le veți emana. 


Îi influenţăm pe alții numai prin propriul exemplu 


De îndată ce descoperă câteva adevăruri ale Ştiinţei 
Iniţiatice, mulți vor să îi instruiască imediat pe alţii, şi fac 
orice pentru a le predica şi a-i convinge. lar dacă nu 
reuşesc, îi critică şi îi dispreţuiesc. Ei bine, ei se grăbesc, 
ei nu au înţeles încă o regulă esenţială a Ştiinţei Iniţiatice: 
discipolul trebuie să înceapă să trăiască un adevăr 
înainte de a dori să îi convingă pe alţii. lar a-l trăi, 
înseamnă a-l experimenta timp îndelungat, a-l exersa 
multă vreme până la o totală contopire cu el, până când 
devineunacu el. Cel care începe prin a dori să îi convingă 
imediat pe alții de unele adevăruri spirituale, nu numai 
că nu va reuşi, dar riscă chiar să le şi piardă. 

Da, trebuie să păstraţi în voi un timp pentru aceste 
adevăruri fără a spune nimic, să trăiţi cu ele, să le 
interiorizațţi, fiindcă vă aduc nişte forțe şi vă ajută să ieşiţi 
cu bine din încercările ce le aveţi de trecut: în acel 
moment, nu numai că ele nu vă vor părăsi, dar când le 
veți povesti şi celorlalți, vor avea o putere şi mai mare de 
convingere din cauza sincerității voastre. 

Mai există însă multe alte probleme de cunoscut 
înainte de a încerca să îi transformăm pe alții. Dacă ei 
înşişi nu simt această necesitate, dacă nu au înţeles 
importanţa unei filosofii şi a unei discipline spirituale, nu 
este nimic de făcut, trebuie să îi lăsaţi în pace. Atitudinea 
lor arată că sunt foarte tineri şi au nevoie încă de nişte 
experienţe, de nişte lecţii. Desigur, ei vor suferi, dar 
tocmai această suferință îi va obliga într-o zi să-şi 


schimbe viața. Până atunci, lăsaţi-i în pace. De altfel, 
lăsaţi toată lumea în pace, ocupaţi-vă numai cum să vă 
ameliorațţi voi înşivă. Numai exemplul vostru personal le 
va arăta celorlalți că se înşeală sau se află pe un drum 
greşit. Da, exemplul vostru. Numai lucrând asupra 
voastră înşivă îi puteți influenţa şi pe ceilalți: ei observă 
că posedațţi nişte calități pe care ei nu le au, şi fiindcă 
doresc să le dobândească se simt stimulaţi să vă imite şi 
să se amelioreze. 

Încetaţi, deci, să vă mai ocupați de alţii pentru a le 
scoate în evidenţă defectele şi slăbiciunile, fiindcă în acest 
fel nu numai că nu le aduceţi nimic bun, dar deveniți 
întunecațţi şi neplăcuți ca şi ei. Acceptaţi-i aşa cum sunt, 
fiți răbdători şi lucraţi zi şi noapte pentru a vă ameliora, 
până când le veți arăta că există ceva minunat de 
dobândit. Atât timp cât ei nu sunt conştienţi, nu îi puteți 
învăţa prin nişte cuvinte. Cum vă închipuiți că îi veți 
putea convinge pe oameni să se descotorosească de 
slăbiciunile de care nu v-aţi descotorosit încă voi înşivă? 
Cum ar putea un fricos să insufle curaj altora? Dacă el 
strigă: „înainte!”, cu picioarele tremurând, cum ar putea 
să antreneze el mulțimea? Să ştiţi că numai izbânda 
asupra slăbiciunilorvoastre vă dă puteri, iar aceste puteri 
se vor manifesta mai devreme sau mai târziu prin ochii, 
gesturile voastre, prin chipul, prin vocea voastră; ele vor 
ieşi la iveală chiar dacă veţi dori să le ascundeţi. Să nu vă 
închipuiți că este atât de uşor să vă amestecați în 
slăbiciunile omeneşti; trebuie să lucrezi ani în şir pentru 
a fi în stare de aşa ceva. 


A primi şi a dărui 


Primiţi la naştere de la părinţii voştri un trup, unii îl 
numesc: viața. Sunteţi apoi hrăniţi, îmbrăcați, adăpostiți, 
educați ani în şir de ei. Se acumulează o datorie imensă. 
Mulţi refuză să o recunoască: ei îşi critică părinţii, li se 
opun, se gândesc că nu le datorează nimic. Ei bine, nu 
este corect. Chiar dacă nu sunt perfecţi, părinții voştri v- 
au iubit, s-au neliniştit pentru voi, v-au îngrijit când ați 
fost bolnavi. Toate acestea nu înseamnă nimic? Atunci, 
să ştiţi că aveţi, înainte de toate, o datorie față de părinții 
voştri. 

Apoi, aveți o datorie față de națiunea căreia îi 
aparțineţi, pentru că ați primit de la ea o adevărată 
moştenire de cultură şi civilizaţie, cu nişte biblioteci, 
laboratoare, universităţi, teatre...Ea vă pune la dispoziție 
drumurile, căile sale ferate, vapoarele, avioanele, armata 
şi poliția sa pentru a vă proteja. Mai datorați apoi ceva 
rasei voastre, fiindcă v-a dat o constituţie fizică cu o 
culoare a pielii, a părului, o structură psihică, o 
mentalitate. 

Nu este însă totul, aţi contractat nişte datorii şi față 
de planetă, acest pământ generos ce v-a hrănit şi v-a 
susținut...De asemenea, față de sistemul solar, deoarece 
datorită soarelui şi a planetelor noi suntem susținuți, 
însuflețiți fără încetare. Faţă de întreg universul... Şi, în 
sfârşit, față de Domnul... 

Fie că vrem sau nu, nu facem altceva decât să luăm, 
să luăm, să luăm, şi astfel am acumulat nişte datorii 


enorme. Cel care vrea să se comporte ca un om drept 
trebuie să fie conştient de această datorie. De aceea, el îşi 
iubeşte mai întâi părinţii, le face bine pentru a le înapoia 
ceea ce le datorează. Prin activitatea sa, prin gândurile, 
sentimentele sale, se străduieşte să dea ceva şi societății, 
naţiunii, întregii omeniri, sistemului solar, întregului 
cosmos, şi în sfârşit Domnului. Numai în acest fel se 
poate achita de datoriile sale, iar natura îl recunoaşte 
atunci ca o ființă inteligentă. Toţi cei care nu acţionează 
astfel sunt considerați de către natură nişte hoți, nişte 
oameni necinstiți, şi ea le trimite atunci câteva corecții 
pentru a-i instrui şi cuminţi. 

Mai contractăm o datorie şi pentru ceea ce preluăm 
din natură: aerul, apa, căldura, lumina...Dar cum nu 
putem înapoia aceste binefaceri sub forma în care le-am 
primit, nici nu le putem achita cu bani, trebuie să plătim 
această datorie cu iubirea, recunoştinţa noastră, cu 
respectul nostru, cu voinţa noastră de a studia tot ceea 
ce Inteligența Cosmică a scris în marea carte a Naturii. Ne 
mai achităm şi făcând bine tuturor creaturilor, oferindu- 
le din lumina şi căldura noastră sub forma unor gânduri 
curate şi adevărate şi a unor sentimente generoase. 

Nu trebuie să credem că nu datorăm nimic sub 
pretextul că nu putem înapoia ceea ce am primit în 
aceeaşi formă. Ne-am primim corpul de la pământ şi într- 
o bună zi îl vom înapoia; este imposibil să facem altfel; 
până atunci, atât timp cât trăim, ne păstrăm corpul şi 
nimeni nu ne cere să îl dăm. Ceea ce putem da sunt 
vibraţiile, emanaţiile noastre luminoase. Omul a fost 


zămislit în atelierele Domnului pentru a lumina de-a 
lungul întregului univers. El a primit o chintesenţă de 
lumină ce o poate neîncetat amplifica, însufleți şi trimite 
în spaţiu. lată nişte idei noi pentru voi! în planul fizic 
suntem limitați, dar în planul spiritual posibilitățile 
noastre sunt infinite şi putem înapoia însutit ceea ce am 
primit. 


O dreptate superioară 


Aţi fost decepționați sau jigniţi de cineva şi povestiți 
peste tot ceea ce v-a făcut. Veţi spune: „Dar este normal, 
pentru a restabili dreptatea!” Nu, această noţiune de 
dreptate se află la originea tuturor nenorocirilor. Lăsaţi în 
pace dreptatea. „Atunci, ce este de făcut?” încercați să 
recurgeți la un principiu superior dreptății, la iubire, la 
bunătate, la generozitate. 

De două mii de ani de când lisus a adus această 
nouă învățătură, creştinii continuă să aplice legea 
talionului: ochi pentru ochi, dinte pentru dinte, şi nu au 
înțeles încă faptul că, pentru a deveni cu adevărat mare, 
liber, trebuie să depăşeşti noţiunea de dreptate. În ce fel? 
Să presupunem că ați făcut bine cuiva, i-ați dat nişte 
bani. Apoi, constatați că acea persoană s-a comportat 
necorespunzător față de voi şi povestiți tuturor ce aţi făcut 
pentru ea, plângându-vă de faptul că nu s-a ridicat la 
înălțimea generozităţii şi încrederii acordate. De ce să 
povestiți toate acestea? Povestind tuturor binele făcut şi 
regretând chiar că l-aţi făcut, distrugeţi tot acest bine. Era 
înscris în registrele cereşti că trebuie să fiți recompensați, 
dar acum, acționând astfel, vă ştergeţi fapta bună. 

Chiar dacă cineva v-a înşelat, v-a jignit, nu trebuie 
să o povestiţi, şi mai ales nu trebuie să căutaţi să vă 
revanşați. Din contră, prin atitudinea voastră trebuie să 
dați acelei persoane un exemplu despre modul corect de 
a se comporta: într-o zi ea va regreta, va face totul să-şi 


îndrepte greşeala făcută față de voi. Trebuie să închideți 
puţin ochii şi să iertați, fiindcă numai astfel veți evolua. 

De acum înainte, înțelegeți ce avantajos este să 
primiți lumina Iniţierii. Un om obişnuit care a fost jignit, 
va riposta desigur, spune el, pentru a da o lecţie 
adversarului său şi întreaga lume va fi de acord, fiindcă 
aşa este „drept”. Da, drept poate după concepţiile despre 
justiție ale lumii obişnuite, dar ceva prostesc în ochii 
lumii divine. Fiindcă iată ce se întâmplă: din clipa în care 
s-a lăsat pradă instinctelor, dorinţei de răzbunare, omul 
pătrunde într-un cerc infernal din care nu mai poate ieşi. 
este drept, a scăpat de un duşman, dar vor apare mereu 
alții, asta-i viața, şi va trebuie din nou să se străduiască 
să îi elimine. Va întreţine astfel în sine nişte sentimente 
şi atitudini ce îi vor întări natura inferioară. Cât despre 
victoriile repurtate, el nu vor dura prea mult, deoarece 
inamicii îl vor regăsi într-o reîncarnare viitoare şi vor avea 
toate şansele să-şi ia revanşa. lată că această veche 
înțelegere a noțiunii de dreptate nu aduce deci nici o 
soluție, dimpotrivă, ea complică lucrurile, îngreunează 
existența, măreşte datoriile karmice, ducând în final la 
nişte înfrângeri. 

Adevăratul spiritualist care cunoaşte legile aplică 
alte metode: el îşi lasă în pace adversarii. Să evolueze cum 
vorei! Dacă vorcontinua în acelaşi fel, este previzibil unde 
vor ajunge. El începe însă o lucrare asupra lui însuşi, se 
roagă, meditează, învaţă, se exersează, şi intră încet-încet 
în posesia adevăratei înțelepciuni, a adevăratelor puteri. 


Desigur, este nevoie de multă iubire, bunătate, 
răbdare, lumină, pentru a renunţa la folosirea aceloraşi 
arme ca aceia care v-au făcut rău. Această metodă ce vi- 
o dau este mult mai eficace. Lăsaţi-i pe duşmani în pace, 
nu vă mai ocupați de ei, preocupaţi-vă numai cum să vă 
ameliorați pe voi înşivă. Atunci când vă vor observa, se 
vor simţi urâţi, neînsemnați şi proşti în comparaţie cu voi, 
încât, mai devreme sau mai târziu, ei se vor căi şi vor 
îndrepta răul ce vi l-au pricinuit. 

Fiindcă există totuşi o lege în natură: aceea că într- 
o zi - dacă nu în această încarnare, se va întâmpla în 
următoarea - toți cei care v-au înşelat, v-au jignit, v-au 
trădat, vor fi obligați să vă caute pentru a-şi îndrepta 
greşelile. Este posibil ca, intuind că vă sunt nişte vechi 
duşmani, să încercați să îi îndepărtați. Nu-i nimic, ei se 
vor învârti în jurul vostru, rugându-vă să le acceptaţi 
serviciile. Pentru că aşa acționează legea. S-a întâmplat 
deja cu mulți. Vedeţi, deci, că toţi cei care v-au făcut rău, 
iar voi le-aţi răspuns prin iertare, vor fi obligaţi de legea 
cosmică (fie că vor sau nu, părerea lor nu contează) să 
îndrepte toate necazurile ce vi le-au produs. 

Eu nu vreau să spun că trebuie să vă lăsați distruşi 
de nişte oameni răi, nu, trebuie să ripostaţi, dar trebuie 
să găsiți un răspuns ce va produce în inima şi sufletul 
adversarilor voştri un reviriment ce va fi benefic atât 
pentru voi, cât şi pentru ei. Această atitudine are un 
avantaj dublu. 


Cum să ne ajutăm tara 


Conducătorii unei ţări sunt expuşi în permanenţă 
criticilor, ostilităţii sau bătăii de joc a cetățenilor. Peste 
tot, pentru a distra publicul, în cabarete, în spectacolele 
de revistă, la radio, la televiziune, oamenii politici sunt 
prezentați într-o manieră ridicolă şi caraghioasă. Chiar 
dacă există uneori vreun motiv de critică sau ironie, în 
nici un caz acesta nu poate constitui o manieră în care i- 
am putea determina să se amelioreze. Dimpotrivă, 
hărțuindu-i cu nişte gânduri şi sentimente negative, nu 
numai că nu vom rezolva nimic, dar vom crea în invizibil 
condițiile pentru ca ei să comită şi mai multe greşeli, şi să 
ia nişte decizii din ce în ce mai puţin luminate pentru 
țară. Vedeţi cât de departe merg lucrurile... 

Dacă doriţi cu adevărat să vă ajutaţi ţara, în loc să 
bombăniți tot timpul împotriva celui care este la 
conducere, trimiteţi-i lumină, astfel ca el să fie mereu bine 
inspirat. Nu vă puteți ajuta întreaga țară, fiindcă ea este 
foarte mare, dar este de ajuns să ajutați un om, unul 
singur, este mult mai uşor, iar el ne va face bine tuturor 
pentru că multe lucruri depind de el. Dacă el reuşeşte să 
determine votarea unor legi sociale în favoarea sănătății 
publice, a locuințelor, a învățământului etc, toți vor 
beneficia deoarece o singură ființă a fost bine inspirată. 

Cetăţenii unei ţări trebuie să devină în sfârşit 
conştienţi de legăturile existente între ei şi conducătorii 
lor. Nu este suficient să pretindem ceva, să cerem 
insistent altceva, trebuie să învăţăm să cunoaştem 


metodele cele mai eficiente pentru a obţine ceea ce dorim, 
fără a declanşa nişte consecințe şi mai dezastruoase. 

Ştiţi că înţelepciunea popoarelor este deseori 
exprimată prin nişte poveşti. Ei bine, iată una. A fost 
odată un regat unde existau numai foamete, epidemii, 
răscoale. Neştiind ce să mai facă pentru a îndrepta toate 
aceste dezastre, regele a chematun înțelept care i-a spus: 
„Maiestate, tu eşti cauza tuturor nenorocirilor ce se 
produc în regatul tău. Trăieşti în desfrâu, eşti nedrept, 
nemilos, şi iată de ce catastrofele se abat fără încetare 
asupra poporului tău”. Apoi, înţeleptula vorbit poporului: 
„Suferiţi fiindcă aşa meritaţi; prin modul vostru 
nechibzuit de viaţă ați atras un monarh care vă aduce 
numai necazuri”. lată cum explică înţelepţii lucrurile. 
Atunci când cetăţenii unei ţări se decid să trăiască în 
lumina spiritului, Cerul le trimite nişte conducători nobili 
şi cinstiți care aduc numai binecuvântări. Dar dacă o 
naţiune are nişte conducători care dau frâu liber celor 
mai rele capricii în detrimentul poporului, ei bine, poporul 
trebuie să-şi dea seama că poartă şi el o parte din 
responsabilitate. 

Oare de ce vrem ca soluțiile să ne vină de la alţii, 
indiferent de poziţia lor socială? De ce să aşteptăm ca alții 
să lucreze pentru ameliorarea situației? După părerea 
voastră, ei ar trebui să facă acest efort, dar de ce l-ar face? 
Ei acționează ca şi voi, aşteaptă să treceţi la treabă şi 
aceasta poate dura o veşnicie. Hotărâţi-vă, în sfârşit, să 
acționați. Unii mă vor întreba: „Dar ce ne sfătuiți? Aţi dori 
să facem o carieră politică?” Pentru mine problema nu se 


pune aşa. Atunci când mă refer la o muncă utilă pentru 
societate, eu subiînțeleg mai întâi o lucrare interioară 
asupra propriei ființe, ce este mereu indispensabil de 
făcut, fie că ne avântăm sau nu într-o carieră politică. 

Singura activitate cu adevărat importantă în viață 
este să devenim mai lucizi, mai generoşi, mai 
dezinteresați, mai stăpâni pe noi înşine. Veţi replica: „Da, 
dar dacă am urma asemenea sfaturi, dacă am dori cu 
adevărat să ne ameliorăm şi să ne întărim, condiţiile din 
lume sunt astfel încât vom rămâne pe undeva 
necunoscuți, obscuri, lipsiţi de orice mijloace de acțiune”. 
Ce ştiţi voi? Dacă deveniți cu adevărat capabili să 
exprimaţi virtuțile spiritului, chiar dacă nu ţineţi la aşa 
ceva, ceilalți vor veni să vă ceară sfatul, să îi îndrumați. 
Dacă nu vi s-a întâmplat până acum, înseamnă cănu o 
meritați şi nu sunteţi încă pregătiți. 

Trebuie să învățați să vă bazați pe puterea spiritului, 
astfel se defineşte un adevărat spiritualist. Mulţi se 
pretind spiritualişti prin vorbe, vă vor ţine nişte 
discursuri interminabile despre aură, reîncarnare, 
ierarhiile cereşti, dar acestea nu îi vor ajuta să rezolve 
problemele societăţii. Vom putea rezolva problemele 
societății numai străduindu-ne să trezim mereu în noi 
înşine puterile voinței, ale binelui şi luminii. 


Nu ne salvăm niciodată singuri 


Cea mai mare preocupare a oamenilor este să 
dobândească ceea ce au nevoie pentru ei şi familiile lor. 
Din când în când, ei se gândesc şi la alţii, dar se întâmplă 
foarte rar. lată de ce soarta oamenilor nu se ameliorează: 
fiindcă ei sunt egoişti, nu se gândesc la colectivitate. Ei 
îşi închipuie că este de ajuns să-şi aranjeze propriile 
afaceri pentru a trăi în siguranță. Or, nu este adevărat. 

Fie că sunt sau nu conştienţi, oamenii aparțin unei 
colectivități, iar dacă în această colectivitate se produc 
nişte tulburări sau nenorociri, binele lor individual se află 
în pericol. Chiar dacă ei îşi consacră tot timpul pentru a- 
şi aranja treburile, în realitate acestea nu vor fi definitiv 
puse la punct niciodată. Există mereu câteva 
inconveniente ce pot apare din partea societății, şi iată 
ruina. Istoria a demonstrat-o de altfel. S-au văzut oameni 
care erau atât de bogați şi puternici încât nimic nu părea 
să îi atingă; tulburările din societate i-au făcut însă să 
piardă totul, chiar şi viața. Numai ameliorarea vieții 
colective poate pune la adăpost pe fiecare om de orice 
nevoi, în siguranță. Depinde acum de fiecare să-şi 
înlocuiască punctul de vedere limitat, egoist, cu unul 
mult mai larg, mai universal: el va câştiga nu numai în 
planul material, ci mai ales în planul conştiinţei. 

Conştiinţa se trezeşte cu adevărat în om atunci când 
în el se manifestă receptivitatea la noţiunile de 
colectivitate, de universalitate. Această calitate îi permite 
să simtă că alții nu sunt decât o prelungire a lui însuşi. 


Desigur, în aparenţă fiecare este izolat, separat de ceilalți, 
dar în realitate există o latură spirituală din sinea sa ce 
pătrunde în colectivitate, trăieşte în toate creaturile, în 
întreg cosmosul. Din clipa în care această conştiinţă 
spirituală se trezeşte în sine, fiecare simte ce se întâmplă 
bun sau rău celorlalți ca şi cum i s-ar întâmpla lui, şi se 
străduieşte să le facă numai bine, pentru că acest bine şi- 
l face lui însuşi. 

Până acum, învăţăturile spirituale au antrenat, mai 
mult sau mai puţin, oamenii pe calea mântuirii 
individuale. Cunoaşterea, puterile, iluminarea, tot ce se 
dobândea era pentru sine; de aceea mulți au ajuns să se 
izoleze undeva în munți, în peşteri sau mănăstiri pentru 
a nu fi deranjați. Această filosofie este depăşită în clipa de 
față. Desigur, fiecare trebuie să se perfecționeze, dar nu 
trebuie să se izoleze fizic sau spiritual pentru a nu fi 
deranjat de ceilalți. Dimpotrivă, neajunsurile trebuie 
acceptate, sacrificiile, chiar şi suferința, pentru a deveni 
folositori. 

Aşadar, dacă frecventaţi o Şcoală Iniţiatică numai 
pentru a vă ocupa de propria evoluție spirituală dovedeşte 
că nu aveți un ideal foarte înalt. Unii vor replica că vor să- 
şi mântuiască sufletul. Da, este adevărat, mântuirea 
sufletului a fost predicată de veacuri de religii. Ei bine, nu 
mai este ceva măreț, nu mai trebuie să ne ocupăm de 
mântuirea sufletească. Ce vă închipuiți? Ce valoare, ce 
importanţă are deci „propriul suflet” în fața mulțimii de 
creaturi şi a imensității creației? Oamenii trebuie să 
înceteze să se mai preocupe de ei înşişi şi să se gândească 


şi la sufletul celorlalți, fiindcă atunci vor fi mântuiți! 
Altminteri, în timp ce se preocupă de mântuirea 
propriului suflet, ei se izolează de restul lumii. Nimeni nu 
mai contează: ei se gândesc la sufletul lor! Acest gând nu 
sună deloc bine şi nu este nici frumos. Trebuie lăsat 
deoparte. 

Spiritualiştii trebuie să renunțe la căutarea 
propriului bine şi a mântuirii personale: să-şi pună în 
minte ideea perfecțiunii, înțelegând că această 
perfecțiune nu trebuie să fie numai pentru ei înşişi. 
Propria perfecționare nu reprezintă decât cincizeci la sută 
din sarcina noastră. Adevărata noastră misiune constă în 
a ne perfecționa pe noi înşine şi pe alții, pentru a deveni 
folositori întregii lumi. 


3. DATORIA DE A FI FERICIŢI 


Fiţi stăpâni pe fericirea voastră 
Încercările vieţii: o provocare 
Exploataţi-vă bogăţiile spirituale 
Fiţi însuflețiți cu anturajul vostru 
Lucraţi asupra atmosferei psihice 
Să nu vă descurajați niciodată 
Să ne aprindem lămpile 

Un simplu gest 

A da pentru a deveni bogat 

Cea mai bună protecţie: aura noastră 
Singurătatea nu există 

Să trăim în poezie 

Un secret magic: recunoştinţa 
Regăsiti clipele de fericire 


Fiţi stăpâni pe fericirea voastră 


De ce este atât de dificil să găsim fericirea? Fiindcă 
o aşteptăm. 

Observaţi-vă şi veţi vedea: aşteptaţi să întâlniți 
marea iubire, aşteptaţi bogăţia, mărirea, iar dacă ele nu 
apar, sunteți nefericiți. Unii vor consulta chiar şi nişte 
clarvăzători, nişte astrologi care le vor spune: „Ba da, 
iubirea va veni, succesul va veni... În şase luni, într-un 
an, când va exista un anumit tranzit al planetelor, o 
anumită conjuncțţie, veți vedea, totul se va schimba”. Iată- 
i deci liniştiți, regăsindu-şi speranţa şi continuând să 
aştepte. 

Ei bine, nu, fericirea nu este ceva ce apare sau nu 
dintr-odată din exterior. Fericirea este o stare de 
conştiinţă ce depinde de înţelegerea noastră corectă a 
lucrurilor. Nu trebuie să ne închipuim că venim pe 
pământ pentru a trăi lipsiți de probleme, în plăceri, în 
belşug. Am venit pe pământ pentru a învăţa şi a ne 
perfecționa. Or, cum să ne perfecționăm dacă nu ne 
confruntăm zilnic cu noi probleme de rezolvat? lată, 
lucrurile trebuie să fie clare: pământul este o şcoală şi, ca 
în toate şcolile, numai cei care învaţă şi progresează pot 
fi fericiți. Nu mai aşteptaţi deci ca fericirea să apară din 
exterior sub forma unor întâlniri sau a unor condiții 
propice. Fericirea reală, definitivă, nu poate veni decât din 
noi, din felul nostru de a considera lucrurile. 

Faceţi o experienţă: vorbiți cu persoanele care au 
anumite avantaje materiale la care visați atât de mult, ele 


vă vor mărturisi că nu sunt fericite din această cauză. Sau 
dimpotrivă, dacă sunt fericite, este pentru că ele posedă 
deja ceva în inima, în sufletul lor, nişte elemente ce le 
permit să-şi aprecieze situația, şi ele vor fi deci la fel de 
fericite în nişte împrejurări ce vă par mai puţin demne de 
invidiat. De altfel, de câte ori nu s-a constatat: puşi în 
nişte situaţii identice, oameni diferiți nu reacționează toți 
în acelaşi fel. 

Să luăm un exemplu pur şi simplu banal din viața 
zilnică: un blocaj de circulație. Priviţi reacțiile 
automobiliştilor: unul se enervează, claxonează şi îşi 
înjură vecinii, altul citeşte ziarul sau ascultă radioul; un 
altul vorbeşte cu însoțţitorul său sau îşi îmbrățişează 
iubita. În sfârşit, un altul - este însă un caz mult mai rar 
- profită de acest moment de pauză pentru a se linişti, a 
se armoniza, a pătrunde în sine, a se lega de Cer şi a-şi 
trimite iubirea şi lumina tuturor ființelor de pe pământ. 

La fel se întâmplă în majoritatea împrejurărilor 
vieţii. În mintea noastră trebuie deci să punem lucrurile 
la punct. Gândul nostru este cel care acționează asupra 
stărilor noastre de conştiinţă. Cu o judecată corectă, cu o 
bună filosofie, putem deveni stăpânii fericirii noastre. 
Acolo unde alții se enervează, se macină şi otrăvesc viața 
oamenilor din jur, dimpotrivă, voi vă întăriți, vă 
îmbogățiţi, şi datorită experienţelor voastre puteți apoi să 
vă ajutaţi anturajul prin sfaturile voastre, prin atitudinea, 
strălucirea voastră, şi uneori chiar prin simpla voastră 
prezență: prin forța, lumina şi pacea ce vor emana din voi. 


Să vă fie foarte clar: să nu aşteptaţi în mod pasiv ca 
fericirea să vă vină din exterior. Dimpotrivă, depinde de 
voi să acționați şi să aplicaţi metodele ce vă vor permite 
să transformați necazurile în bucurii, eşecurile în 
succese. 


Încercările vieţii: o provocare 


Ce îi obligă pe alpinişti să escaladeze piscuri din ce 
în ce mai înalte şi din ce în ce mai greu accesibile? Ce îi 
obligă pe sportivi să înoate, să alerge, să se rotească din 
ce în ce mai repede? Ce îi obligă pe jucătorii de şah să se 
gândească ore întregi înainte de a muta un pion pe tabla 
de şah? Nimic. Ei înşişi îşi impun aceste eforturi, aceste 
probleme, aceste isprăvi. Şi ce bucurie pentru ei de fiecare 
dată când obţin o victorie! 

Oamenii au inventat astfel o mulțime de activități, 
de jocuri şi competiţii de tot felul! Aceasta dovedeşte că ei 
simt în profunzimea ființei lor nevoia de a merge mereu 
mai departe, mai sus, de a se autodepăşi. Dar de ce nu se 
gândesc ei că ar trebui să aplice şi în viața zilnică aceste 
calități de rezistență, de orientare sau inteligenţă ce 
trebuie să le dovedească în cazul unor jocuri sau 
competiții? De ce în acest caz ei se plâng mereu că au 
nişte eforturi de făcut? 

Multe jocuri practicate în zilele noastre au fost 
inventate cu secole în urmă de către Iniţiaţi. Majoritatea 
dintre ele s-au transformat cu trecerea timpului, dar 
acum se observă îndeosebi numai aspectul exterior, 
sensul lor profund pierzându-se. Aceste jocuri au fost 
concepute de Inițiați după imaginea vieţii, ele erau 
transpunerea unor probleme ce le avem toți de rezolvat 
zilnic; fiindcă există o lege absolută: sub o formă sau alta, 
regăsim aceleaşi fenomene în diferitele planuri, fizic, 
psihic şi spiritual. 


Şi cum jocurile sunt o imagine a problemelor ce le 
întâlnim în viaţă, de ce să nu considerăm aceste probleme 
ca nişte jocuri? În loc să vă simţiţi copleşiţi, iritaţi de cea 
mai măruntă dificultate, spuneți-vă: „lată încă o ocazie de 
a mă exersa, să vedem cum voi reuşi”. Studiaţi bine 
natura încercării ce o aveți de înfruntat şi lansaţi-vă nişte 
provocări personale. De exemplu: „Nu mă voi opri înainte 
de a atinge ținta... 

Voi duce cu răbdarea această povară...Voi învinge 
acest obstacol... Voi naviga pe această mare dezlănțuită 
şi nu mă voi scufunda... Vreau să părăsesc regiunea 
prafului şi a norilor pentru a atinge cel mai înalt vârf: 
acolo voi respira aerul pur şi voi privi mereu soarele.”.. 
Da, aceste sunt nişte provocări ce vi le puteţi pune din 
când în când vouă înşivă, aşa cum fac sportivii, şi veți 
vedea că încercările vieții vi se vor părea mai uşor de 
suportat. 

Înţelegeţi-mă deci bine: fericirea nu înseamnă 
posibilitatea de a trăi fără încercări, fără obstacole, fără 
suferințe. Acestea sunt nişte iluzii, nişte fantasmagorii! 
Fericirea înseamnă să fii capabil să străbați încercările 
fără a capitula şi a ieşi din ele mai bogat şi mai puternic. 
Da, din izbânda asupra încercărilor vă extrageți fericirea. 


Exploataţi-vă bogăţiile spirituale 


Întreaga lume doreşte pacea, libertatea, fericirea. Se 
poate spune chiar că mulți oameni le doresc pentru alții. 
Prea puţini ştiu însă unde să le găsească şi cum să le 
realizeze, şi astfel, cei mai mulți sunt nefericiţi şi îi fac şi 
pe alții nefericiţi, în ciuda acestor minunate dorințe. 

Există o singură modalitate de a găsi fericirea, cea 
de a acorda prioritate vieţii interioare în fața achizițiilor 
exterioare. Desigur, mulți vor spune că ştiu: „Banii nu 
aduc fericirea”. Ei ştiu că nici bunurile materiale, nici 
faima nu aduc fericirea, dar se comportă ca şi cum nu ar 
cunoaşte toate acestea. Îi vedem în continuare preocupați 
să se instaleze în materie. De aceea, chiar dacă reuşesc, 
nu numai că ei nu vor fi fericiți, dar îi vor face şi pe alții 
nefericiți. 

Se face atât tărăboi în jurul reuşitei materiale! Atât 
timp cât se va acorda multă consideraţie tuturor celor 
care au reuşit financiar, social, prezentându-i peste tot în 
ziare, la radio, la televiziune, vom auzi la alții, mai puţin 
favorizați, sentimentul de a fi inferiori, de a nu fi 
interesanțţi, ceea ce antrenează neapărat gelozia, invidia, 
ura. 

Eu nu vreau să afirm că trebuie să renunțăm 
complet la reuşita socială, nu, eu vreau să spun că, dacă 
s-ar arăta oamenilor că este mai important să-şi 
exploateze bogăţiile lor interioare, societatea s-ar schimba 
în bine. Mai întâi, fiindcă ar exista mai multă 
generozitate. Cum vreţi ca nişte oameni care îşi 


concentrează toate strădaniile spre reuşita lor socială pot 
fi cu adevărat generoşi? Ei simt că nu posedă cu adevărat 
ceea ce le aparține, că se află la bunul plac al 
evenimentelor sau a relei voințe a unor oameni mai activi 
şi mai abili ca ei; atunci, este normal ca ei să ezite să 
împartă cu alții ce le este frică să piardă. Şi nu numai că 
nu le vor împărți, dar vor face totul să le păstreze, chiar 
dacă vor fi siliți să devină egoişti, necruțători, cruzi. În 
timp ce, cel care a lucrat pentru a dobândi nişte bogății 
spirituale va fi mereu gata să le împartă cu alții: el ştie nu 
numai că nu va pierde nimic, dar că se va îmbogăți şi mai 
mult ajutându-i pe alții. 

Oamenii au nevoie de modele pentru a le imita. Când 
văd pe cineva distingându-se prin capacitățile, succesele 
sale, ei îşi doresc să îi semene. Atenţie, deci, dacă 
superioritatea voastră constă în a avea mai mulți bani, 
mai multă putere, mai multă glorie, nu sunteți un model 
bun, fiindcă îi veţi antrena pe oameni pe o cale în care eşti 
mereu împins să îi domini pe alţii, să îi umileşti, să îi 
înlături. În timp ce, dacă arătaţi superioritatea calităților 
voastre spirituale, bunătatea, înțelepciunea, stăpânirea 
de sine, noblețea, generozitatea, puritatea, abnegațţia... 
nu numai că veți simți că vă aparțin cu adevărat şi vă 
permit să faceți față tuturor situațiilor dificile, dar îi veți 
ajuta şi pe alții să păşească pe calea cea bună şi să 
găsească fericirea. Toţi au nevoie de nişte modele. Nu 
nişte modele de reuşită materială, ci unele modele ce îi 
vor ajuta să-şi conştientizeze adevăratele lor bogății, 
bogățiile inimii, ale sufletului şi spiritului. 


Fiţi însuflețiți cu anturajul vostru 
Ce facem când suntem necăjiţi, nervoşi sau 
nefericiți? În loc să încercăm să ne liniştim, să ne calmăm, 
să ne stăpânim, alergăm la vecinii sau la prieteni, sau 
vorbim la telefon, povestindu-le tot ce ne copleşeşte. De 
îndată ce am terminat, suntem mulțumiți, uşuraţi, ne 
simțim mai bine! Ah, da, dar nu ne dăm seama că, 
acționând astfel, este ca şi cum am lăsa nişte mormane 
de murdărie la acele persoane. Eu nu vreau să spun că 
nu trebuie să vorbim niciodată despre greutățile noastre 
prietenilor. Prietenii ne pot fi un ajutor preţios prin 
sfaturile, susținerea lor. Eu doresc să spun numai să nu 
îi folosim ca un coş de gunoi sau pentru un „da” sau „nw”, 
să ne vărsăm asupra lor decepţiile, iritarea, proasta 
dispoziție. Nu poate ieşi nimic bun din această modalitate 
de a acţiona. În aceeaşi măsură în care prietenii, care nu 
sunt mai echilibraţi, povestesc la alți prieteni pentru a se 
descărca de această povară, şi aşa mai departe! 

Încă o dată, eu nu vreau să spun că este de criticat 
faptul de a-ți căuta alinarea lângă un prieten. Deseori 
însă, nu căutăm aşa ceva. Nu aşteptăm nicio lumină, nici 
un sfat. Avem nevoie numai să ne descărcăm, atâta tot. 
lar dacă după ce am făcut-o, ne simțim mai bine, în 
realitate acest bine este trecător, fiindcă nu am înfăptuit 
nici o adevărată lucrare interioară pentru a rezolva 
problemele şi, la prima ocazie, ne regăsim în aceeaşi 
stare. Nu numai că i-am otrăvit pe alţii, dar nu ne-am 
ameliorat cu adevărat nici propria stare. 


Pentru a ne descotorosi de necazuri, de griji, există 
alte metode decât cele de a le etala prietenilor sau 
vecinilor. Când vă simţiți prost dispuşi, nervoşi, rămâneți 
liniştiți acasă, faceţi o lucrare cu lumina, rugați-vă, 
meditaţi, cântați, ascultați muzică...Sau ieşiţi, faceți 
câțiva paşi în natură, respiraţi profund legându-vă de 
pământ, de arbori, de Cer...şi nu vă prezentați în fața 
altora înainte de a vă simţi eliberați, degajaţi şi capabili 
de a le aduce ceva bun, luminos, constructiv. 

Observaţi-vă şi veţi constata că se întâmplă exact 
contrariul a ce obişnuiţi să faceți: când vă merge rău, vă 
precipitați spre oameni pentru a le împărtăşi prostiile 
voastre, iar când vă merge bine, nu spuneți nimic, nu 
aveți nimic de povestit. Nu vă gândiţi că este ceva de 
corectat şi că ar trebui să învățați să împărtăşiți cu 
anturajul vostru numai stările bune! 

Mergeţi chiar mai departe: când trăiţi nişte clipe de 
pace, de bucurie, de încântare, gândiţi-vă să împărtăşiți 
şi altora aceste stări privilegiate. Acordați câteva minute 
tuturor ființelor din lume care sunt neliniştite, disperate. 
Concentraţi-vă asupra lor şi spuneți: „Dragi fraţi şi surori 
din lumea întreagă, ceea ce eu posed este atât de frumos, 
de luminos, încât vreau să îl împart cu voi. Luaţi din 
această frumusețe, luaţi din această lumină!.”.. Ştiind că 
stările voastre interioare produc nişte unde care se 
propagă, să nu vă păstraţi fericirea numai pentru voi, 
împărțiți-o; veți face bine astfel nu numai altora, dar veți 
amplifica aceste stări în voi. Da, este un fenomen magic: 


pentru a vă păstra bucuria, trebuie să ştiţi să o împărțiți 
cu alții. 


Lucraţi asupra atmosferei psihice 


Oamenii se plâng din ce în ce mai mult că aerul a 
devenit irespirabil: fumul uzinelor, gazul de eşapament al 
maşinilor şi o cantitate mare de alte produse toxice 
contribuie la otrăvirea atmosferei...Este adevărat, dar ce 
să mai spunem despre atmosfera psihică a pământului? 

Cei mai mulți oameni, care trăiesc fără lumină, fără 
iubire, fără conştiinţa propriei responsabilități, îşi petrec 
timpul revărsând în jurul lor nişte gânduri şi sentimente 
atât de întunecate, de viciate, de nesănătoase, încât 
atmosfera pământului se aseamănă cu o mlaştină unde 
mişună tot felul de gângănii care îşi aruncă resturile şi 
excrementele în acelaşi loc, iar ceilalți sunt obligaţi să le 
respire, să le absoarbă. Ah, da, aceasta este trista 
realitate: un oraş nu este altceva decât o mlaştină unde 
toți oamenii îşi aruncă neliniştile, geloziile, ura şi toate 
dorinţele lor neîmplinite. Dacă ar fi fost puţin clarvăzători, 
ei ar fi văzut nişte forme oribile, negre, cleioase, care ies 
dintr-o mulțime de creaturi şi se acumulează în straturile 
atmosferei. Chiar dacă nu se vede nimic, nu se poate să 
nu se simtă din când în când asupra oraşelor ceva ca un 
văl gros, greu, întunecat. 

Admițând chiar că întreaga lume se mobilizează 
pentru a combate poluarea aerului, a apei şi a 
pământului, va fi totuşi insuficient, deoarece şi în lumea 
psihică se propagă nişte gaze de eşapament, nişte fumuri, 
nişte produse toxice ce sunt aproape să asfixieze 
omenirea. Multe dintre bolile actuale se datorează nu 


numai poluării aerului, apei şi hranei, ci şi poluării 
psihice. Dacă atmosfera psihică în care este cufundat nu 
ar fi atât de poluată, ființa umană ar reuşi să neutralizeze 
toate otrăvurile exterioare. Răul se găseşte mai întâi în 
interior. Când te simţi în interior puternic şi în armonie 
cu tine însuți şi cu ceilalți, este ca şi cum ai fi străbătut 
de nişte curenți de energie care elimină impuritățile, chiar 
şi în planul psihic, şi astfel organismul reuşeşte să se 
apere mai bine. 

Suntem vulnerabili mai întâi în interior, apoi răul 
ajunge să se manifeste încet-încet şi în exterior. S-au 
văzut unele exemple cu medici şi infirmiere: unii care 
aveau o credință extraordinară şi un sânge foarte pur au 
putut să trăiască printre nişte oameni atinşi de boli 
contagioase cumplite: ei nu s-au contaminat. În timp ce 
alții, chiar dacă fugeau ca să scape, erau atinşi de 
microbi. Da, fiindcă au lăsat impurităţile să pătrundă în 
ei şi impuritățile constituie mereu o hrană bună pentru 
microbi şi viruşi. Puritatea sângelui, cât şi cea a 
gândurilor şi a sentimentelor, se opune bolii. În timp ce, 
dacă răul a pătruns deja în gânduri, în sentimente, în 
inimă, în dorinţe, există atunci o uşă deschisă, şi apoi îi 
este foarte uşor răului să coboare până în planul fizic! 

De acum înainte trebuie să conştientizăm existenţa 
acestei atmosfere psihice. Dacă fiecare ar veghea să 
producă mai puţine miasme şi ar lucra dimpotrivă să 
umple spaţiul cu nişte gânduri curate, luminoase, 
binefăcătoare, aşa cum lucrurile nu rămân niciodată pe 
loc, ci se propagă, aceste unde purificatoare ar fi o 


binecuvântare pentru omenire. Unde se află însă fiinţele 
luminate care vor să înfăptuiască această lucrare? Nu 
există multe: fiecare este ocupat să-şi satisfacă poftele, 
dorinţele arzătoare, şi încearcă să reuşească cu orice preț 
prin lovituri de pumn, zgârieturi, muşcături şi şuturi. 
Peste tot se folosesc aceste arme pentru a se deschide 
calea, iar această atitudine este costisitoare pentru 
întreaga omenire, fiindcă atmosfera este străbătută de 
nişte unde haotice, nişte emanațţii dăunătoare. Dacă ar 
exista în lume destule ființe luminate care, prin modul lor 
de viață, ar lucra să purifice mai întâi atmosfera lor 
spirituală, multe altele le-ar urma încet-încet, fiind 
antrenate de exemplul lor. De aceea eu vă vorbesc deseori 
despre necesitatea de a crea cu ajutorul gândului, peste 
tot unde mergeţi, o atmosferă limpede, armonioasă, 
fraternă, astfel ca pământul să devină într-o zi ca o 
grădină înflorită unde toţi vor fi fericiți să locuiască. 


Să nu vă descurajaţți niciodată 


Pentru a nu cădea niciodată în disperare, trebuie să 
ştiţi dinainte că, orice ați dori să faceți în viață, chiar cele 
mai bune lucruri, va trebui să vă confruntațţi cu răul sub 
forma unor greutăți şi obstacole. Este periculos să nu 
observi răul. Cel care nesocoteşte totdeauna răul nu îşi ia 
măsuri de prevedere, nu face nimic pentru a pune la 
punct sau a neutraliza lucrurile, şi cade astfel în capcană. 
Naivitatea proprie se plăteşte mereu foarte scump, mai 
întâi prin descurajare. Cel care trăieşte într-o lume plină 
de iluzii, îşi va pierde echilibrul la prima confruntare 
dificilă „i se va prăbuşi. 

Suntem mereu pândiți de descurajare, dar există 
nişte metode pentru a-i face față. Primul lucru ce trebuie 
făcut când începețţi să vă simțiți împovărațţi, abătuți, este 
să vă spuneți că această stare nu este de durată. 
Refugiaţi-vă o clipă undeva în voi înşivă, ca şi cum ați 
hiberna, şi rămâneţi acolo până când veţi regăsi suflul 
vieţii. Descurajarea este ca iama; după iarnă revine însă 
primăvara. În funcţie de ani, ea vine mai repede sau mai 
târziu; uneori apare foarte târziu, dar apare întotdeauna. 
De aceea nu trebuie să ne pierdem niciodată complet 
speranța. Într-o clipă sau alta, mai devreme sau mai 
târziu, vă vor reveni elanul, energia. Câţi nu au clacat 
înainte cu câteva clipe ca forțele primăverii să ţâşnească 
din nou în ei! Este păcat, ei ar fi fost salvaţi, dar nu au 
presimțit nimic din reînnoire şi s-au pierdut... 


Este dăunător să te opreşti asupra a ceva ce nu 
merge: nu faci decât să amplifici răul. Oricare v-ar fi 
suferințele, să nu le lăsați niciodată să vă umbrească 
complet cerni vostru interior. Spuneți-vă: „Poate că nu 
este totul pierdut, să mai aşteptăm puţin”. lar întunericul 
se va disipa încet-încet şi frigul vă va părăsi. 

Trebuie să ştiţi, în viață eşti mereu obligat să treci 
prin nişte perioade dificile, unele chiar foarte dificile. Aşa 
se întâmplă pe pământ, eşti supus neapărat 
alternanțelor: zi şi noapte, căldură şi frig, bucurie şi 
necaz, primăvară şi iarnă. Trebuie să acceptăm şi să 
învăţăm să lucrăm cu aceste elemente. Să nu vă înşelați 
cumva, după ce ați reuşit să treceţi peste anumite 
încercări, vor apare altele. Dar oricât de anevoioase au 
fost experienţele precedente, veți putea birui de fiecare 
dată. 

Eu nu vă spun că, orice s-ar întâmpla, trebuie să 
repetați cu naivitate: „Eu sunt fericit, eu sunt fericit”. Vă 
spun pur şi simplu că încercările nu sunt sinonime cu o 
continuă nefericire şi că ele nu vă împiedică să fiți fericiți, 
ceea ce este altceva. Suferința, nefericirea sunt nişte 
realități groaznice şi ne este imposibil să le negăm. Orice 
vi s-ar întâmpla, puteţi înfăptui însă o lucrare cu ajutorul 
gândului ce vă va permite nu numai să rezistați acestor 
încercări, ci să ieşiţi chiar îmbogăţiți din ele. Aceste 
bogății nu le veţi putea păstra pentru voi: prin atitudinea 
voastră, prin felul vostru de a înfrunta evenimentele, le 
veți împărți cu alții. 


De ce credeţi că fericirea trebuie să apară numai sub 
forma ce o aşteptaţi? Atâtea posibilități vă pot apărea! Voi 
nu le vedeți însă, nu vreți să le vedeţi, sunteți tributari 
numai unor idei preconcepute. Speraţi că vi se va 
deschide o anumită uşă, dar iată că ea vă rămâne închisă. 
În loc să vă plângeţi în faţa acestei uşi, gândiţi-vă că există 
altele, alături, ce vi se vordeschide. Aşteptaţi lucruri bune 
de la cineva, el însă nu numai că nu vi le aduce, dar se 
comportă neplăcut sau este ingrat. Ei bine, în loc să vă 
lăsaţi obsedați de această decepţie, priviți ceva mai atent 
în jurul vostru: există desigur alte persoane care sunt 
pregătite să vă ajute; dacă rămâneți concentrați foarte 
mult asupra decepţiei voastre, preocupaţi să trimiteţi 
numai nişte gânduri negative celor care v-au dezamăgit, 
nu îi veţi observa pe aceşti alți prieteni care vin la voi. În 
acest sens încercările sunt folositoare: ele vă obligă să 
faceți sau să descoperiți ceea ce nu ați fi făcut în lipsa lor. 

Spuneţi-vă deci că deseori nu găsiți soluții 
greutăților voastre tocmai din cauza atitudinii voastre 
negative. De aceea viața va continua să vă scuture 
spunându-vă: „Oare eşti orb, eşti surd, trezeşte-te, 
priveşte în jurul tău la toate posibilitățile ce mai există!” 
Ceea ce vă spun vouă, mi le spun şi mie. Tocmai fiindcă 
am făcut de milioane de ori aceste experienţe, eu vă pot 
vorbi despre ele pentru a vă ajuta. Vă închipuiţi că v-aş 
putea vorbi astfel dacă nu aş fi trăit şi eu nişte încercări 
grele? 

Când simțiţi descurajarea sau lipsa speranței în fața 
anumitor greutăți, să nu le consideraţi ca nişte duşmani 


care nu au dreptulsă vă atace. Din nefericire, da, au acest 
drept. Trebuie deci să le acceptaţi atacurile ştiind că, 
datorită lor, multe lucruri vor merge mai bine după aceea. 
Este adevărat, după o mare descurajare aveți apoi nişte 
energii nemaipomenite. De unde au apărut aceste 
energii? Descurajarea vi le-a adus. Da. Desigur, trebuie 
să fiți prudenţi şi să vegheaţi ca descurajarea să nu 
devină mai puternică ca voi, să nu vă antreneze deloc, 
asemenea unui torent puternic ce vă va îneca. Acceptațţi- 
o ca pe ceva inevitabil, urmărindu-vă reacțiile cu atenţie. 
Da, iată un alt exerciţiu. 

Atunci, nu mai cereți de acum înainte să nu vă 
descurajați, ci numai să înțelegeți bine această stare, 
deoarece ea aduce nişte bogății, nişte comori 
nemaipomenite: primăvara după iarnă. 


Să ne aprindem lămpile 


Oricare v-ar fi greutăţile şi necazurile, încercaţi să 
nu vă arătaţi niciodată nici întunecați, nici mâhniţi; 
dimpotrivă, aprindeţi toate lămpile în voi! Da, cu cât vă 
merge mai rău, cu atât mai mult trebuie să vă aprindeți 
lămpile, acesta fiind singurul mijloc de a vă depăşi 
încercările şi a atrage simpatia şi ajutorul celorlalți. 

Vă închipuițică necazurile voastre pot atinge inimile 
oamenilor, şi atunci le expunețţi, exagerându-le chiar, în 
speranţa că le veţi trezi compasiunea. Ah, nu, nu este o 
metodă bună. Desigur, ei vă vor încuraja, vă vor ura 
numai bine sau condoleanţe, dar în forul lor interior vor 
căuta cel mai mic pretext pentru a vă părăsi cât mai 
repede. Da, din nefericire sau din fericire, aşa stau 
lucrurile. Dacă vreţi să îi respingeți pe oameni, vorbiți-le 
de necazurile, de bolile, de tristeţile voastre, ei vor simți 
imediat nevoia de a „spăla putina”, în loc să vă asculte. 

Frumuseţea, lumina, iubirea sunt cele care atrag 
fiinţele. Atunci când aveţi nişte necazuri, în loc să le 
povestiți peste tot, căutaţi cu ajutorul gândului, prin 
rugăciune, forțele ce vă vor permite să vă depăşiţi 
greutățile. Aceasta înseamnă să-ți aprinzi lămpile. 
Spuneţi-vă că oamenii sunt şi ei confruntați cu tot felul 
de probleme ce abia le pot rezolva, atunci de ce să îi mai 
încărcați cu ale voastre? Nu numai că vă veţi pierde inutil 
vremea povestindu-vă problemele, dar vă veţi epuiza, 
riscând chiar să pierdeţi stima anturajului vostru. 


Cea mai bună modalitate de a vă rezolva problemele 
este de a pătrunde în voi înşivă, legându-vă de toate 
creaturile luminoaseale lumii spirituale care se află acolo, 
pregătite să vă ajute. Ele vă vor da forța, lumina, şi tot ce 
aveți nevoie pentru a vă rezolva problemele. Aceasta se va 
reflecta benefic şi asupra celorlalți: ei vor simți în voi ceva 
diferit, vor vedea că suportaţi poverile, că rezistați 
încercărilor fără să vă plângețţi, vă vor admira şi vi se vor 
alătura pentru a vă lua ca model. Iar dacă pot, ei vor 
încerca chiar să ajute şi să vă susțină. Dacă vă veți arăta 
mereu trişti, zdrobiţi, slabi, nu numai că nu veți câştiga 
simpatia celorlalți, dar nu le veți face nici bine. 

Oricare v-ar fi necazurile, încercați să găsiți 
comportamentul corespunzător, cuvintele ce îi pot ajuta 
pe toți cei pe care îi întâlniți. Prin această strădanie 
dezinteresată şi generoasă veți reuşi să vă rezolvați 
problemele. 


Un simplu gest 


Multe tulburări psihice şi depresii grave au la origine 
o simplă neglijenţă a unor persoane care nu au ştiut cum 
să reacționeze imediat la anumite stări neplăcute. Ca 
urmare a unei decepții, a unui necaz, a unui eşec, ele s- 
au lăsat copleşite de descurajare până când s-au 
îmbolnăvit. Ar fi putut să evite această situație, numai 
dacă ar fi încercat imediat să-şi schimbe starea în care se 
aflau. Or, majoritatea oamenilor nu reacționează, ei 
aşteaptă ca „lucrurile să se rezolve de la sine”. Este 
adevărat, de cele mai multe ori viaţa iese firesc la 
suprafață; în anumite situaţii mai dificile, dacă nu 
suntem vigilenţi, aceasta însă nu se mai întâmplă. 

Cel mai grav lucru este însă că mulți nu-şi dau 
seama că sunt pe cale să alunece pe o pantă periculoasă: 
ei se cufundă încet-încet în nişte stări morbide şi într-o 
bună zi vor fi distruşi. Ceea ce la început a constituit o 
mică indispoziție se transformă acum într-o adevărată 
boală. 

Trebuie să deveniți deci conştienţi, să ştiţi ce 
gânduri, ce sentimente, ce senzaţii vă străbat, şi să nu 
acceptaţi să se instaleze în voi nişte stări negative. 

Reacţionaţi de îndată ce simţiți o stare de 
indispoziție interioară. Deseori este suficient un simplu 
gest: să udaţi nişte flori, să surâdeţi cuiva, să îi spuneți 
nişte cuvinte frumoase, să îi oferiţi un obiect de care are 
nevoie sau îi face plăcere...Condiţia este însă să faceți 
acest gest în mod conştient, cu voinţa de a da o altă 


orientare stărilor voastre interioare, şi mai ales să îl faceți 
înainte ca lucrurile să devină grave. Esenţialul este de a 
nu rămâne în apatie, în stagnare, ci de a declanşa în mod 
conştient ceva pozitiv. 

Încercaţi să vă supravegheați deci mereu stările 
voastre interioare, altminteri se va produce în voi acelaşi 
lucru ce se întâmplă cu un bulgăre de zăpadă ce se 
rostogoleşte: zăpada i se adaugă şi la un moment dat el 
devine enorm şi vă poate bloca calea. Vă plângeți: „Eu nu 
mai pot să trec!” A cui este greşeala? Cine l-a clădit? Voi 
înşivă! Aţi întreținut tot felul de gânduri şi sentimente 
negative, le-aţi lăsat să vă copleşească mintea, inima, la 
nişte proporții enorme, şi iată-vă țintuiţi, blocați. „Ce să 
facem acum?” Aprindeţi un băț de chibrit şi apropiațţi-l de 
bulgărele de zăpadă: el se va topi, apa vă va uda grădinile, 
livezile şi veți avea un belşug de flori şi fructe. lată ce 
trebuie să faceţi: să aprindeți focul iubirii şi iubirea va 
topi toți bulgării de zăpadă, toate tumorile în voi. 

Da, iubirea se manifestă prin intermediul tuturor 
acestor gesturi aparent nesemnificative ce le puteţi face 
zilnic. Să nu vă aşteptaţi echilibrul şi mântuirea de la 
nişte lucruri măreţe. Lucrurile mici sunt cele mai 
benefice. Dacă vă obişnuiţi să le luați în considerare, veți 
dezvolta în voi o atitudine şi nişte forțe ce vă pot ocroti. 
Există atâtea posibilități! Ridicaţi un obiect ce zace pe 
stradă sau pe drum, o hârtie murdară, o sticlă goală... 
Îndepărtaţi o piatră ce ar putea împiedica pe cineva sau 
nişte cioburi de sticlă ce l-ar putea răni... străduiți-vă să 
găsiți mereu ceva nou de făcut, ştiind că fiecare gest 


mărunt executat cu atenţie, sinceritate şi iubire, va fi 
mereu ca o creatură de lumină care va alunga întunericul 
sau îl va împiedica să pătrundă în voi şi să distrugă totul. 


A da pentru a deveni bogat 


De ce să vă plângeți mereu că vă lipseşte una, că vi 
se datorează alta, că nu sunteţi iubiți, că nimeni nu se 
gândeşte la voi?...Vă închipuiți că aceste plângeri şi 
exigențe vă vor aduce fericirea? Dimpotrivă, vă pregătiți o 
existenţă de decepții şi suferințe, începeți prin a vă ocupa 
mai puțin de voi şi ceva mai mult de alţii, veţi vedea că în 
curând vă va fi mai bine. 

Desigur, vă lipsesc anumite lucruri; spuneți-vă însă 
că vă vor lipsi mereu şi că, păstrând această atitudine 
negativă, vă vor lipsi şi mai multe. Uitaţi puţin ceea ce vă 
lipseşte, bucurați-vă de ceea ce aveți şi învățați să lucraţi 
cu acestea. Cum să te simți sărac şi singur când ai 
posibilitatea, asemenea vouă, de a îmbrățişa întreg 
universul cu ajutorul gândului, de a comunica cu toate 
creaturile luminoase ce îl populează? Ce vă mai trebuie 
pentru a înțelege că sunteți bogați, copleșiți, şi că aveți 
chiar posibilitatea de a-i ajuta pe alții? Atât timp cât nu 
veți avea ideea de a-i face pe alții fericiţi, nu veţi fi nici voi 
înşivă fericiți. Pentru a fi fericit, trebuie să atingi acel nivel 
de conştiinţă în care simți că îmbrățişezi întreaga lume. 
Numai iubirea permite această lărgire a conştiinţei. 

Necazul oamenilor constă în frica continuă de a 
pierde ceva, şi astfel ei se usucă, se închid. Ei nu înțeleg 
că tocmai această atitudine ostilă îi sărăceşte. Pentru a te 
îmbogăți trebuie să dăruieşti. Da, cel care ia, sărăceşte, 
iar cel care dăruieşte, se îmbogățeşte. Fiindcă a oferi 
înseamnă a trezi în tine însuți nişte forțe necunoscute ce 


dormitau, stagnau undeva în profunzimi, iar ele încep să 
țâşnească, să circule, şi te simți atât de plin încât rămâi 
uimit, îți spui: „Cum se întâmplă aşa ceva? Eu am dăruit, 
am dăruit şi sunt mai bogat.”.. Ei bine, aceasta este noua 
viață! Auzim peste tot spunându-se: „Trebuie să 
schimbăm viaţa, trebuie să schimbăm societatea.”.. Cum 
vreți însă să creați o societate nouă păstrând aceeaşi 
veche mentalitate: mereu să iei, să iei, să iei, fără să 
dăruieşti niciodată! 

Trebuie să vă obişnuiţi să dăruiți, să dați ce aveți 
mai bun. Oamenii au învăţat îndeosebi cum să ia. Din 
punct de vedere material, afectiv, mental, ei se gândesc 
numai cum să ia: lucrurile, ființele nu îi interesează decât 
în măsura în care speră să găsească la ei ceva de luat. 
Nimic nu se va schimba niciodată în lume cu o astfel de 
filosofie, iar oamenii se vor simți singuri, săraci şi 
nefericiți. 

De acum înainte, obişnuiți-vă să dăruiți. Priviţi 
izvorul: oamenii, animalelevin la el să-şi potolească setea, 
şi în jurul său cresc plantele şi arborii. De ce? Fiindcă el 
îşi dăruieşte fără încetare apa pură, viaţa sa. Izvorul ne 
învaţă că există o singură adevărată metodă pentru a 
atrage creaturile, cea de a dărui, a da ce avem mai bun în 
inima şi sufletul nostru. De ce să ne temem de 
nerecunoştința oamenilor? Păcat pentru ei că sunt 
nerecunoscători, ei vor rămâne săraci; cu atât mai bine 
pentru voi dacă sunteţi un izvor, veți deveni bogați. 


Cea mai bună protecţie: aura noastră 


Asemenea pământului, omul este înconjurat de o 
atmosferă, ca să ne exprimăm astfel, iar această 
atmosferă este denumită în Ştiinţa Iniţiatică aură. Prin 
intermediul aurei noastre, noi comunicăm cu forțele şi 
curenții care circulă în spațiu; în funcție de calitățile aurei 
noastre, după sensibilitatea, puritatea, puterea sa, noi 
primim anumite influenţe sau nu le primim deloc. Trăim 
înconjurați de nişte curenţi negativi, dar dacă avem o 
aură foarte puternică, foarte luminoasă, aceşti curenți nu 
pot trece şi ajunge până la conştiinţa noastră pentru a ne 
zgâlțâi sau a ne face rău. De ce? Fiindcă înainte de a ne 
atinge, ei trebuie să ne întâlnească aura ce acționează ca 
un punct de trecere a frontierei: ea nu îi lasă să treacă. 

Calitatea aurei noastre, capacitatea ei de a ne 
proteja depinde de modul nostru de viață. Pentru cel care 
cade pradă unor gânduri inferioare aura devine 
asemănătoare cu o mlaştină ce atrage numai influenţele 
obscure, negative. Cum să atragem nişte lucruri bune 
când creăm fără încetare în noi o atmosferă distrugătoare 
cu gândurile, invidiile, sentimentele noastre de frustrare? 
Să ştiţi că, în acea clipă, chiar dacă nişte lucruri bune vin 
spre noi, noi înşine suntem cei care le vom respinge. 

Problema ce vi se pune este deci să ştiţi să lucraţi 
asupra aurei voastre pentru ca ea să primească numai 
nişte curenți favorabili, creând astfel în jurul vostru un 
fel de câmp magnetic ce vă ocroteşte şi influențează 
benefic fiinţele de care vă apropiaţi. Ele nu ştiu de ce, dar 


se simt bine în preajma voastră. În realitate, ceea ce ele 
simt este o prezenţă, prezenţa unor ființe spirituale atrase 
de aura voastră. Pentru că entităţile celeste iubesc lumina 
şi când ele zăresc o ființă înconjurată de această lumină, 
se îndreaptă în goană spre ea. 

Trebuie să înfăptuiți deci o lucrare asupra voastră 
înşivă de-a lungul anilor, pentru a atrage tot ce este cu 
adevărat frumos şi benefic în univers. Dacă vă întreb: 
»Tineți cu adevărat la sănătatea, la frumuseţea, la 
liniştea, la fericirea voastră? Vreţi cu adevărat să fiți 
iubiți?”, veţi răspunde toţi: „Desigur, numai aceasta ne-o 
dorim!” Atunci, de ce nu faceţi nimic pentru a le obţine? 
Toate aceste binecuvântări nu vă pot cădea din 
întâmplare din cer. A lucra asupra aurei este cel mai bun 
mijloc de a le atrage; prin iubirea voastră o veți însufleți, 
prin înţelepciunea voastră o faceţi mai luminoasă, prin 
forța caracterului o faceţi puternică, printr-o viaţă pură o 
faceți limpede şi transparentă. Cel care se consacră cu 
răbdare, cu sinceritate, practicării virtuților dobândeşte 
încet-încet o aură imensă în care nu numai creaturile 
celeste vin să se scalde, dar şi oamenii care se simt 
hrăniţi, uşurați, întăriți, antrenați spre direcţie divină. 


Singurătatea nu există 


Mulţi oameni se plâng de singurătate! Ah, bine, 
trebuie să ştie că au creat în ei, în mintea lor această 
singurătate. În realitate noi nu suntem niciodată singuri. 
De ce se totuşi se simt singuri? Fiindcă nu posedă multă 
iubire. „Cum, vor spune, dar noi avem prea multă iubire, 
visăm numai iubire!” Tocmai aici este greşeala, ei visează 
iubirea, aşteaptă pe prințul sau prinţesa din O mie şi una 
de nopți şi de aceea se simt singuri: pentru că ei aşteaptă 
iubirea în loc să o caute în ei. Iubirea ce o aşteaptă nu va 
veni niciodată. Iubirea nu trebuie aşteptată din exterior, 
ea se află în sinea noastră. Lăsaţi-o să iasă, să se exprime, 
este singura modalitate în care o veți întâlni cu adevărat. 

Nu suntem niciodată singuri: întreg universul ne 
ascultă. Nici unul din cuvintele noastre, nici unul din 
gesturile noastre nu rămâne fără ecou. De exemplu, când 
plecați dimineața de acasă, surâdeți lumii întregi, salutați 
întreaga creație: „Bună ziua, bună ziua, bună ziua”. Nu 
vă veți mai simți singuri întreaga zi, fiindcă nişte voci, 
venind din toate colțurile spațiului, vă vor răspunde în 
ecou: bună ziua, bună ziua, bună ziua... Oamenii pleacă 
de acasă deformaţi în sinea lor: ei îi văd şi îi ascultă pe 
alții în trecerea lor, dar îi privesc, îi ascultă superficial. De 
ce să nu-şi amintească că întreaga lume este populată de 
nişte creaturi care merită totuşi să primească un gând, o 
urare de bine: lumina, pacea, bucuria...Oare este atât de 
greu să te deschizi, să surâzi, să faci primul pas? 


Aşteptăm pe alţii să o facă şi, aşteptând, ne plângem că 
suntem singuri. 

Începeţi de astăzi să vă schimbaţi atitudinea şi veţi 
vedea, nu vă veţi mai simți niciodată singuri. Veţi spune: 
„Da, dar oamenii întâlniți pe străzi, în magazine, la locul 
de muncă, nu ne inspiră deloc, şi de altfel, dacă vom fi 
foarte deschişi față de ei, nu ne vor înțelege deloc”. Este 
adevărat, există oameni care nu vă vor înțelege; dacă îi 
salutați, dacă le surâdețţi, ei vor spune: „Ce este cu el?” 
Dar față de câţiva care vor fi de fapt incapabili să vă 
înțeleagă, există mulți care vă vor înţelege şi vor fi fericiți! 
Apoi, oare trăim numai pentru oamenii pe care îi 
întâlnim? Nu, trăim pentru întreaga creație, iar în acest 
caz există multe creaturi în regiunile invizibile care vor şti 
să vă aprecieze iubirea, acesta este esenţialul. 

De ce nu învățați să îi priviți pe toţi oamenii pe care 
îi întâlniți şi nu vă inspiră deloc într-un fel mai puţin 
superficial? Vă opriți mereu asupra aparențţei, şi este 
adevăratcă ea nu este deseori extraordinară. Oamenii nu 
se limitează însă la aparenţa lor, fiecare are şi un suflet, 
un spirit, şi chiar dacă acest suflet şi acest spirit se 
manifestă rar, ele există, au mereu posibilitatea să apară 
şi să se exprime. Nu dați dovadă de inteligenţă dacă îi 
priviți pe oameni într-un mod atât de superficial. Un 
înțelept ştie că bărbaţii şi femeile sunt nişte fii şi fiice ale 
Domnului, se opreşte asupra acestui gând şi abordează 
toate ființele cu acest gând. El înfăptuieşte o lucrare 
creatoare, fiindcă dezvoltă astfel latura divină la toți cei 
pe care îi întâlneşte... şi se simte fericit. Credeţi-mă, cea 


mai bună modalitate de a acționa cu alţii este de a le 
descoperi calitățile, virtuțile, bogăţiile spirituale şi de a vă 
concentra asupra lor. 

Nu aveți nici un merit în găsirea defectelor altora, 
este prea uşor, şi de altfel întreaga lume procedează 
astfel. De acum înainte, încercaţi să nu vă mai opriți 
asupra unor detalii ce nu sunt atât de fericite, puneţi 
accentul asupra principiului divin ce există în fiecare 
fiinţă. Da, de ce să nu aveți nişte sentimente sacre pentru 
ceea ce este divin, nemuritor, veşnic în om! înfăptuiți 
astfel o lucrare reuşită asupra voastră înşivă şi îi ajutați 
şi pe ceilalți. În timp ce, ocupându-vă de defectele lor, vă 
faceți rău, fiindcă hrăniți nişte murdării şi îi împiedicaţi 
şi pe alții să evolueze. Apoi, cum vreți să nu vă simțiți 
singuri? Criticându-i pe alţii, subliniindu-le defectele, 
ridicați un zid între ei şi voi. Când veți şti, prin sufletul şi 
spiritul vostru, să intrați în legătură cu toate sufletele şi 
toate spiritele de pe pământ, când ceea ce este mai bun 
în voi va întâlni ce este mai bun la alții, credeți-mă, nu vă 
veți mai simți singuri. 


Să trăim în poezie 


Fie că ne găsim pe stradă, în magazine, în metrou 
sau într-o gară, ne întâlnim numai cu nişte chipuri 
întunecate, închise, inexpresive! Este oare normal ca 
oamenii să exprime atât de puţină bucurie întâlnindu-se, 
afişându-şi unii altora un spectacol atât de prozaic? De 
ce nu se arată mai călduroşi, mai expresivi, mai 
surâzători, mai vii? Chiar dacă nu avem nici un motiv să 
fim trişti sau îmbufnaţi, suntem influențați numai 
întâlnindu-i, şi ajungem la servici sau acasă trişti, 
deprimați, comunicând această stare colegilor sau 
familiei. lată viața deplorabilă pe care oamenii şi-o 
creează mereu unii altora. Nu credeţi că este important să 
arătați tuturor celor întâlniți un chip deschis, prietenos, 
fratern? Aceasta înseamnă adevărata poezie. Pentru a fi 
cu adevărat poet, nu este suficient să scrii nişte versuri. 
Adevăratul poet este cel care creează poezia în propria 
viață, străduindu-sesă introducă în ea puritatea, lumina, 
iubirea, veselia. Unii vor spune: „Cum putem însă surâde, 
cum putem fi veseli gândindu-ne la toate tragediile ce se 
abat asupra omenirii? Şi la toţi acei nefericiți întâlniți pe 
străzi!.”.. Ah! Vă închipuiţi că ei se vor simți mai bine când 
vă vor zări cu o mină plouată? Este drept că trebuie făcut 
ceva pentru cei nefericiți. Dar voi, care nu suferiți nişte 
lipsuri, persecuții sau boli, vă plimbaţi cu o figură jalnică, 
oare ce se va întâmpla? Pentru a-i ajuta pe alţii, trebuie 
cel puţin să începeți prin a le prezenta un chip deschis, 
surâzător. 


Da, poezia este cea pe care o iubim la ființe şi o 
căutăm la ele: ceva uşor, luminos pe care avem nevoie să 
îl privim, să îl simțim, să îl respirăm, ceva ce uşurează, 
armonizează, inspiră...De ce oamenii nu se preocupă 
niciodată de impresia neplăcută ce o produc asupra 
altora? Ei sunt întunecațţi, morocănoşi, strângând din 
buze, cu sprâncenele încruntate, şi chiar dacă încearcă 
să-şi îmbunătățească înfăţişarea prin tot felul de trucuri, 
viața lor interioară, prozaică, obişnuită, transpare fără 
încetare. Cel mai mare secret, metoda cea mai eficace, 
este iubirea, iubirea ce armonizează, vă luminează 
privirea şi întreaga voastră ființă interioară. 

Când plecați dimineața de acasă, gândiți-vă să 
salutați toate creaturile lumilor vizibilă şi invizibilă. Apoi, 
veți vedea; întreaga zi vă veţi simți în poezie, fiindcă v-aţi 
trimis iubirea, iar din toate regiunile spațiului iubirea vă 
va reveni multiplicată. Există atât de multe lucruri de 
făcut pentru a face viața frumoasă şi poetică! Nu trebuie 
nici să vă lăsaţi prea mult copleşiţi de grijile şi treburile 
materiale, şi să păstraţi puţin timp şi energii de consacrat 
tuturor acelor activități ce vor da un sens existenței 
voastre. Oamenii nu au înțeles încă nimic: ei vorbesc 
despre iubire, vor să fie iubiți, dar rămân închişi, 
întunecați...prozaici! Ei nu ştiu cum să trăiască această 
viață poetică datorită căreia vor fi iubiți. Dacă ar fi fost 
mai inteligenți, ei ar fi înțeles cum această atitudine este 
jalnică pentru ei şi pentru ceilalți. 

Încercaţi să deveniți zilnic mai însufleţiţi. Aceasta 
este salvarea pentru voi înşivă şi pentru ceilalți. A deveni 


mai însuflețiți înseamnă a vă dărui lumina şi căldura. Da, 
este un exercițiu de făcut pentru a ieşi puţin din sine, din 
această stare de stagnare atât de prozaică: să înveți să-ți 
mentii conştient în tine însuţi o stare de poezie. Este atât 
de plăcut să întâlneşti o creatură în care simți că totul 
este însuflețit, luminat! Iubim un pom fiindcă dă roade, 
iubim un izvor pentru că apa țâşneşte cântând, iubim 
florile deoarece ele au culori şi parfumuri, şi tot la fel 
iubim creaturile care se deschid pentru a dărui ceva 
limpede, luminos, parfumat, melodios. Învăţaţi deci să 
cultivați în voi această stare de țâşnire, de strălucire. 
Obişnuiţi-vă să surâdețţi, să priviți cu iubire, să vă 
smulgeți din inimă câteva particule vii pentru a le trimite 
celorlalți... şi vă veți simţi cei mai fericiți! 


Un secret magic: recunoştinţa 


Învățaţi să puneţi în balanţă micile contradicții ale 
existenţei şi toate bunurile pe care Domnul ni le-a dăruit 
cu largheţe şi trageţi nişte concluzii: veți simţi numai 
recunoştinţă. 

Or, observațţi-vă, veți constata că în loc de a vedea 
lucrurile în acest fel, nu încetaţi de a compara puţinul ce 
îl aveți, aşa zis, cu tot ceea ce posedă alţii, mai privilegiați 
decât voi. Ei bine, acestea nu sunt nişte comparații bune. 
Dacă simțiți nevoia de a face unele comparații de acest 
fel, de ce nu luaţi în calcul toate avantajele ce le aveți în 
raport cu alte persoane din lume care trăiesc în nişte 
condiții cu adevărat îngrozitoare?...Nerecunoştința şi 
nemulțumirea constante sunt la oameni semnul unei 
lipse de inteligență: în loc să conştientizeze 
binecuvântările prin care Cerul îi copleşeşte, ei văd peste 
tot numai motive de nefericire. 

În fiecare dimineaţă, la trezire, faceţi apel mai întâi 
la bucurie şi iubire. În loc să începeţi ziua gândindu-vă că 
vă lipsesc banii, că persoana iubită nu vă este 
credincioasă, că un anumit vecin sau coleg vă persecută, 
spuneți-vă: „Doamne Dumnezeule, îți mulțumesc astăzi 
că suntviu, sănătos, că pot respira, mânca, merge, privi, 
asculta, iubi, fiindcă acestea sunt nişte comori 
neprețuite”. Da, treziți-vă în fiecare dimineaţă veseli, 
mulțumind Domnului pentru tot ce aveți. 

Numai recunoştinţa ne poate salva. Trebuie 
deopotrivă să învăţăm să mulțumim chiar şi pentru 


evenimentele neplăcute, fiindcă este cea mai bună 
metodă de a le transforma. Starea voastră nu se va 
ameliora niciodată dacă veți țipa şi vă veți revolta. Dar 
dacă spuneți: „Oh, Doamne, mulțumesc, există desigur 
un motiv să întâlnesc acest obstacol, mai am încă ceva de 
învățat”, veţi simţi că vă transformați încet-încet 
greutățile în aur şi în pietre preţioase. Da, este ca şi cum 
le-aţi acoperi cu un praf de aur sau de cristal: ele vă apar 
într-o altă lumină. Încercaţi şi veţi vedea. 

Nimic nu poate rezista recunoştinţei. Mulțumiţi deci 
zilnic Cerului până când veți simți că tot ce vi se întâmplă 
este pentru binele vostru. Spuneţi de acum: „Mulţumesc 
Doamne, mulțumesc Doamne.”.. Mulţumiţi pentru tot ce 
aveți şi pentru tot ce nu aveți, pentru tot ce vă bucură şi 
pentru tot ce vă face să suferiți. Astfel veți întreține în voi 
flacăra vieţii. Este o lege ce trebuie cunoscută. Veţi spune: 
„Cum să mulțumim când suntem nefericiți, bolnavi, în 
mizerie? Nu vom putea niciodată!” Ba da, se poate, acesta 
este cel mai mare secret: chiar nefericiţi, trebuie să găsiți 
un motiv să mulțumiți. Sunteţi săraci, bolnavi? 
Mulţumiți, mulțumiți, bucuraţi-vă...de ce? De a-i vedea 
pe alții bogați, sănătoşi, îndestulați, şi veți vedea cum 
încet-încet anumite uşi se vor deschide şi binecuvântările 
vor cobori asupra voastră. 

A reuşi să mulțumeşti şi a te bucura chiar când nu 
există nici un motiv aparent de bucurie este o filosofie 
extraordinară ce vă va da posibilitatea de a depăşi toate 
greutăţile, de a pluti deasupra vieții, de a fi stăpâni pe 
toate situaţiile. Nici un chimist nu a descoperit încăvreun 


element care să producă asupra ființei umane nişte efecte 
la fel de puternice ca recunoştinţa. Nu s-a studiat în nici 
un laborator impactul ce îl poate avea asupra 
organismului uman simplul fapt de a mulțumi, tot ce se 
poate schimba în creier, în inimă, în plămâni şi chiar în 
sistemul circulator, muscular... 

Cum să nu mulțumim pentru tot ce ne-a dat Cerul? 
Numai că nu observăm, fiindcă suntem obişnuiţi să 
privim mereu în jos, adică să vedem tot ce nu merge, ce 
constituie motiv de îngrijorare, de necaz. Uităm să privim 
în sus, acolo unde se află lumina, frumuseţea şi tot ceea 
ce poate da un elan sufletului nostru, împingându-l să 
descopere mijloacele de a depăşi dificultățile şi a mulțumi 
Cerului. 

Grijile, greutăţile vor exista mereu, orice ați face; 
este inutil să luptaţi împotriva lor, voi veți fi mai degrabă 
zdrobiți. Ce este de făcut atunci? Exact ceea ce facem 
împotriva intemperiilor şi a insectelor: ne echipăm. 
Împotriva ploii folosim o umbrelă; împotriva frigului ne 
îmbrăcăm cu haine groase sau instalăm un calorifer, 
împotriva muştelor folosim o plasă pentru insecte sau un 
spray. Ei bine, împotriva dificultăţilor nu există altă 
soluţie decât cea de a privi spre înalt pentru a primi 
lumina şi forța; în acea clipă, nu numai că veți învinge, 
dar veţi deveni recunoscători. 

Acela care caută fericirea trebuie să ştie să fie 
recunoscător pentru tot ce posedă şi să încerce să aducă 
ceva luminos altora. El învață să se bucure, în special de 
lucrurile dispreţuite şi neglijate până atunci. El încearcă 


zilnic să găsească un eveniment, o întâlnire, un gând care 
să îi facă bine sau să îl încânte şi îl aşează în inima, în 
memoria, în inteligența sa. Dacă mulțumiți zi de zi 
Domnului, dacă sunteţi mulțumiți de tot ceea ce El vă dă, 
veți poseda secretul magic ce vă poate transforma viaţa, 
iar entităţile luminoasedin lumea invizibilă se vor apropia 
de voi ca să vă ajute. 


Regăsiţi clipele de fericire 


Să ne închipuim că ați asistat la un concert, ați 
ascultat o simfonie de Beethoven sau o mesă de Mozart 
ce v-a purtat în altă lume. Aţi trăit câteva clipe sublime 
şi, întorşiacasă, vă gândiţi că aţi dori să ascultați din nou 
acea muzică, cufundându-vă din nou în aceeaşi 
atmosferă, redescoperind aceleaşi senzații încântătoare. 
Cum procedați? Ştiţi că acea muzică este înregistrată, 
cumpăraţi discul, şi de îndată ce îl aveţi îl puteţi asculta 
de câte ori doriți: el face parte din discoteca voastră. 

Ei bine, trebuie să ştiţi că şi noi posedăm în sine o 
întreagă discotecă. Da, cel mai nesemnificativ eveniment 
trăit în existența noastră se înregistrează în noi. Aceste 
înregistrări sunt numite în psihologie memorie sau 
subconştient. Nu contează prea mult denumirea lor, 
esențial este să ştim cum să le folosim. Aţi reuşit să trăiţi 
o clipă divină şi veşnicia s-a strecurat în acea clipă. Aţi 
creat un clişeu de neşters care va trăi veşnic în voi. Când 
vă simțiți prost dispuşi, tulburaţi, în gol, păşiți în 
discoteca voastră interioară şi străduiți-vă să regăsiți 
acele stări de conştiinţă minunate datorită cărora, cel 
puțin pentru câteva clipe, aţi înțeles că existența poate fi 
lumină, pacea, frumuseţe, iubire, împlinire. Chiar dacă, 
pentru moment, vă aflaţi într-o situație şi o stare de spirit 
foarte îndepărtate de aceste clipe de fericire, ele nu s-au 
şters în voi, le puteți regăsi, simţindu-vă străbătuți de 
vibraţiile lor binefăcătoare. 


Dispuneţi de nişte posibilități nemaipomenite, dar 
nu le cunoaşteţi şi această ignoranță vă împiedică să 
înțelegeți, să înaintați, să creați. Posedaţi totul în sinea 
voastră, dar nu faceți nimic, fiindcă nimeni nu v-a revelat 
posibilitățile. Timpul se scurge, viața trece şi nu ați făcut 
nimic. 

Chiar şi cea mai nefericită creatură, mai lipsită de 
şansă, a trăit în viața sa câteva clipe de fericire de care îşi 
poate aminti pentru a neutraliza gândurile şi 
sentimentele ce o copleşesc. De ce să vă repetați fără 
încetare decepțiile, necazurile? Ignoranța, mereu 
ignoranța... Observați-vă şi veți constata că nu faceți 
mare lucru pentru a regăsi clipele de fericire ce le-aţi trăit, 
în schimb, rețineți cu mare uşurinţă amintirile penibile şi 
dureroase! De ce? La ce vă foloseşte? Este momentul 
acum să învățați să lucraţi cu elementele pozitive. 

În familia voastră, împreună cu prietenii, nu aţi trăit 
momente de fericire?...Dar cu cărțile, cu operele de artă, 
cu muzica... sau în fața unor spectacole ale 
naturii...Regăsiți acele momente, chiar dacă sunt numai 
trei sau patru, sau numai unul singur. Reveniţi deseori 
asupra lor... amintiți-vă locul, împrejurările, persoanele, 
concentrați-vă pentru a regăsi aceleaşi gânduri, aceleaşi 
sentimente, aceleaşi senzații. Veţi avea impresia încet- 
încet că trăiţi din nou acele stări cu aceeaşi intensitate ce 
v-a fost dată acum pentru o cauză reală. Esenţialul nu 
este ceea ce se întâmplă în mod obiectiv, în exteriorul 
vostru, ci ceea ce simţiţi în interior. 


De acum înainte, căutaţi din nou toate momentele 
în care ați înțeles, ați simțit, că viaţa era frumoasă şi că 
avea un sens. Toate aceste clipe trebuie să vă stea la 
dispoziție pentru ziua în care veţi avea nevoie de ele. 
Faceţi în aşa fel încât să puteţi alege fiindcă, în funcţie de 
împrejurări, la fel cum o muzică este mai adecvată decât 
o alta, tot aşa o amintire va fi mai benefică decât o alta. 

După ce aţi recuperat aceste clipe, reîntoarceți-vă 
deseori la ele. Le veți amplifica, le veți însufleți astfel şi, 
contrar discurilor din comerț ce se distrug cu vremea, cu 
cât mai mult veți asculta aceste discuri, înregistrate în 
inima voastră, în sufletul vostru, cu atât mai mult ele vor 
deveni mai solide şi rezistente. De altfel, fie că sunt 
benefice sau nu, există aceeaşi lege: cu cât mai mult le 
veți folosi, cu atât mai mult ele se vor întări. 

Oare, m-aţi înțeles? Când vă simţiți nefericiți, 
descurajați, este mereu posibil să reveniţi spre acele 
minute în care ați simțit realitatea vieții divine. Amintiți- 
vă că a existat o zi în viața voastră când o voce minunată 
cânta nişte arii celeste. Pătrundeţi în discoteca voastră 
interioară, puneţi discul în aparat: veți fi din nou 
captivațţi, vrăjiți...Vă veţi redresa încet- încet şi vă veți 
relua activitatea cu speranţă şi curaj. 


4. OMUL ÎN ORGANISMUL COSMIC 


Lanţul viu al creaturilor 

Armonia cu întregul corp cosmic 

Congştiința unității 

Viaţă individuală şi viață colectivă 

Ştiinţa vieţii 

Microcosmos şi macrocosmos: legea corespondențelor 
Baza economiei: previziunea 

Primim gratuit, trebuie să dăruim gratuit 
Viaţa este făcută numai din schimburi 
Hrana ne vorbeşte despre univers 

Nutritia: transformarea materiei 

Să respirăm viața divină 

Să restabilim contactul cu viața universală 
Lucrarea cu spiritele naturii 

Un salut adresat creaţiei 


Lanţul viu al creaturilor 


Toate fiinţele din diferitele regnuri ale naturii sunt 
legate între ele. Fie că suntem sau nu conştienţi, ființele 
situate sub noi, cât şi cele aflate deasupra noastră, sunt 
legate de noi. Există o ierarhie vie în natură, şi datorită ei, 
datorită legăturii ce ne uneşte cu toate ființele superioare, 
avem posibilitatea să ne înălțăm. Noi suntem însă 
deopotrivă legaţi de toate ființele situate sub noi, 
animalele, plantele, pietrele, iar această legătură este 
foarte puternică. Dacă gândurile, sentimentele şi faptele 
noastre sunt corecte şi curate, primim de la Cer nişte forțe 
binefăcătoare ce se revarsă în noi prin acest lanţ viu şi 
neîntrerupt al creaturilor. 

Aceşti curenți divini nu se opresc însă la ființa 
noastră, ei ne străbat şi coboară până la creaturile situate 
sub noi şi legate deopotrivă de noi, în regnurile animal, 
vegetai, mineral. Astfel, fiecare stare armonioasă ce o 
trăim influențeaDă în mod binefăcător nu numai pe 
oamenii din jurul nostru, ci pe toți acei frați şi surori care 
sunt de asemenea pentru noi animalele, plantele şi 
pietrele. În acelaşi timp, datorită unui alt curent 
circulator, energiile urcă din nou de la mineral până la 
regnurile superioare ale naturii. 

Putem compara acest fenomen cu doi curenţi care 
circulă în trunchiul copacului: curentul descendent 
transportă seva elaborată ca hrăneşte copacul, în timp ce 
curentul ascendent transportă seva brută până la frunze 
unde ea se transformă. În Arborele Cosmic, omul se află 


deopotrivă în calea acestor doi curenți ce îl străbat şi el 
trebuie să înveţe să lucreze cu ei în mod conştient. 

Cel care se străduieşte să se lege de acest lanț viu al 
fiinţelor este fără încetare hrănit şi i se potoleşte setea. În 
timp ce, acela care îşi închipuie că îl poate evita, nu mai 
are posibilitatea de a-şi extrage de aici nişte energii şi 
slăbeşte. De unde mai primeşte el elanul, inspiraţia, 
înțelepciunea, iubirea, forțele necesare pentru viața 
zilnică? Veţi spune că le va găsi în el însuşi. Da, pentru o 
vreme poate, dar îşi va epuiza repede rezervele. Chiar 
dacă a început cu nişte mari proiecte, va trebui să-şi 
oprească lucrările, pentru că este imposibil să realizezi 
ceva măreț dacă nu rămâi legat de lanţul viu al 
creaturilor. Este ca şi cum ne-am închipui că o lampă 
poate lumina fără curent electric. Ei nu, ea primeşte 
curentul de la centrala electrică, lampa fiind numai un 
conductor. 

În realitate, fie că dorim sau nu, noi suntem legaţi, 
branşați la Izvorul Divin, dar această legătură trebuie să 
devină una conştientă: vom beneficia astfel pe deplin de 
el în evoluția noastră şi a tuturor creaturilor din univers. 
Omul poate fi puternic, poate face nişte minuni, dar cu o 
condiţie: să devină conductorul conştient al energiilor din 
înalt. 


Armonia cu întregul corp cosmic 


Dacă oamenii ar accepta să studieze cum a fost creat 
universul, din ce regiuni este constituit şi ce creaturi le 
populează, ei ar înţelege că se găsesc în corpul naturii vii, 
că fac parte dintr-un întreg şi că trebuie să se comporte 
armonios cu acest întreg. Pentru cei care produc prea 
multe tulburări prin atitudinea lor anarhică, este foarte 
simplu, natura se descotoroseşte de ei şi sunt eliminați. 
Anarhiştii nu sunt acceptați mult timp. Dacă oamenii nu 
îi vor combate, natura însăşi o va face, fiindcă ei nu îi 
place lipsa armoniei, aceasta fiind ca o tumoră, un cancer 
în corpul său, şi atunci pune lucrurile la punct. Ce vă 
închipuiți? Natura ştie să se apere. 

Nimic nu este mai important decât să trăim în 
armonie cu acest mare corp în care suntem găzduiți şi 
hrăniți. Tot binele este inclus în această armonie: 
sănătatea, forța, bucuria, lumina, inspiraţia. Cel care 
lucrează să realizeze o astfel de armonie începe să simtă 
că întreaga sa ființă vibrează la unison cu viața universală 
şi înţelege ce reprezintă viața, creaţia, iubirea... nu însă 
înainte. Înainte îi este imposibil să înţeleagă. Din punct 
de vedere intelectual, exterior, ne putem mereu închipui 
că înțelegem ceva, dar nu este aşa: înțelegerea, cea 
adevărată, nu se face prin câteva celule ale creierului, ea 
se face prin tot corpul, chiar şi prin picioare, mâini, 
stomac, ficat. Întreg corpul, toate celulele trebuie să 
înțeleagă. A înţelege înseamnă a simți. Simţiţi, şi în acea 


clipă înțelegeți şi ştiţi: deoarece ați gustat. Nici o 
înțelegere intelectuală nu se poate compara cu senzaţia. 
Întregul univers este o armonie, iar dacă ţineţi la 
evoluția voastră, la dezvoltarea voastră, la victoria voastră 
definitivă, trebuie să lucraţi să vă armonizaţi întreaga 
fiinţă cu forțele universului, cu creaturile tuturor 
ierarhiilor celeste pentru a vibra la unison cu ele. 
Adevărata voastră putere constă numai în capacitatea ce 
o aveţi de a vă pune în armonie. Nimeni nu vă poate 
împiedica să o faceți. Sunteţi liberi să meditați asupra 
armoniei, să o iubiţi, să o doriţi, să o introduceţi peste tot 
în voi, în fiecare mişcare, în fiecare cuvânt, în fiecare 
privire. În ziua în care veţi realiza această armonie, veţi 
înțelege dintr-odată totul şi veţi trăi în împlinire. 
Impregnațţi-vă cu acest cuvânt „armonie”, nu vă mai 
gândiţi la un altul, păstraţi-l în voi ca un fel de diapazon, 
şi de îndată ce vă simțiţi puţin neliniştiți sau tulburați, 
luați acest diapazon şi ascultați-l pentru a vă pune 
întreaga ființă în acord cu viața nesfârşită, viața cosmică. 
Este bine să vă armonizaţi cu câteva persoane: soția, 
copiii, părinții, vecinii, prietenii, dar nu este suficient. 
Mulţi sunt în acord cu unele persoane complet mediocre, 
dar în dezacord cu viața universală, iar această lipsă de 
armonie se infiltrează încet-încet în ei şi le roade întregul 
organism psihic. Trebuie să vă acordaţi cu viața 
universală, fiindcă ea vă va aduce tot ce aveţi nevoie: 
sănătatea, frumusețea, lumina, bucuria. Şi vă veți simți 
atât de puternici încât nu văveți mai teme de moarte. Da, 
datorită acestei armonii veți reuşi să învingeţi moartea. 


lar într-o bună zi veţi înţelege şi transformările ce se 
produc în lume datorită lucrării noastre asupra armoniei, 
în câte cămine, în câte țări suntem pe cale să inspirăm 
multe persoane care vor să iasă din dezordinea în care 
este cufundată lumea actuală. lată încă ceea ce vă scapă 
pentru moment, nu întrezăriți motivele pentru care 
trebuie să trăim în această armonie. Nu numai pentru că 
noi începem să gustăm împărăţia lui Dumnezeu, dar mai 
ales fiindcă trimitem în întreaga lume, până la stele, nişte 
curenți, nişte unde, nişte forțe de o asemenea putere şi 
splendoare încât, mai devreme sau mai târziu, întreaga 
omenire va fi obligată să se transforme şi să trăiască în 
armonie, în fericire şi pace. 


Conştiinţa unităţii 


Vă închipuiţi că, atunci când pronunţă cuvântul 
„eu”, oamenii ştiu cu adevărat despre ceea ce vorbesc? 
Atunci când ei spun: „Eu sunt... (bolnav sau sănătos, 
nefericit sau fericit), eu vreau... (bani, o maşină, o femeie), 
eu am... (o anumită dorinţă, un anumit gust, o anumită 
părere), ei îşi închipuie că este vorba cu adevărat despre 
ei înşişi, şi tocmai aici se înşeală. Cum nu s-au analizat 
niciodată în profunzime pentru a-şi cunoaşte adevărata 
natură, ei se identifică fără încetare cu acest „eu” 
reprezentat de corpul lor fizic, de instinctele, de dorinţele, 
de sentimentele, de gândurile lor. Dar dacă vor căuta să 
se regăsească prin studiu şi meditație, ei vor descoperi, 
dincolo de toate aparențele, că acest „eu” pe care îl caută 
se confundă cu Dumnezeu însuşi. În realitate nu există o 
mulțime de ființe separate, ci o singură Fiinţă care 
lucrează prin toate ființele, le însuflețeşte şi se manifestă 
în ele, chiar fără ştirea lor. Atât timp cât nu vor reuşi să 
simtă această realitate, oamenii vor trăi în iluzie; iar 
această iluzie îi îndepărtează de Izvorul Divin unde îşi au 
toți originea. Ea îi determină să trăiască în afara acestei 
unităţi într-o mulțime de „euri” separate care se confruntă 
la nesfârşit. 

Credeţi că este greu de înțeles? Vă voi oferi o 
imagine. Dacă celulele corpului nostru ar avea o 
conştiinţă individuală dezvoltată, în funcție de organul 
căruia îi aparțin, creier, ficat, stomac etc, ele s-ar simți 
străine unele față de celelalte, deoarece funcțiile lor nu 


sunt aceleaşi. Chiar dacă, apoi, celulele ar dobândi o 
înțelegere mai profundă, ele şi-ar da seama că există o 
singură ființă care le înglobează şi le adună pe toate: omul 
însuşi. La fel se întâmplă şi cu ființele umane care 
reprezintă fiecare o celulă a marelui corp cosmic. Da, 
Creatorul este singura ființă care există cu adevărat, iar 
toți oamenii sunt nişte celule împrăştiate din corpul său. 
Şi cum aceste celule au rămas la un nivel de conştiinţă 
inferior, ele se confruntă, se ciocnesc. Aceste dispute sunt 
numai rezultatul ignoranței lor. 

Oamenii trebuie să înțeleagă, de acum înainte, că 
aparțin marelui corp cosmic al Domnului, din care fiecare 
reprezintă o celulă. Atunci când fac rău aproapelui, 
gândindu-se că le este un străin, cineva exterior, şi că nu 
vor suferi, brutalizându-l, ei se înşeală, fiindcă există o 
legătură între toate creaturile vii. Atunci când facem rău 
altora, ne facem şi nouă rău, chiar dacă pentru o clipă nu 
simțim. La fel se întâmplă şi când facem bine: ne facem şi 
nouă bine. Mulţi au verificat că, dacă ființa iubită suferă 
sau primeşte nişte lovituri, este ca şi cum ar primi şi ei 
acele lovituri, iar dacă ea trăieşte o bucurie, ei se bucură 
ca şi cum li s-ar fi întâmplat lor. Pentru că, în mod 
instinctiv, intuitiv, ei au pătruns în conştiinţa unităţii. lar 
această conştiinţă a unităţii constituie baza adevăratei 
morale. 

Creatorul a prevăzut că, pentru echilibrul creaţiei, 
fiecare creatură să poată avea tot ce are nevoie pentru a 
trăi şi a se împlini. De aceea, atunci când oamenii se 
înfruntă şi se distrug, ei lucrează împotriva Creatorului. 


Chiar dacă El le-a creat în mod diferit, aceste diferenţe nu 
trebuie să le servească să se confrunte. Toţi au ieşit din 
Domnul, iar Domnul suferă văzându-i sfâşiindu-se. Ei se 
cred deseori îndreptăţiți în disputele lor, duse chipurile în 
numele unor interese superioare, dar în realitate ei sunt 
inspirați numai de ignoranţa şi egoismul lor. Apărarea 
acestor interese, din moment ce se opune interesului 
creației în întregul ei, îi va duce la ruină. Da, adevăratul 
interes al oamenilor se confundă cu acela al Divinității. 
Numai întâlnirea interesului omului cu interesul 
Domnului aduce nişte binecuvântări pentru toți. 


Viaţă individuală şi viață colectivă 


Fiecare trebuie să-şi poate adapta pentru sine 
problema vieţii individuale şi a vieţii colective. 

Ființa umană este o entitate individuală cu viață 
proprie; dar nu este singură, ea face parte dintr- un 
ansamblu, iar problema ce se pune fiecăreia este de a 
concilia exigenţele vieții individuale cu ale vieții colective. 
Fiecare individ este unic, Inteligența Cosmică a creat 
această diversitate de creaturi şi nu trebuie să încercăm 
să le nivelăm. Fiecare are dreptul să se manifeste cu 
diferențele sale, cu originalitatea sa, cu condiţia de a se 
armoniza însă cu ansamblul, ca într-o orchestră. În 
privința formei, a materiei, a sonorității, există atâtea 
diferențe între vioară, violoncel, pian, oboi, flaut, harpă, 
trompetă, chimval, tobă! Dar din această diversitate se 
naşte o armonie perfectă. 

Desigur, fiecare individ este independent, autonom, 
dar este legat şi de colectivitatea umană, şi mai departe 
de toate regnurile naturii, de colectivitatea cosmică. Trăim 
deci în mod simultan două vieți. Pentru cei mai mulți 
oameni, aceasta se petrece fără ştirea lor, dar este de dorit 
să devină ceva conştient. Cel care are tendinţa de a se 
contopi cu viața cosmică nu trebuie să-şi piardă 
conştiinţa propriului „eu”, pentru a putea gândi şi acţiona 
mereu ca o ființă responsabilă. lar cel care se simte un 
individ complet diferit de ceilalți, păstrându-şi 
sentimentul propriului caracter, trebuie să fie conştient 


că reprezintă o celulă a organismului cosmic, că aparţine 
unui ansamblu. 

Da, dar ființa umană nu aparține acestui ansamblu 
care este universul ca şi cum ar fi numai o piatră, o plantă 
sau un animal. Ca ființă dotată cu gândire, ea are un alt 
rol dejucat: ea trebuie să participe la construcția acestui 
edificiu care este viața colectivă. Atât timp cât lucrează 
numai pentru ea însăşi, nui se poate întâmpla nimic bun. 
Veţi spune: „Cum aşa, dacă lucrez pentru mine, eu câştig 
ceva!” Nu, fiindcă acest „eu”, pentru care lucraţi, acest 
„eu” egoist, separat, este o prăpastie şi lucrând pentru el 
aruncați totul în această prăpastie. Nu trebuie să lucraţi 
în acest fel. Individualiştii, egoiştii nu văd deloc tot ce ar 
putea dobândi lucrând pentru colectivitate. Ei spun: „Eu 
nu sunt prost, eu lucrez pentru mine, mă descurc.”.. Şi 
tocmai în acea clipă ei pierd totul. 

Numai că, înţelegeţi-mă bine, când vorbesc despre 
„colectivitate”, eu nu mă refer numai la colectivitatea 
umană, ci şi la univers, la toate creaturile din univers, la 
Dumnezeu însuşi. Această colectivitate, această 
imensitate pentru care lucraţi este ca o bancă, şi tot ceea 
ce faceți pentru ea vă va reveni amplificat într-o bună zi. 
Cum universul face mereu nişte afaceri formidabile, el se 
îmbogățeşte fără încetare cu noi constelații, cu noi 
nebuloase, cu noi galaxii, toate aceste bogății vor veni 
într-o zi spre voi. Evident, ele nu vor veni imediat, dar vor 
veni. 

Când depuneţi nişte bani la o bancă, nu veți primi a 
doua zi dobânda, trebuie să aşteptaţi, şi cu cât aşteptaţi 


mai mult, dobânda devine mai mare. Exact aceeaşi lege 
există şi în planul spiritual. Lucraţi cu multă iubire, cu 
multă răbdare, cu multă încredere, şi nu aveți la început 
nici un rezultat. Să nu vă descurajaţi. Dacă vă 
descurajați, înseamnă că nu ați descifrat bine sensul 
legilor ce guvernează viața în societate. Da, trebuie să 
cunoaşteţi legile băncii şi ale administraţiei. Dacă le 
cunoaşteţi, înțelegeţi că trebuie să aşteptaţi. Apoi, 
bogăţiile vor curge din toate părțile, şi chiar dacă veți 
încerca să vă salvați, va fi imposibil, întreg universul vă 
va arunca nişte bogății extraordinare pe cap, fiindcă voi 
le-aţi declanşat. Aceasta este dreptatea! 


Ştiinţa vieții 

Când oamenii de ştiinţă descriu un mineral, un 
vegetal, un animal sau o ființă umană, nu le putem 
reproşa nimic, ceea ce spun este adevărat. Acest adevăr 
este însă parțial. Pentru a fi complet, ei trebuie să situeze 
obiectul studiului lor în viața cosmică căreia îi aparține. 
Rupte de această viață, piatra, planta, animalul, omul vor 
rămâne lipsiți de esenţial. De aceea, atât timp cât 
cercetătorii vor continua în această direcţie, ceea ce ei 
denumesc adevăr ştiinţific, va fi un adevăr incomplet, 
mutilat. 

Ințelegeţți-mă bine, nu este cazul să punem la 
îndoială valoarea şi scopul ştiinţei. Adevărata problemă se 
află în altă parte, în mintea cercetătorilor, în atitudinea 
lor față de viață, în incapacitatea lor de a lega obiectul 
studiului lor de ansamblul vieţii. Fiinţele şi lucrurile nu 
există în mod separat, ele există ca părți ale unui întreg, 
iar aceste părți sunt legate între ele. Rupem o creangă, o 
frunză un fruct dintr-un pom pentru a-l studia. Nu, 
fructul trebuie studiat pe pom pentru a înţelege cum el 
este rezultatul tuturor energiilor care circulă. Auzim 
mereu proslăvirea „adevărului ştiinţific”. Mai important 
însă ca adevărul ştiinţific este adevărul vieții. lar adevărul 
vieţii înseamnă să învăţăm să situăm toate existențele în 
edificiul cosmic pentru a vedea cum vibrează în armonie 
şi participă la viața întregului. 

Nu este deci de ajuns să observăm şi să studiem cu 
precizie toate elementele naturii, trebuie să mergem mai 


departe şi să observăm legăturile existente între ele 
pentru a înțelege cum circulă de la unulla altul acest ceva 
ce nu îl posedă în mod separat: viața. Adevărata 
cunoaştere se află în viață. Dacă separați elementele, 
viața nu mai există. Nu este esențial să ştim că un anumit 
mineral sau vegetal are o anumită caracteristică, un 
anumit miros, un anumit gust, fiindcă atât timp cât le 
vom studia izolat, le separăm de viaţă. Legaţi-le de toate 
celelalte elemente ale pământului şi cerului, viața apare 
şi posedați adevărata cunoaştere. 

Oricare ar fi domeniul ce îl studiaţi şi unde vă 
exercitați activitatea, trebuie să aşezaţi în centru viața şi 
să observați această viață în dimensiunea ei cea mai 
înaltă, mai vastă. De îndată ce v-aţi ancorat în esenţial, 
vă puteţi permite să exploraţi tot ce doriţi. În măsura în 
care ați lucrat deja asupra esenţialului, tot ceea ce faceți 
apoi beneficiază de această lumină şi ia pentru voi o altă 
dimensiune. Nu numai că ajungeţi la o mai bună 
cunoaştere a lucrurilor prin intelect, dar se declanşează 
în acelaşi timp un întreg proces de regenerare în 
profunzimile ființei voastre. Fiindcă ați intrat din nou în 
legătură cu totul: comunicaţi cu acei curenți subtili ai 
universului, sunteți cufundaţi în sânul vieții cosmice, 
participaţi la această viaţă în armonie cu toate creaturile 
vizibile şi invizibile, iar câmpul conştiinţei voastre se 
lărgeşte. 

Această înțelegere mai vastă a ştiinţei este de 
asemenea adevărata religie. Da! la ce ne foloseşte să tot 
repetăm că acest cuvânt religie vine din latinescul 


„religare”: a lega, dacă oamenii nu fac decât nişte separații 
în mintea lor? Veţi spune: „Dar legătura despre care ei 
vorbesc este legătura cu Domnul!” Ar fi bine, dar ce 
semnificație poate avea o legătură cu Domnul însoţită de 
o separare de tot restul? Aceeaşi legătură ce îl leagă pe 
Creator de creaturi trebuie să lege toate creaturile între 
ele, şi de asemenea toate elementele creaţiei. Înțelegerea 
şi senzația acestei legături constituie adevărata religie. 
De acum înainte, orice veți putea vedea, asculta, 
studia sau atinge, gândiți-vă să îi găsiți un loc în Tot, nu 
îl lăsați în afară, risipit, separat de Pomul Vieţii. Tocmai 
această atitudine, această modalitate de a înțelege 
lucrurile va trezi încet-încet în voi toţi centrii subtili. 
Mistica hindusă denumeşte aceşti centri chakre; au fost 
date multe metode pentru a-i dezvolta, dar unele sunt 
foarte periculoase. Cea mai bună metodă, cea pe care eu 
v-o dau, este de a lucra să realizați în voi unitatea vieții. 


Microcosmos şi macrocosmos: legea 
corespondenţelor 


De la pietre şi plante şi până la arhangheli şi 
Dumnezeu, tot ce are o existenţă în univers există şi în 
om. De aceea universul este denumit macrocosmos 
(lumea cea mare) şi omul, microcosmos (lumea cea mică). 
Omul este infinitul mic, universul este infinitul mare, dar 
între infinitul mic şi infinitul mare există o mulțime de 
corespondențe. Toate organele corpului nostru fizic cât şi 
cele ale corpurilor noastre psihice şi spirituale sunt în 
afinitate cu nişte regiuni din cosmos. Evident, nu trebuie 
să ne închipuim că acest cosmos posedă nişte organe ca 
ale noastre, dar în esenţa lor, organele noastre sunt în 
corespondenţă absolută cu organele cosmosului, iar prin 
legea afinității noi putem atinge în spaţiu nişte forțe şi 
centri ce corespund cu anumite forțe şi anumiţi centri din 
noi. Această cunoaştere a corespondențelor ne deschide 
nişte posibilități nemaipomenite. Întreaga Ştiinţă 
Iniţiatică se bazează pe această lege a corespondenţelor. 

Între om şi univers, între microcosmos şi 
macrocosmos, există deci o legătură ideală, dar omul a 
rupt această legătură prin modul său de viață. El trebuie 
deci să se străduiască să o restabilească, şi o poate face, 
fiindcă atunci când a ieşit din atelierele Creatorului, el a 
primit tot ce îi era necesar pentru a se dezvolta şi a regăsi, 
dacă s-ar fi rătăcit, drumul spre patria sa celestă. Toate 
spiritele care vin să se încarneze pe pământ posedă nişte 
organe şi instrumente ce corespund unor calități şi virtuți 


din lumea divină şi, fiindcă aşa stau lucrurile, el dispune 
de toate posibilitățile, dar cu o condiţie: să cunoască 
legile. 

Care sunt aceste legi? Să presupunem că aveţi două 
diapazoane complet identice: dacă îl faceţi să vibreze pe 
unul, veţi remarca că şi celălalt, pe care nici măcar nu l- 
ați atins, începe şi el să vibreze. Se spune că există 
fenomenul de rezonanţă. Întreaga lume cunoaşte acest 
fenomen, dar nu este aprofundat şi înțeles în sensulcă se 
petrece acelaşi lucru şi în cazul ființei umane. Dacă ea 
reuşeşte să-şi acordeze ființa sa fizică şi ființa sa psihică 
vibraţiilor universului, ea poate atinge puterile celeste 
pentru a face un schimb cu ele şi a primi astfel ajutor şi 
bunăstare. Da, este o modalitate de a comunica. Vorbiţi, 
şi sunteți ascultați; puteţi atinge anumite forțe 
determinându-le să vină la voi şi să beneficiaţi de ele. 

Să presupunem că sunteți trişti, neliniştiţi: ce este 
de făcut? Ei bine, mai degrabă decât să plângeţi şi să vă 
agitaţi fără rost, de ce să nu mergeţi lângă nişte ființe care 
vă pot ajuta? Veţi spune: „Unde se află ele? Unde le putem 
găsi?” Ele sunt acolo, sunt mereu acolo, şi vă puteți 
adresa lor cu ajutorul gândului, atingându-le datorită 
acestei legi acustice a rezonanței, legea afinităţii. De 
îndată ce cunoaşteţi această lege, înțelegeți cât de 
important este să vă depăşiţi, să vă autodepăşiţi pentru a 
atinge corzile cele mai sensibile, cele mai subtile ale ființei 
voastre, să le lăsați să vibreze, ştiind că vor exista nişte 
forțe, nişte entități şi regiuni care vor răspunde. Calitatea 
gândurilor, a sentimentelor, a dorințelor voastre 


determină cu exactitate natura a elementelor şi a forțelor 
ce vor fi trezite foarte departe, undeva în spaţiu, şi care, 
mai devreme sau mai târziu, vor cobori până la voi. 

Atenţie, deci, acum când cunoaşteţi această lege a 
afinităţii, care este îndeosebi o lege magică, baza întregii 
creații, puteţi începe imediat să lucraţi. Veţi reuşi să 
reconstruiți încet-încet totul în voi, producând prin 
gândurile şi sentimentele voastre nişte vibrații mult mai 
înalte ce se vor îndrepta foarte departe în spaţiu pentru a 
căuta printre miliardele de elemente pe cele care le 
corespund. 


Baza economiei: previziunea 


Progresele ştiinţei şi tehnicii oferă mari posibilități 
oamenilor. Este bine, dar toate aceste noi oportunități îi 
îndeamnă să aştepte totul din exterior, devenind 
nepăsători, nechibzuiţi, superficiali. Îşi pot neglija 
sănătatea: există farmacişti, medici, chirurgi, dentişti etc. 
Ei pot risipi hârtia, distruge aparatele, sparge obiectele, 
păta şi sfâşia hainele, arunca hrana: magazinele sunt 
pline pentru a repara sau înlocui toate acestea. Ei pot 
arunca o ţigară aprinsă în pădure: dacă izbucneşte un 
incendiu, pompierii vor veni să îl stingă. De ce să-şi 
spargă ei capul? 

În acest fel atenţia, vigilenţa, discernământul 
slăbesc din ce în ce mai mult. De ce să le dezvolte când 
societatea oferă atâtea modalități pentru a îndrepta 
prostiile făcute? Există destui cercetători, tehnicieni, 
pentru a-i ajuta pe oameni. În realitate, ei nu îi ajută. Ei 
îi ajută fără îndoială pe fabricanţii care îşi vând marfa, 
dar îi slăbesc pe oameni, îi fac din ce în ce mai dependenți. 
Eu nu vreau să spun că trebuie oprit progresul material, 
progresul tehnic, nu, dar este mai important să se lucreze 
în domeniul interior pentru a cultiva atenţia, prudenta, 
orientarea, stăpânirea de sine. Câte pagube vin din lipsa 
de atenție, din lipsa conştiinţei! Apoi mai vorbim despre 
economie... 

Pentru a practica adevărata economie, trebuie să fii 
conştient, atent, prevăzător, altminteri, orice ai face, 
ajungi la faliment. Noi ne luăm tot ce avem nevoie pentru 


existența noastră din natură, şi chiar dacă fabricăm 
obiecte, produse, noi suntem obligaţi într-un fel sau altul 
să folosim pentru aceasta materialele care se găsesc în 
natură. Dar natura nu există pentru a satisface capriciile 
şi slăbiciunile omeneşti. Dacă vor continua să o 
exploateze fără discernământ, să o polueze, să o 
răvăşească, ei se vor distruge mai întâi, iar natura, 
descotorosită de oameni, va prelua conducerea. Natura 
are resurse, ea nu se lasă învinsă atât de uşor. Dacă omul 
nu face ceea ce trebuie pentru a trăi şi lucra în armonie 
cu ea, ea se apără. Chiar şi un copil poate înţelege 
aceasta. Atunci, de ce nu o înțeleg şi marii specialişti? 
Fiindcă ei au în minte numai exploatarea şi profitul. 

Depinde acum de fiecare să devină conştient şi să 
înțeleagă cum trebuie să regleze această problemă a 
economiei, mai întâi pentru sine însuşi, în propria 
existență. Nu este atât de simplu să faci ordine în 
societate, şi câțiva indivizi, chiar foarte binevoitori, nu pot 
schimba tendinţele dăunătoare ale economiei mondiale. 
Dar dacă vor exista din ce în ce mai mulți oameni capabili 
să reflecteze la viața şi activităţile lor pentru a le pune în 
armonie cu organismul colectiv, ei vor reuşi într-o bună 
zi să-şi impună punctul de vedere. 

Dacă o societate acordă întâietate intereselor sale 
economice, chiar dacă obține la început unele succese, va 
veni şi clipa în care se va confrunta cu nişte dificultăți pe 
care nu a avut înțelepciunea să le prevadă. Un exemplu: 
cel mai avantajos lucru pentru o ţară ce fabrică armament 
este, desigur, să îl exporte. Astfel se vinde un material din 


ce în ce mai aducător de moarte popoarelor care, prin 
lupte nesfârşite, riscă să compromită pacea şi securitatea 
întregii planete. Multe dintre aceste popoare ştiu desigur 
să citească şi să scrie, dar nu contează, li se livrează cele 
mai perfecționate arme şi li se trimit experți pentru a le 
învăța cum să le folosească. Este adevărat că, pe deo 
parte, se câştigă foarte mulţi bani; dar, pe de altă parte, 
aceste beneficii vor fi plătite foarte scump, fiindcă vor 
urma multe cheltuieli, multe dificultăţi, pentru a opri 
aceste conflicte ce izbucnesc în toate colțurile lumii! La 
sfârşit vorapărea nişte probleme de nerezolvat, fiindcă nu 
a existat nici o măsură de prevedere, s-a urmărit numai 
obținerea unor avantaje imediate. 

Economia este ştiinţa previziunii. Un bun economist 
nu se mulţumeşte cu nişte soluții ce sunt poate bune pe 
moment... Fiindcă în ziua în care realizezi că te-ai angajat 
pe o cale periculoasă, este mult mai greu să te întorci! 

Veţi spune: „Dar cum să procedăm? Mulţi dintre noi 
nu au posibilitatea de a interveni în problemele țării”. Eu 
nu spun că trebuie să interveniți în mod direct, ci să 
înțelegeți că economia nu este numai problema 
economiştilor, ea este şi problema voastră. Ca ființă 
umană, ca o celulă a unui organism viu, noi putem 
acționa, dar pentru aceasta trebuie să ne dezvoltăm 
conştiinţa şi simțul responsabilității. Dacă această 
conştientizare nu se produce, economia va duce la 
faliment multe ţări, în loc să aducă prosperitatea. 

Pentru a înțelege economia, trebuie să ascultăm 
lecţiile naturii. Veţi spune: „Dar natura nu ne dă nici o 


lecţie de economie, dimpotrivă. Toată această vegetaţie, 
toate aceste animale, toți aceşti oameni care se nasc şi 
mor încontinuu de miliarde de ani constituie o mare 
risipă! La ce au servit toate aceste vieți?” La nimic, 
desigur, în sensul profitului imediat în care înțelegeți 
cuvântul „a servi”. Toate aceste vieți au fost însă 
folositoare în economia cosmică, ele au aparținut ciclului 
vieţii. Să nu uitaţi că, pentru natură, moartea face parte 
din viață şi tot ce moare contribuie la creația altor 
existente. 

Natura nu a fost niciodată deranjată de miliardele şi 
miliardele de cadavre ale ființelor umane, animalelor şi 
plantelor: ele se reîntorc în pământ pentru a da naştere 
altor ființe vii. Uitați-vă însă la greutățile întâmpinate de 
oameni pentru a se descotorosi de resturile lor! Ei au 
fabricat nişte materii, nişte produse care, după utilizare, 
nu se descompun în mod natural sau poluează pământul, 
aerul, apa etc. Nu le mai enumerăm, le cunoaşteţi deja. 
Veţi spune: „Dar materialele plastice, bateriile, benzina, 
energia nucleară reprezintă un mare progres”. 
Bineînţeles, eu nu vă contrazic. Dar în acelaşi timp când 
se realizau aceste progrese, trebuiau judecate şi 
inconvenientele ce le antrenau. Or, iată ceea ce nu s-a 
făcut: a existat graba de a vinde. 

Oamenii au plasat progresul tehnic în slujba 
propriei lăcomii, riscând să-şi distrugă chiar bazele 
existenţei lor pe pământ. De aceea progresul tehnic nu 
constituie adevăratul progres. Oare adevăratul progres 
înseamnă să trimiți nişte rachete pe alte planete? Pentru 


a face ce, în final? Pentru a exploata resursele de acolo şi 
a introduce aceeaşi dezordine ca pe pământ? Pentru a te 
război în spaţiu? Pentru a semăna acum zâzanie în întreg 
universul?...Desigur, nu este nimic rău în sine în dorința 
de a explora cosmosul, dar nu înainte dea găsi atitudinea 
corespunzătoare. Oamenii nu respectă nimic, ei se cred 
stăpânii universului, ei sunt gata să tulbure totul pentru 
a-şi satisface curiozitatea sau lăcomia. Ei bine, trebuie să 
ştie că vortrebui să plătească într-o bună zi foarte scump 
această lipsă de respect şi violenţă. 


Primim gratuit, trebuie să dăruim gratuit 


Noi datorăm totul naturii, elementele din care este 
constituit corpul nostru şi tot ceea ce ne permite să 
existăm: apa, hrana, aerul pe care îl respirăm, lumina şi 
căldura soarelui, materialele din care ne confecționăm 
hainele, casele, uneltele...totul. Oamenii sunt foarte 
mândri de ingeniozitatea lor, dar, de unde au obținut 
materialele din care îşi fabrică instrumentele, aparatele şi 
chiar operele lor de artă? Din natură. 

Natura ne dă totul. Tot ceea ce primim este însă 
înscris cu precizie undeva. Acestea sunt datoriile ce le 
facem față de ea, iar într-o zi trebuie să ne achităm de 
aceste datorii, trebuie să plătim. Cum? Cu o monedă 
numită respect, recunoştinţă, iubire şi voința de a studia 
tot ce stă scris în marea sa carte. A plăti înseamnă a da 
ceva în schimb, iar tot ceea ce inima, inteligenţa noastră, 
sufletul şi spiritul nostru sunt capabile să producă bun 
poate constitui o modalitate de plată. Noi suntem limitați 
în planul fizic, iar natura nu ne va cere să îi înapoiem 
hrana, apa sau aerul primite, în planul spiritual, 
posibilitățile noastre sunt însă infinite, şi acolo putem 
înapoia însutit tot ce ne-a dăruit natura. 

Atunci când omul se hotărăşte să se folosească de 
toate însuşirile primite de la Domnul pentru a păşi în mod 
conştient pe calea luminii şi a sacrificiului, el este 
antrenat în serviciul divin şi Dumnezeu îl răsplăteşte, 
dându-i inteligenţa, bunătatea, frumuseţea etc. Ei bine, 
tocmai cu această monedă el poate plăti tot ce ia din 


natură. Acela care nu este angajat în administrația 
celestă nu primeşte nimic, el nu are deci „bani” pentru a 
plăti ceea ce ia. El mănâncă, el bea, el respiră, el se 
plimbă, el face negoț clandestin, dar mai devreme sau mai 
târziu creditorii, forțele naturii vin să îl taxeze, fiindcă ele 
nu pot fi plătite cu neglijență, cu lene, cu lipsă de respect, 
cu nerecunoştința. Creditorii îşi recuperează deci cu vârf 
şi îndesat cele datorate de debitor: ei îi iau viața. 

Natura ne expune toate bogăţiile, noi avem dreptul 
să ne folosim de ele, totul ne stă la dispoziție, dar cu o 
condiţie: să plătim. Ah, sunteți uimiţi că nu este în mod 
gratuit?... Nu trebuie să plătiți, dar şi voi trebuie să 
procedaţi la fel! Ne punem în slujba Domnului, iar 
Domnul ne dăruieşte în schimb lumina, iubirea, forța, 
pacea. Ei bine, această lumină, această iubire, această 
forță, această pace constituie moneda ce ne permite să 
pătrundem în marile magazine ale naturii şi să plătim. Cel 
care nu plăteşte cu aceşti bani daţi de Domnul, va fi silit 
să plătească prin suferinţe, boli, chinuri. 

Noi suntem invitaţi în marea casă a Domnului: 
gazda noastră este foarte primitoare, foarte generoasă, 
dar dacă nu ne gândim niciodată să îi dăruim ceva în 
schimb, El ne va privi ca nişte copii înapoiați care nu au 
ştiut să crească. Întrebaţi-i pe copii dacă se gândesc că 
datorează ceva părinților lor. Pentru ei este normal să 
ceară mereu şi să ia. Din fericire, atunci când cresc, cel 
puțin la unii dintre ei conştiinţa se trezeşte şi în acea clipă 
ei încep să devină adulți. Ei bine, şi noi trebuie să 


devenim nişte adulți şi să înţelegem că datorăm ceva 
Mamei noastre Natura şi Tatălui nostru, Creatorul. 


Viata este făcută numai din schimburi 


Ceea ce numim „viaţă” nu este decât rezultatul 
schimburilor ce le facem cu natura. Viaţa este constituită 
numai din schimburi. Manifestările ei cele mai evidente 
sunt nutriția şi respiraţia, iar dacă aceste schimburi sunt 
împiedicate, apar slăbirea, boala şi moartea. Schimburile 
ce trebuie să le facem nu se limitează numai la hrană şi 
respirație. Sau, mai degrabă, se poate afirma că ele 
constau într-un proces de nutriție, dar nu numai în 
planul fizic. Respirația este şi ea un fel de hrană. Nutriţia 
este simbolul unor schimburi ce le facem cu diferitele 
regiuni ale universului pentru a ne alimenta nu numai 
corpul fizic, dar şi corpurile noastre subtile: corpurile 
eteric, astral, mental, cauzal, budic, atmic. 

Când veți înţelege cum este posibil să găsiți în 
diferitele regiuni ale spațiului hrana necesară diferitelor 
voastre corpuri, veți simți universulca o imensă simfonie. 
Trebuie însă să începeți prin a restabili comunicațiile 
astfel ca aceşti curenți de energie să poată circula între 
univers şi voi, iar restabilirea acestorcomunicațţii se poate 
face numai printr-o lucrare a gândului. 


Hrana ne vorbeşte despre univers 


Atunci când mâncaţi, învăţaţi să vă concentrați 
asupra hranei gândindu-vă că puteți comunica cu întreg 
universul. Astfel, alimentele vă vor povesti istoria lor, vă 
vor vorbi despre pământ, vânt, ploaie, rouă, soare, stele... 

Hrana este constituită din nişte particule şi energii 
ce vin nu numai din pământ, ci din întreg cosmosul. Da, 
elementele venite din cosmos s-au materializat sub formă 
de flori, de legume, de fructe. În realitate, hrana se 
materializează pe pământ exact cum un copil se 
materializează în pântecele mamei sale. La origini, 
plantele, fructele erau nişte spirite în spațiu, dar cum în 
planul fizic nu se poate lucra dacă nu posezi un corp fizic, 
pentru a putea acţiona eficace aici pe pământ şi a 
întreține viața, a trebuit ca aceste spirite să se conformeze 
legilor materiei: deci ele s-au încarnat. 

Nutriţia poate fi comparată cu radiestezia. Sunteţi 
uimiți? Ce este radiestezia? Capacitatea de a detecta 
radiațiile emise de nişte obiecte. Or, hrana a primit 
influențele întregului cosmos: nu numai cele patru 
elemente au participat la pregătirea tuturor alimentelor 
ce constituie hrana noastră, dar soarele şi stelele le-au 
impregnat şi ele cu razele lor. Dacă oamenii ar fi mai 
atenţi, dacă ar înțelege bogăţia şi valoarea hranei, dacă ar 
învăţa să se hrănească cu iubire şi recunoştinţă, ei ar 
putea primi şi descifra mesajele duse de ea şi ar descoperi 
minunile creaţiei. 


Omul, asemenea animalului, trebuie să se 
hrănească pentru a exista. Dar față de animal, prin 
conştiinţa sa, omul poate găsi în nutriție modalitatea de 
a creşte psihic, spiritual. Voi merge mai departe: atât timp 
cât nu este capabil să confere actului hranei o 
dimensiune mai vastă, mai profundă, este inutil să se 
pretindă un om cultivat, civilizat. Pentru mine acesta este 
un test. Atunci când oamenii vor învăța să se hrănească 
cu o conştiinţă luminată, încântându-se de hrană, 
gândindu-se cu recunoştinţă că întreg universul a lucrat 
pentru a produce acele fructe, acele legume, acele cereale 
datorită cărora ei primesc viața, în acea clipă, da, se va 
putea vorbi despre cultură şi civilizație. 

A citi nişte cărți nu este singura manieră de a te 
instrui. Te poți instrui şi datorită hranei, iar cunoaşterea 
primită astfel este o cunoaştere vie, fiindcă ea 
impregnează întreaga substanță a ființei noastre. 
Revelaţiile ce ni le va aduce hrana nu vor fi poate dintre 
cele despre care vom putea apoi vorbi, pentru că ele nu se 
adresează intelectului. Ele sunt nişte senzații ce ne vor 
îmbogăți întreaga ființă, întreaga existenţă. 

Cine s-a gândit însă că hrana ne poate aduce 
vreodată nişte revelații? Nimeni nu se îndoieşte că ea ne 
dă nişte forțe; toată lumea a auzit vorbindu-se despre 
calorii, vitamine şi hormoni. Nu s-a mers însă mai departe 
pentru a vedea ceea ce hrana poate aduce în planurile 
subtile. Dacă aţi şti să vă concentrați şi să fiți într-o stare 
receptivă, ați putea auzi chiar şi melodiile pe care hrana 
le interpretează şi le cântă; ea v-ar spune cum toate 


particulele ce o compun au străbătut universul, ce ființe 
au lucrat la creşterea ei, ce entități s-au ocupat în mod 
constant, zi şi noapte, să îi introducă o anumită 
caracteristică pentru a deveni folositoare copiilor 
Domnului. Ea a înregistrat chiar şi amprentele lăsate de 
oamenii care au lucrat pe ogoare sau au trecut pe lângă 
ea. Care ceremonii magice, ce talismane sunt capabile, 
asemenea hranei, să vă aducă astfel viața? Nici unul. 
Atunci, oare nu merită să îi cunoaştem povestea? 


Nutritia: transformarea materiei 


Omul se hrăneşte, toate creaturile se hrănesc, oare 
de ce? Veţi spune că pentru a primi nişte forțe. Da, dar 
nu mai există şi un alt motiv? Tot ceea ce întreprindem 
nu are numai un singur motiv, un singur scop, iar dacă 
mâncăm, nu o facem numai pentru a menţine în viață şi 
a fi sănătoşi... 

Priviţi ce fac viermii. Ei înghit pământul şi apoi îl 
elimină. Trecându-l prin ei, viermii lucrează pământul 
pentru a-l aera, a-l face mai bogat, mai fertil. Ei bine, la 
fel procedează şi ființa umană cu hrana. Prin însuşirile 
sale psihice, spirituale, omul aparține unui grad de 
evoluție superior celui al materiei ce o absoarbe, deci 
materia se îmbogățeşte, se afinează, trecând prin el. 

Toate creaturile se hrănesc: plantele, animalele, 
oamenii, şi hrănindu-se, ele transformă materia ce o 
absorb impregnând-o cu nişte elemente pe care aceasta 
nu le avea. Ca şi cum ar exista o îndatorire pentru fiecare 
regn al naturii de a absorbi materia regnurilor inferioare 
pentru a o face să evolueze. Inteligența Cosmică ar fi 
putut găsi desigur şi alte modalităţi, dar ea l-a ales pe 
acesta: ea a decis că, pentru a trăi, fiecare creatură va 
absorbi materia regnului inferior ei pentru a o determina 
să treacă în regnul superior. lată ceea ce facem când 
mâncăm. 

În realitate, problema nu constă numai în a trece 
materia prin stomacul nostru, ci şi prin plămânii noştri, 
inima noastră, creierul nostru. Omul poate ameliora 


materia nu numai hrănindu-se, ci şi prin toate acţiunile 
sale: respirând, lucrând, vorbind, privind... Vedeţi până 
unde ajunge sarcina omului. De aceea, după moartea sa, 
materia corpului său se descompune şi se reîntoarce la 
cele patru elemente - pământul, apa, aerul, focul - 
particulele constituente devenind mai vii, mai subtile, mai 
expresive, fiind utilizate la alte forme, la alte creaţii de o 
calitate superioară. Desigur, se poate întâmpla şi 
contrariul, aceste particule fiind depreciate din cauza 
existențe animalice sau criminale dusă de om, ele fiind 
astfel folosite numai la nişte creaţii grosiere. 

Priviţi până unde ajunge responsabilitatea omului: 
el este responsabil chiar şi de ceea ce lasă după moartea 
sa, de toate particulele corpului său: oare le-a impregnat 
el cu lumină, iubire, bunătate, puritate sau dimpotrivă, 
cu nişte vibrații criminale?... Da, el continuă să fie 
responsabilchiar şi după moartea sa. lată nişte adevăruri 
nesocotite de cei mai mulți oameni, ei neştiind până unde 
ajunge  responsabilitatea lor. De altfel, conştiinţa 
responsabilității este cea mai înaltă conştiinţă ce există. 

Omul trebuie să înţeleagă că a primit această 
măreață misiune de a transforma şi sublima materia 
creației: el trebuie să amelioreze, să înfrumusețeze tot ce 
mănâncă, tot ce atinge, tot ce vede. Iată sarcina noastră: 
să trecem materia prin noi pentru a o scoate din nou 
divină. Atât timp cât nu vom înţelege aceasta, tot ce vom 
face va fi ceva stupid, lipsit de sens, existența noastră 
neavând chiar vreun sens. Noi avem sarcina de a pune 
pecetea spiritului asupra materiei, de a spiritualiza totul, 


de a diviniza totul, iar dacă reuşim, vom fi recunoscuți, 
apreciați, aleşi de spiritele luminoase care se opresc lângă 
noi fiindcă am înţeles sensul vieții. 

Atunci când ne străduim să ne depăşim, să ne 
autodepăşim, pentru a crea ceva ce este mai mult decât 
noi înşine, noi imprimăm materiei pecetea spiritului, 
împlinindu-ne astfel sarcina de fii ai Domnului. 


Să respirăm viata divină 


Ca şi procesul hrănirii, procesul respirației ne pune 
în contact cu viaţa universală. Pentru ca această legătură 
să fie completă, bogată, noi trebuie să o conştientizăm şi 
să o însoțim de o lucrare a gândului. 

Puteţi face acest exercițiu: expirând aerul, vă gândiţi 
că vă puteți întinde, atingând hotarele universului... Apoi, 
inspirând, vă reîntoarceţi spre voi, spre eul vostru care 
este ca un punct imperceptibil, centrul unui cerc 
infinit...Vă dilatați din nou, şi tot din nou vă 
contractați...Veţi descoperi astfel această mişcare de flux 
şi de reflux care este cheia tuturor ritmurilor din univers. 
Încercând să conştientizaţi această mişcare în voi înşivă, 
intrați în armonia cosmică, şi se face un schimb între 
univers şi voi, fiindcă inspirând, primiți nişte elemente 
din spațiu, iar expirând, proiectați în schimb ceva din 
inima şi sufletul vostru. Acela care ştie să se armonizeze 
cu respirația cosmică, pătrunde în conştiinţa divină. 

Oare câți dintre voi sunt însă pregătiți să înțeleagă 
dimensiunea spirituală a respirației? Dacă ați simți 
această dimensiune, ați lucra întreaga viață să inspirați 
forța şi lumina Domnului, dăruind apoi această lumină 
întregii lumi. Fiindcă aceasta mai este respiraţia: să 
distribui lumina ce ai extras-o din preajma Domnului. 

A inspira, a expira...a inspira, a expira... Trebuie să 
ştiţi că respirația este în legătură cu toate manifestările 
vieţii spirituale. Meditaţia este o respiraţie, rugăciunea 


este o respiraţie, extazul este respiraţie, orice comunicare 
cu Cerul este o respiraţie. 

Cel care învaţă să respire în mod conştient îşi 
luminează intelectul, îşi încălzeşte inima, îşi întăreşte 
voinţa, pregătindu-şi deopotrivă condiţii mai bune pentru 
reîncarnările sale viitoare. Pentru că respirând cu o 
conştiinţă trează, el intră în armonie cu entitățile foarte 
evoluate, le atrage, creează o legătură cu ele. Astfel aceste 
inteligente luminoase acceptă să vină să lucreze în el şi, 
într-o bună zi, când va părăsi pământul, el îi va regăsi în 
celelalte lumi pe aceşti prieteni alături de care a învăţat 
deja să lucreze. 

Să nu uitaţi niciodată că organismul vostru 
formează o societate ai cărei membri se străduiesc să 
mențină unitatea; pentru moment nu îi cunoaşteţi încă 
pe aceşti asociați care trăiesc acolo, în interiorul vostru, 
dar în ziua în care veţi ajunge în lumea de dincolo, îi veți 
întâlni şi veți şti că erau nişte prieteni care locuiau în casa 
voastră. 


Să restabilim contactul cu viața universală 


Mulţi oameni trăiesc cu impresia că au fost aruncați 
în lume ca într-un mediu ce le este străin şi chiar ostil! 
De ce? Pentru că au pierdut contactul cu natura. Ei nu 
mai simt acea prietenie, acea bunăvoință a tot ce există 
din jurul lor: pietrele, plantele, animalele, soarele, 
stelele... Chiar când se află la adăpost, acasă, ei sunt 
neliniştiți, tulburați. Ei se simt amenințați chiar şi în 
timpul somnului. Este o impresie subiectivă, deoarece, în 
realitate, nimic nu îi ameninţă atât de mult; în interior 
însă ceva s-a măcinat şi ei nu se mai simt ocrotiți. Trebuie 
să restabilească deci contactul cu viața universală pentru 
a-i înțelege limbajul şi a lucra în armonie cu ea. 

Întreaga natură vorbeşte, tot ce există în univers 
posedă o manieră specifică de exprimare. Problema 
constă în a lucra asupra capacităţilor noastre de percepţie 
pentru a înțelege toate manifestările naturii şi formele 
limbajului ei, dar şi a găsi în noi înşine nişte mijloace de 
exprimare pentru a ne adresa ei sau a-i răspunde. Pentru 
că natura este vie şi inteligentă. Da, inteligentă, 
inteligența nu este numai o caracteristică a omului. Eu 
ştiu că unii admit foarte greu aşa ceva, dar trebuie să o 
ştie: pe măsură ce ne schimbăm părerea despre natură, 
ne modificăm destinul. Natura este corpul Domnului. 
Dacă ne gândim că ea este moartă şi proastă, ne 
micşorăm viața în noi, iar dacă ne gândim că este vie şi 
inteligentă, că pietrele, plantele, animalele, stelele suntvii 
şi inteligente, introducem deopotrivă viața în noi. Şi 


fiindcă natura este vie şi inteligentă, noi trebuie să fim 
foarte atenţi, respectuoşi față de ea, apropiindu-ne de ea 
cu un sentiment sacru. 

Mulţi dintre voi gândesc: „Ce importanţă are dacă 
acționez față de natură cu respect sau nu! Pentru ea nu 
contează dacă îi fac bine sau rău”. În realitate, dacă 
trebuie să respectați natura, nu o faceți atât de mult 
pentru ea, ci pentru voi. Dacă sunteţi atenţi cu pietrele, 
cu plantele, cu animalele şi oamenii, şi chiar cu obiectele 
înconjurătoare, vi se dezvoltă conştiinţa vieţii, se 
aprofundează şi vă îmbogăţiți cu toată această viaţă ce 
respiră şi vibrează în jurul vostru. Fără îndoială, nu v-aţi 
gândit niciodată la aşa ceva, de aceea vă simţiți deseori 
dezorientați, neliniştiți, neîmpliniți. Vreţi să ieşiţi din 
această situație? Gândiţi-vă că sunteți legaţi de forțele şi 
entitățile luminoase ale naturii şi că vă puteți împărtăşi 
lor. Această comuniune neîntreruptă zi de zi cu o mulțime 
de creaturi este adevărata viață. Veţi spune: „Cum să o 
facem?” Prin iubire. Nu există alt mijloc decât iubirea. 
Dacă iubiţi natura, ea va vorbi cu voi, fiindcă şi voi sunteți 
o parte din natură. 

Bineînţeles, este nevoie de o întreagă pregătire 
pentru a atinge această stare de conştiinţă. Dar în ziua în 
care veți reuşi, vă veți simți în lumină şi pace, ocrotiți de 
Mama Natură care vă recunoaşte drept copilul ei, vă 
îndrăgeşte, vă ia în brațele sale, vă dă din bucuriile ei... 
Nu ştiţi nici măcar de unde vă vin aceste bucurii, dar 
sunteți fericiți, ca şi cum cerul şi pământul v-ar aparține. 


Lucrarea cu spiritele naturii 


De la pământ la soare şi mai departe, întreg spaţiul 
este populat de creaturi. Cele patru elemente, pământul, 
apa, aerul şi focul sunt locuite. Aceste creaturi sunt 
menționate în tradiţiile din întreaga lume. Desigur, ele nu 
se prezintă poate aşa cum au fost descrise de fiecare 
religie sau cultură, dar ele există, iar noi putem intra în 
legătură cu ele, determinându-le să participe la lucrarea 
noastră pentru venirea împărăției lui Dumnezeu. 

Când mergeţi în natură, încercați să conştientizați 
prezența tuturor acestor spirite ce o populează şi care 
existau cu mult înainte de apariția omului pe pământ; 
legați-vă de ele, vorbiţi-le, încântați-vă în fața frumuseții 
lucrării pe care o înfăptuiesc în lacuri, râuri, păduri, 
munți, nori etc... Atunci, ele vor fi fericite, se vor 
împrieteni cu voi şi vă vor oferi nişte cadouri: vitalitatea, 
bucuria, inspiraţia...Puteţi merge şi mai departe. Cereţi 
acestei mulțimi de spirite existente şi care contribuie prin 
activitatea lor la viața naturii să ajute pe toţi cei care 
lucrează pentru iubire, lumină şi pace: pentru venirea 
împărăției lui Dumnezeu pe pământ. 

Chiar când mergeţi la malul mării, să ştiţi că acolo 
mai există şi alte lucruri de făcut decât să vă întindețţi ore 
în şir pe nisip, lăsându-vă gândul să zboare. Adresaţi-vă 
spiritelor apei şi spuneţi-le: „Şi voi puteţi face ceva pentru 
binele omenirii: încercaţi să îi influențați pe toţi care vin 
să se scalde şi pe toţi care călătoresc cu vaporul, inspirați- 


le dorinţa de a se ameliora. Voi aveţi nişte puteri şi, dacă 
insistaţi, ei vă vor asculta în final. Haideţi, la treabă!” 

Spiritelor naturii le place să li se dea de lucru, dar 
ele nu se preocupă niciodată de scopul bun sau rău, 
benefic sau malefic, al acelei lucrări. Oricine ar fi cel care 
le dă o sarcină, ele o execută, se supun pe deplin voinței 
superioare care a reuşit să le domine. De aceea mulți 
magicieni şi vrăjitori le folosesc pentru nişte activități 
îngrozitoare: spiritele naturii ascultă pentru că aşa sunt 
ele făcute, ele nu au nici o conştiinţă morală, ele împlinesc 
la fel binele şi răul. Ştiind aceasta, oamenii trebuie să fie 
vigilenți şi să înveţe să le direcționeze numai în vederea 
unei lucrări divine. 

Vă închipuiţi că numai nişte oameni îi pot ajuta pe 
alți oameni, putându-i ajuta printr-o acţiune politică, 
economică, socială. Nu, în acest organism viu şi conştient 
care este natura şi căruia îi aparținem, o mulțime de 
entități sunt pregătite să contribuie la evoluția omenirii. 
Pământul, apa, aerul şi focul, cele patru elemente au jurat 
în fața Divinităţii să îi ajute pe toți care lucrează să devină 
nişte creaturi ale păcii, armoniei şi frumuseții. 

De acum înainte, oriunde v-aţi plimba în natură, 
gândiți-vă să vă adresaţi tuturor ființelor care locuiesc în 
grote, în arbori, în râuri, în lacuri, şi chiar în soare şi 
stele: cereţi-le să participe la venirea împărăției lui 
Dumnezeu pe pământ. Într-o bună zi, miliarde de spirite 
vor începe să lucreze asupra inimilor şi a creierelor 
oamenilor, iar Cerul va recunoaşte în voi un ziditor al noii 
vieţi, un izvor, un fiu al Domnului. 


Un salut adresat creaţiei 


Mâinile noastre sunt ca nişte antene ce au 
posibilitatea să capteze nişte curenţi de forțe, dar şi a-i 
proiecta. Unii vor spune: „Dar aşa ceva este îngrozitor, 
este magie!” Da, este magie. Tot ceea ce facem este magie. 
Magii sunt cei care ştiu să-şi folosească mâinile pentru a 
primi nişte forțe sau a le proiecta, pentru a le reține sau 
a le orienta, pentru a le amplifica sau a le micşora. Nu 
trebuie să ne înspăimântăm, deoarece Creatorul ne-a 
înzestrat mâinile cu anumite puteri. 

Dacă am şti să observăm, am recunoaşte în anumite 
gesturi ale vieţii zilnice o urmă a acestei ştiinţe milenare 
referitoare la mâinile şi puterile lor. În toate țările, oare ce 
fac oamenii când se întâlnesc sau se despart? Ei ridică 
braţul pentru a saluta sau îşi strâng mâna. Mâna 
foloseşte deci ca mijloc de emisie şi de recepție între 
oameni. De aceea trebuie să fim atenți în mod special în 
privința celor transmise prin intermediul mâinii. Dacă 
trebuie să ne salutăm, este pentru a ne face bine, a ne 
oferi mutual ceva bun. Este inutil să ne salutăm sau ne 
strângem mâna în mod mecanic, fiind neglijenţi, distanți, 
închişi. Pentru cel care are conştiinţa trează, acesta este 
un gest extrem de semnificativ şi operant prin care el 
poate încuraja, consola, însufleți creaturile, oferindu-le 
multă iubire. Salutul trebuie să devină o adevărată 
comunicare de idei, să fie puternic, armonios, viu. 

Mâna nu constituie numai un mijloc de a intra în 
legătură cu oamenii, ea este deopotrivă o modalitate de a 


intra în contact cu natura. Când deschideţi dimineaţa 
fereastra sau uşa, obişnuiți-vă să salutați întreaga 
natură, copacii, cerul, soarele, ridicați mâna sau cel puţin 
mâna voastră eterică şi spuneţi „bună dimineața” întregii 
creații. Veţi întreba: „Oare este folositor? Ne ajută la 
ceva?” Da, este important să începeţi ziua printr-un gest 
primordial: să vă legați de izvorul vieţii. Ca răspuns la 
salutul vostru, întreaga natură vi se va deschide, ea vă va 
trimite nişte forțe pentru întreaga zi. 

Este timpul să înțelegeţi că aveţi o lucrare de 
înfăptuit cu ajutorul gândului vostru, cu iubirea voastră, 
pentru ca natura să vi se deschidă. Încercaţi: când vă 
apropiaţi de un lac, de o pădure, de un munte, opriţi-vă o 
clipă şi trimiteţi-le un semn cu mâna. Veţi simți în interior 
ceva echilibrându-se, armonizându-se, şi multe neguri vi 
se vorrisipi, pur şi simplu fiindcă v-aţi hotărât să salutați 
natura vie şi creaturile care o locuiesc. Atingeţi numai cu 
iubire o piatră, ea nu va mai rămâne la fel, ea vă va 
accepta, va vibra la unison cu voi, vă va iubi deopotrivă. 

Bineînţeles! Totul este viu pe pământ, şi depinde de 
voi să ştiţi cum să lucraţi pentru ca această viață să 
ajungă la voi. În ziua în care veţi fi în stare să întreţineți 
o legătură conştientă cu întreaga creație, veți simți cum 
adevărata viaţă va pătrunde în voi. 


5. SA BEM ELIXIRUL VIEŢII VEŞNICE 


Elixirul vieţii lungi lesod, sefirotul vieții pure 
Sângele, purtător al vieții 
Respirația 
Nutritia 

= Vegetarismul 

= Nutritia considerată ca o yoga 
Regulile nutriției aplicate vieții psihice 
Cuvântul. „Nu ceea ce intră în gură spurcă pe om..”. 
Plexul solar, rezervor de energii 
La izvorul vieţii pure: liniştea 
Apa vieții 
Regiunea veşnicei primăveri 
„El mânca foc şi bea lumină” 


Elixirul vietii lungi 


Ca oricare creatură şi orice lucru creat, omul moare, 
şi de la origini el a simţit condiţia sa muritoare ca o 
inferioritate: de ce nu a fost nemuritor precum zeii? Oare 
ce le dădea zeilor nemurirea? Pentru grecii antici, erau 
nectarul şi ambrozia din care se hrăneau în nesfârşitele 
lor petreceri... Nişte poveşti asemănătoare se regăsesc în 
religiile indiană, celtică etc. 

Chiaratunci când nu au mai crezut în zeii mitologiei, 
căutarea unei băuturi nemuritoare i-a preocupat fără 
încetare pe oameni. Poate că ei nu-şi închipuiau că vor 
obține neapărat nemurirea, dar cel puţin sperau că 
această băutură le va prelungi viața şi de aceea au numit- 
o „elixirul vieţii lungi”. De-a lungul veacurilor, alchimisti, 
magi, astrologi au căutat secretele fabricării ei: 
ingredientele folosite, forțele din natură ce trebuiau 
captate, influenţele planetare ce trebuiau respectate. 
Printre ei, unii erau nişte şarlatani, nişte smintiţi, iar eu 
nu vă voi enumera reţetele ce le- au dat pentru pregătirea 
acestei băuturi în care puteau intra rouă, vinul, sângele, 
sucul anumitor plante şi alte lichide mai puţin gustoase! 
Au existat însă şi mari savanți care au fost nişte 
precursori ai fizicienilor, chimiştilor, medicilor şi ai 
cercetătorilor moderni. 

După alchimişti, elixirul vieţii lungi are proprietatea 
de a elibera toate canalele organismului pentru ca 
energiile vitale să poate circula aici fără piedici, deoarece 
blocarea nenumăratelor canale şi vase prin care circulă 


lichidele şi fluidele prin organism aduce ramolismentul, 
boala şi moartea. „Oare acest elixir există cu adevărat?” 
Se pot fabrica mereu nişte poţțiuni eficace pentru a 
purifica organismul şi a uşura circulația lichidelor ce îl 
străbat. Vă voi spune însă că acest lucru nu mă 
interesează. 

Ceea ce mă interesează este să ştiu că acest elixir 
este răspândit peste tot în natură: în pământ, în vegetație, 
în oceane, în râuri, în munți, în aerul ce îl respirăm şi mai 
ales în razele soarelui, şi acolo trebuie să îl căutăm. Eu 
nu cred prea mult într-un lichid care să dea dintr-odată 
longevitate celui care va bea din el câteva înghiţituri. În 
schimb, eu cred că noi putem culege acest elixir învățând 
să folosim cu înțelepciune şi iubire ceea ce Creatorul ne- 
a pus la dispoziţie în natură. 

Chiar dacă omul se străduieşte să se menţină în 
viață şi sănătos cât mai mult timp posibil, vocaţia sa nu 
este de a rămâne la nesfârşit pe pământ; într-un moment 
sau altul, el va pleca de aici, îşi va părăsi corpul fizic. Se 
spune că a murit, dar în realitate el continuă să trăiască, 
el este viu în spiritul său; el trebuie deci să caute acest 
elixir, elixirul vieţii nemuritoare, pentru a-şi hrăni 
spiritul. Da, pentru că elixirul vieții lungi este un lucru, 
iar elixirul vieţii nemuritoare este un altul. Nu trebuie să 
le confundăm. Dacă omul caută nemurirea, este pentru 
că în străfundurile ființei sale el are această intuiție că 
este cu adevărat nemuritor. El este nemuritor însă în 
spirit, nu în corpul fizic. 


Conştiinţa nemuririi, la fel ca şi conştiinţa veşniciei, 
constituie pentru om o cucerire a vieții spirituale. În 
realitate, nu există vreo separare între viața sa fizică şi 
viața sa spirituală: el poate conferi în fiecare clipă 
activităților din existenţa sa zilnică o dimensiune mai 
vastă, o semnificație mai înaltă, şi astfel el învaţă încet- 
încet să îşi potolească setea de la izvoarele vieții 
nemuritoare. 


Iesod, sefirotul vieţii pure 


Cabaliştii situează sefiroții Kether, Daath, Tiferet, 
lesod şi Malkut pe stâlpul central al Arborelui Sefirotic 
sau Pomul Vieţii. Fiecărui sefirot îi este asociat un obiect 
simbolic: lui Kether, bagheta magică, lui Daath, oglinda 
magică, lui Tiferet, panaceul universal, lui lesod, elixirul 


vieții nemuritoare, lui Malkut, piatra filosofală. 
Bagheta magică 

Elixirul vieții veșnice 


Piatra filosofală 
Arborele sefirotic 


Elixirul vieţii nemuritoare este deci asociat cu lesod. 
De ce? Fiindcă lesod este sefirotul vieţii pure şi nemurirea 
este legată de puritate. 

Ce, înțeleg oamenii însă în privința purității? Cum o 
consideră ei? Pronunţați acest cuvânt şi puteți fi siguri că 
va fi înțeles greşit. Spuneţi cuiva că trebuie să lucreze 
asupra purității, el se va gândi imediat că vreţi să îi 
impuneți nişte restricţii, în special în domeniul sexual, 
fiindcă nu numai puritatea şi castitatea sunt în general 
confundate, dar mai ales castitatea cu abstinența. 

În realitate, castitatea nu se referă îndeosebi la 
planul fizic: ea este o virtute a inimii şi a sufletului şi 
poate fi întâlnită la bărbații şi femeile care sunt taţi şi 
mame a numeroşi copii, în timp „impuritatea” se găseşte 
la alţii care pretind că fug precum ciuma de tentațţiile 
carnale. Este evident faptul că puritatea atinge şi 
domeniul sexual, dar când vorbesc despre puritate, eu mă 
refer îndeosebi la cea a gândurilor şi a sentimentelor. 
Dezmăţul ce va produce apoi nişte dereglări în 
comportamentul sexual îşi are originea mai întâi în gând 
şi în sentiment. 

Orice explicaţii aş da, eu ştiu că cei mai mulți 
oameni sunt foarte decişi să excludă puritatea din 
preocupările lor. Ca justificare, ei vor găsi pretextul că 
puritatea înseamnă limitare, fanatism şi chiar 
excludere... că în numele purității (puritate a obiceiurilor, 
puritate a sângelui, puritate a rasei, puritate a unei 
ideologii sau religii) au existat nişte persecuții, nişte 
masacre, nişte arderi pe rug. Da, este adevărat, dar şi în 


numele iubirii s-au comis deopotrivă nişte fapte 
îngrozitoare: oare aceasta îi împiedică să mai pronunțe 
încă cuvântul iubire şi să continue să iubească? Trebuie 
să continue să se bălăcească în mocirlă sub pretext că 
puritatea prost înțeleasă i-a împins pe unii fanatici la 
crime? 

lesod este deci sefirotul vieţii pure. În ebraică, 
cuvântul lesod înseamnă stabiliment, bază. Or, care este 
rolul unei baze? Să susțină întreg edificiul. 

Pentru a înțelege puritatea, trebuie să o considerăm 
deci ca o bază pentru viaţa noastră fizică, viața noastră 
afectivă şi viața noastră mentală. În planul fizic, ea este 
baza sănătăţii noastre; în planul afectiv, ea ne oferă 
condiţiile pentru a primi şi a manifesta iubirea, iar în 
planul mental, condiţiile pentru a primi şi exprima 
înțelepciunea. 

Toate practicile recomandate de învățământul 
nostru au ca scop să ne facă mai vii, eliberând în noi toate 
căile de circulație. Aceasta este adevărata înviere. A învia 
înseamnă a deschide vieții divine nişte căi de trecere în 
toate regiunile ființei noastre, fiindcă însuşirea vieții este 
de a nu rămâne statică, ci a pătrunde şi a circula peste 
tot pentru a reînnoi totul. 


Sângele, purtător al vieţii 


Toată lumea cunoaşte neplăcerile prilejuite de 
canalele înfundate, de geamurile murdare, de ochelarii de 
vedere prost şterşi. Foarte puţini oameni sunt însă 
conştienţi că întrețin aceleaşi inconveniente, mai întâi în 
corpul lor fizic, apoi în inima şi intelectul lor: nişte 
gânduri, nişte sentimente, nişte dorințe care, ca praful 
sau gunoiul, le astupă canalele spirituale, împiedicând 
viața divină să ajungă până la ei şi să îi pătrundă. 

Pentru corpul fizic, puritatea sângelui este o condiție 
esenţială a sănătăţii. La o primă constatare, sângele nu 
este decât un lichid roşu, şi chiar dacă nu îi cunosc 
compoziţia ştiinţifică şi funcțiile, toți oamenii ştiu că el 
este sinonim cu viața. El circulă în corpul nostru printr-o 
mulțime de artere, de vene, de capilare şi, de la cap până 
la picioare, ne irigă întreg organismul. El este cel care 
primeşte materialele nutritive provenind din digestia 
alimentelor şi adună resturile inutile. El este compus din 
globulele roşii care transportă oxigenul din plămâni spre 
toate celulele corpului şi preia bioxidul de carbon 
ducându-l spre plămâni, şi globulele albe care distrug, 
prin absorbție, microbii şi alte corpuri dăunătoare. 

Sângele este deci acel lichid esenţial purtător al 
vieții. Există însă viaţă şi viaţă: există o viață sănătoasă, 
puternică, energică, şi o viață anemică, bolnăvicioasă, 
otrăvită cu tot felul de elemente toxice introduse de om în 
organismul său, fiindcă el nu ştie cum să considere aceste 
două activități esenţiale pentru el: a respira şi a mânca. 


Dacă vreţi ca viața nemuritoare să curgă într-o zi în voi, 
trebuie să începeţi deci prin a vă preocupa de respirație 
şi de nutriţie. 


Respiratia 


Este spus în Facerea: „Dumnezeu a suflat în fața lui 
suflare de viaţă şi s-a făcut omul ființă vie”. Desigur, este 
o imagine, dar merită să ne oprim asupra ei. Viața omului 
a început deci printr-un suflu, suflul dat de Domnul, iar 
noi întreținem acest suflu prin nişte mişcări de respiraţie: 
inspirăm... expirăm... inspirăm... expirăm. 

Viaţa nu se găseşte însă în aerul propriu zis, nici în 
procesul de respiraţie. Ea provine dintr-un element 
superior aerului, pentru care aerul constituie o hrană: 
focul. Viaţa este ca un foc care arde în inimă, iar plămânii 
sunt burduful ce întreţine continuu acest foc. Originea, 
cauza primordială a vieții este deci focul; iar aerul, care îi 
este frate, îl susține şi îl însuflețeşte. Apoi, într-o zi, focul 
se stinge cu o ultimă suflare: un ultim suspin stinge focul. 

Merită deci osteneala să ne concentrăm asupra 
acestui proces al respirației pentru a purifica şi a 
intensifica viața în noi. 

Cei mai mulți oameni respiră prea repede, fără a da 
aerului curat timpul de a cobori profund în plămâni 
pentru a înlocui aerul viciat. Trebuie să respirăm lent, 
profund, şi chiar, din când în când, să reținem câteva 
secunde aerul înainte de a-l elimina. De ce? Pentru a-l 
mesteca. Fiindcă plămânii ştiu să mestece aerul aşa cum 
gura ştie să mestece alimentele. Fiecare inspir este ca o 
„inghiţitură” plină de energii noi. Dacă eliminăm prea 
repede aerul, plămânii nu au timp suficient să îl 


asimileze, pentru ca organismul să poată beneficia de 
aceste energii. 

Cel care a înțeles semnificația profundă a respirației 
simte cum propria respiraţie se topeşte încet-încet în 
respirația Domnului. Pentru că şi Dumnezeu respiră, dar 
inspirurile şi expirurile sale se desfăşoară pe parcursul a 
miliarde şi miliarde de ani: El expiră şi o lume apare, El 
inspiră şi acea lume dispare. Dumnezeu respiră mai 
repede prin intermediul omului, dar în cosmos aceste 
respirații sunt mult mai lungi. Cu cât respiraţia noastră 
este mai lungă şi mai profundă, cu atât mai mult ne 
apropiem de respirația Domnului. 

Ştiinţa respirației s-a dezvoltat în special în India de 
mii de ani, însoţită de unele tehnici deseori complicate. 
Voi nu sunteți însă nişte yoghini indieni şi eu nu vă 
sfătuiesc să experimentați aceste tehnici. Dacă nu sunteți 
cumpătați, veți risca să vă dezechilibraţi şi să vă 
distrugeți sănătatea, aşa cum s-a întâmplat deja cu mulți 
din cei care s-au aventurat în mod imprudent să practice 
aceste exerciții. 

Exerciţiile de respirație pe care le practicăm în 
Fraternitate sunt foarte simple. lată-le: 

1. Astupaţi-vă nara stângă cu degetul mijlociu de la 
mâna dreaptă şi aspiraţi profund prin nara dreaptă 
numărând până la 4. 

2. Reţineţi-vă respirația numărând până la 16. 

3. Astupaţi-vă nara dreaptă cu degetul gros de la 
mâna dreaptă şi expiraţi prin nara stângă numărând 
până la 8. 


Reîncepeți exercițiul, inversând: 

1. Astupaţi-vă nara dreaptă şi inspirați aerul prin 
nara stângă numărând până la 4. 

2. Reţineţi-vă respirația numărând până la 16. 

3. Astupațţi-vă nara stângă şi expirați prin nara 
dreaptă numărând până la 8. 

Repetaţi de 6 ori exerciţiul pentru fiecare nară. 

Când veţi reuşi să faceți acest exercițiu cu uşurinţă, 
veți putea dubla timpii, adică 8, 32, 16. Eu vă sfătuiesc 
însă să nu mergeţi mai departe şi, mai ales, să nu forțați. 
Exerciţiile de respiraţie trebuie efectuate într-o stare de 
calm. 

Respirând, controlați-vă poziția coloanei vertebrale 
pentru a o menţine cât se poate de dreaptă. Poziţia 
coloanei vertebrale este foarte importantă pentru 
circulația curenților. 

Exerciţiile de respirație sunt nişte exerciții de 
purificare. Sângele circulă prin toate organele noastre 
unde depune oxigenul din aer şi se încarcă cu resturi; el 
se îndreptă apoi spre plămâni pentru a se purifica. Deci, 
dacă vă faceți zilnic, în mod conştient, exercițiile de 
respiraţie, vă veți purifica din ce în ce mai mult 
organismul. lar când spun în mod conştient, aceasta 
subiînţelege că însoțiți respiraţia de o lucrare a gândului 
datorită căreia atrageți nişte curenţi şi particule din 
lumea superioară, trezind astfel puterile îngropate în 
profunzimile ființei voastre. 

Cel mai propice moment pentru exercițiile de 
respirație este dimineaţa foarte devreme, la răsăritul 


soarelui. Ideal ar fi să le faceți în natură pentru a beneficia 
mai mult de puritatea aerului, fiindcă din aer putem 
culege această chintesenţă foarte prețioasă denumită de 
yoghinii indieni prana. 

Prana este o energie a vieţii răspândită peste tot în 
pământ, în apă, în aer, în foc; Ea este însă purtată în 
special de razele soarelui şi dimineața foarte devreme se 
găseşte din abundență. Prana poate fi comparată cu apa 
ce coboară din înaltul munţilor, cu un fluviu ce 
transportă toate elementele nutritive pentru peştii ce îl 
populează, cât şi pentru toate creaturile care locuiesc pe 
malurile sale. Prana este un fluviu de viaţă ce vine din 
soare până la noi şi ne străbate prin nări şi toţi porii pielii 
noastre. 

Atunci când asistăm dimineaţa la răsăritul soarelui, 
noi încercăm să primim această apă vie care circulă în 
univers ca să ne purifice, să ne întărească, să ne 
însuflețească. Fiecare particulă din această prana este ca 
o picătură cristalină, o mică sferă luminoasă în suspensie 
plină de o esenţă spirituală. lar prin intermediul 
respirației noi absorbim câteva din aceste picături de 
lumină. 

Făcând ca aerul să ne treacă conştient prin nări, noi 
punem în mişcare în corpul nostru anumiţi centri subtili 
ce lucrează să extragă această chintesență. De îndată ce 
a fost captată, această chintesenţă începe să circule; ea 
este ca un foc ce ne străbate ramificaţiile nervoase situate 
de o parte şi de cealaltă a coloanei vertebrale. Aşa cum 
sângele circulă prin vene, artere şi capilare, tot aşa circulă 


şi acest fluid foarte subtil, prana, prin sistemul nostru 
nervos. Este o hrană ce ne măreşte vitalitatea, echilibrul, 
luciditatea. De felul cum respirăm depinde deci nu numai 
sănătatea noastră fizică, ci şi dobândirea unor capacități 
spirituale, trezirea chakrelor. 


Nutritia 


Vegetarismul 

Problema regimurilor alimentare merită desigur să 
fie luată în considerație, fiindcăeste necesar să ne alegem 
felul de hrană. Există din ce în ce mai multe cărți ce 
tratează acest subiect, dar pe mine mă interesează mai 
mult felul în care trebuie să ne hrănim. De aceea eu nu 
vă voi vorbi despre dietetică. Vă voi spune numai că eu 
recomand vegetarismul şi o alimentație sănătoasă: să 
evitați alcoolul, produsele tratate chimic şi orice fel de 
excese. De la un timp, medicii occidentali îşi exprimă 
neliniştea constatând că oamenii consumă prea mult 
zahăr, prea multă sare, prea multe grăsimi. Trebuie să fiți 
prudenti, cumpătați, atâta tot. lată de ce eu nu îi aprob 
nici pe cei care pretind că ar trebui să ne hrănim numai 
cu produse cereale sau numai cu fructe, numai cu legume 
crude, să nu bem niciodată un strop de vin, de ceai sau 
de cafea. Nu, este prea exagerat. 

Să revenim acum la problema vegetarismului. Omul 
din zilele noastre, îndeosebi cel occidental, ar avea 
posibilitatea să se hrănească fără să masacreze o mulțime 
de animale nevinovate. Creşterea animalelor pentru a te 
hrăni cu ele constituie nu numai o dovadă de cruzime, 
dar şi un rău făcut ţie însuți. 

Diferenţa dintre hrana bazată pe came şi cea 
vegetariană constă în cantitatea de raze de soare 
conținută de fiecare. Fructele şi legumele sunt atât de 
impregnate de lumina solară încât putem spune că sunt 


o condensare a luminii. Atunci când mâncăm un fruct 
sau o legumă, absorbim în mod indirect lumina solară şi 
această lumină lasă foarte puţine resturi în noi. Carnea 
este însă mult mai săracă în lumina solară, de aceea ea 
putrezeşte repede; or, ceea ce putrezeşte repede nu este 
bun pentru sănătate. Mulţi medici recunosc acum 
binefacerile vegetarismului. 

Nocivitatea cărnii mai are însă o cauză. Animalele 
simt pericolul atunci când sunt duse la abator, le este 
frică, ele înnebunesc. Această frică produce o dereglare în 
funcţionarea glandelor lor, iar ele secretă atunci o otravă 
pe care omul o absoarbe prin hrană. 

În sfârşit, trebuie să ştiţi că animalele au un suflet, 
deşi nu este asemănător celui omenesc, acest suflet 
există, şi cel care a mâncat carnea unui animal lasă ca 
sufletul acestuia să pătrundă în el; fiindcă împreună cu 
carnea, el absoarbe deopotrivă şi sângele, iar sângele este 
vehiculul sufletului, acest lucru trebuie să îl cunoaşteţi. 
Or, sufletul unui animal, oricât de drăguţ, de blând ar fi 
acesta, rămâne un suflet animal, adică un suflet inferior 
sufletului uman. Veţi spune că există oameni mai răi 
decât cele mai feroce animale. Ah, o ştiu foarte bine, dar 
este o altă problemă: în măsura în care o entitate a 
coborât în corpul unui om, ea a primit un suflet uman şi 
aparţine unui regn al evoluției. În acest caz, eu vă explic 
numai că, dacă mâncaţi came, prezența sufletului animal 
în voi se manifestă ca o voinţă orientată împotriva voinței 
voastre, opunându-se deci evoluţiei voastre. În ceea ce 


priveşte peştele, este ceva complet diferit, iar vegetarienii 
sunt sfătuiți să consume peşte. 

Vegetarismul şi hrana cea mai sănătoasă şi de cea 
mai bună calitate nu îi vor împiedica însă niciodată pe 
oameni să devină răi, vicioşi, dorind să distrugă întreaga 
lume. Hrana nu este decât un mijloc. Viaţa psihică are 
însă cea mai mare valoare; faptul că ne hrănim cu un 
anumit aliment are o însemnătate secundară. Numai cel 
care s-a decis să înfăptuiască o lucrare cu sine însuşi 
poate găsi în hrană elementele ce vor contribui să îi 
alimenteze ființa cu adevărata viață. 


Nutriţia considerată ca o yoga 

Mulţi oameni se plâng de ritmurile trepidante ale 
vieţii, de aerul poluat, de hrana contaminată cu produse 
toxice! Este adevărat, ei au această motivaţie. Trebuie să 
constate totuşi că multe anomalii provin din felul în care 
se hrănesc, de condiţiile în care o fac. Aici sunt multe 
lucruri de îndreptat. O bună nutriţie nu depinde numai 
de calitatea alimentelor: felul în care luăm în considerare 
hrana, starea interioară în care mâncăm, sunt esenţiale. 
De aceea, eu v-am spus deseori că nutriția trebuie să fie 
considerată ca o yoga. 

Hrana presupune introducerea în organism a unor 
materiale ce vor pătrunde nu numai în construcția 
corpului nostru fizic, dar şi în cea a corpurilor noastre 
subtile. Acest act repetat zilnic, de mai multe ori pe zi, 
este neapărat necesar să fie împlinit într-o stare de pace 
şi armonie, mâncând în linişte: nu numai că nu trebuie 


să vorbim, dar să fim deopotrivă atenţi să nu facem nici 
zgomot cu tacâmurile. 

A nu face zgomot şi a tăcea nu este însă de ajuns, 
chiar tăcând putem mânca în aceeaşi atitudine interioară 
şi dacă am vorbi: suntem copleşiţi de nişte griji, de nişte 
invidii, şi astfel nu înfăptuim o lucrare reuşită asupra 
noastră înşine. Liniştea este o condiţie ce pregăteşte 
terenul pentru o lucrare interioară, meditaţia asupra 
bunătăţii infinite a Domnului care a pus atâtea binefaceri 
în hrană. 

Hrana înseamnă nişte forțe, nişte materiale ce nu 
vin neapărat din pământ, ci din soare şi întreg universul. 
Ele ajung la noi pline de viața cosmică şi este important 
să le primim conştientizând că vor forma substanța 
corpurilor noastre fizic şi psihice. Trebuie să fim deci 
foarte vigilenţi, astfel ca această hrană impregnată cu 
viața universală să se impregneze şi de cuvintele, 
sentimentele noastre. Cel care se hrăneşte într-o stare de 
nervozitate, nutrind tot felul de gânduri obscure 
împotriva unora sau altora, nu ştie că este pe cale să 
impregneze alimentele cu nişte particule otrăvite şi că, 
absorbindu-le, el se otrăveşte deopotrivă. 

Da, o masă poate fi considerată ca un exerciţiu de 
yoga. Trebuie să fim conştienţi, treji, respectuoşi, plini de 
iubire şi recunoştinţă față de hrană. În acea clipă, întreg 
organismul este pregătit să o primească într-o astfel de 
manieră încât ea însăşi, la rândul ei, se deschide şi ne 
oferă energiile sale cele mai subtile, aceste raze de soare 
a căror condensare este. 


Luând alimentele în mâini, atingându-le, gândiți-vă 
să le impregnaţi cu iubirea voastră, vorbiţi-le în sinea 
voastră, spuneți-le: „Eu vă iubesc, vă apreciez pe voi, 
purtătoare ale vieții Domnului, eu cunosc bogăţia ce o 
posedațţi. Am o întreagă familie de hrănit: milioane şi 
milioane de locuitori există în mine, celulele mele. Fiţi, 
deci, amabile, oferiți-le această viață”. Astfel, dacă vă 
obişnuiţi să vorbiţi în linişte hranei, ea se va transforma 
în forțe, în lumină, fiindcă ați ştiut să vă împărtăşiți din 
chintesența Domnului. 

Pentru a primi toate binefacerile hranei, trebuie să 
căutăm să extragem din ea elementele luminii şi veşniciei, 
şi tocmai în acest caz gândul are un rol de jucat. Astfel, o 
rază foarte puternică reuşeşte să pătrundă până în inima 
materiei pentru a elibera energiile cele mai subtile, 
trimițându-le în toate centrele din noi ce le vor distribui 
mai departe în organism. Numai vibraţiile intense ale 
luminii se opun proceselor bolii şi ale morții, 
descompunerii, fermentației, dezagregării. Când lumina 
va birui în noi, vom deveni nemuritori. De aceea este atât 
de important ca, prin intermediul hranei, să învăţăm să 
mâncăm şi să bem lumina, având acea convingere 
absolută că primim viaţa divină. 


Regulile nutriţiei aplicate vieții psihice 


Inima şi intelectul pot fi comparate cu nişte organe 
pe care omul le alimentează neîncetat, aşa cum îşi 
alimentează şi corpul fizic. În funcţie de calitatea 
sentimentelor şi a gândurilor sale, el îşi întăreşte sau îşi 
slăbeşte aceste organe. Pentru a înţelege corect această 
virtute numită puritate, se pot folosi aceleaşi criterii ca în 
cazul nutriției. Există aceleaşi corespondențe, acelaşi legi. 

Cel care mănâncă şi bea fără discernământ, fără 
măsură, îşi introduce în organism nişte elemente ce pot 
provoca indigestia, greața, colicile, arsurile de stomac sau 
chiar otrăvirea. La fel, cel care nu se preocupă de calitatea 
sentimentelor, a gândurilor şi a dorințelor din care se 
hrăneşte, se expune aceloraşi neplăceri. Contrara ceea ce 
mulți cred, înțelepţii care acordă o importanţă deosebită 
purității nu sunt nişte puritani fanatici: ei au constatat 
numai că, indiferent sub ce formă, impurităţile au produs 
în ei nişte necazuri. lar dacă ştiţi să vă observați, veți 
ajunge la aceleaşi concluzii. 

Când simţiți o indispoziție psihică, înseamnă că ați 
absorbit nişte elemente impure, iar prin cuvântul 
„Impure” trebuie să înțelegeţi ceva de neasimilat de 
organism. Impurităţile sunt nişte substanţe nocive fiindcă 
nu pot fi asimilate, digerate, şi prezența lor în organismul 
psihic provoacă anumite perturbații. 

După cum ştiţi, nu este de ajuns ca produsele să fie 
comestibile pentru a fi consumate fără unele măsuri de 
siguranţă prealabile. în cele mai multe cazuri, ele trebuie 


să fie spălate; legumele, fructele sunt curățate de 
sâmburi, coajă sau pieliță, iar la brânză se înlătură 
crusta; la peştii se elimină şira spinării, sunt cojiţi, apoi 
curăţaţi de oase pentru a putea fi mâncaţi. Gândiţi-vă, nu 
există aproape nici un aliment să fie consumat aşa cum 
poate fi găsit. Chiar dacă ne luăm toate măsurile de 
prevedere, o hrană nu va fi niciodată perfect pură. Cum 
reacționează atunci organismul? 

La fel cum la graniţele tuturor țărilor există nişte 
vameşi care controlează maşinile şi bagajele pentru a 
vedea dacă unii călători introduc anumite produse sau 
obiecte interzise, tot aşa există o specie de vameşi şi în 
fiinţa umană care controlează hrana şi elimină tot ceea ce 
nu intră în constituția organismului. Ei fac o selecţie. Or, 
omul împiedică lucrarea acestor vameşi, a entităților 
însărcinate să împlinească această lucrare, prin 
neglijența, inconştiența, reaua sa voință, şi atunci ele 
permit trecerea unor elemente nocive ce încep să i se 
acumuleze în ființă; pentru a vorbi într-un limbaj 
ştiinţific, putem spune că el îşi slăbeşte „sistemul 
imunitar”. 

Ei bine, şi sentimentele şi gândurile constituie un fel 
de hrană, ele putând fi mai mult sau mai puţin asimilate 
şi digerate, în funcție de gradul lor de puritate. De aceea, 
această alegere ce o facem pentru hrana noastră fizică, 
trebuie să o facem şi pentru hrana noastră psihică pentru 
a elimina din ea elementele indigeste. Omul se hrăneşte 
cu pâine, cu fructe, cu legume, cu peşte, came etc. Ei 
bine, în domeniul gândurilor şi al sentimentelor există 


aceeaşi varietate şi calitate a hranei, de la fructele abia 
curățate din pom până la vânatul pregătit la cuptor! 

Înainte de a le accepta, studiaţi deci cu atenţie 
fiecare gând, fiecare sentiment, fiecare dorinţă ce vă apar. 
întrebaţi-vă de unde vin şi ce vă aduc. Dacă simțiţi că ele 
conțin unele elemente îndoielnice, încercaţi să le 
eliminați. Ah, da, eu ştiu că este dificil şi se observă foarte 
rar această preocupare la oameni. Ei înghit orice gând, 
orice sentiment, se desfată cu el, fără să se întrebe ce 
rezultate vor produce. Tocmai în acest caz trebuie să 
înveţe să discearnă aceste diferențe, pentru că ei îşi 
construiesc corpul lor psihic cu aceste materiale. 

Veţi întreba: „Cum să ne alegem însă gândurile şi 
sentimentele? Cum să ştim dacă ele sunt pure sau 
impure?” Este foarte uşor. Gândurile şi sentimentele 
personale, egoiste, nu pot fi pure. Toate sentimentele şi 
gândurile ce ne ating numai interesul fără a aduce ceva 
folositor şi bun pentru ceilalți sunt impure. Este uşor deci 
să le clasificăm: lăcomia, gelozia, furia, senzualitatea, 
gustul puterii etc aduc nişte impurități, în timp ce 
gândurile şi sentimentele ce ne împing să facem numai 
ceva bun şi folositor pentru ceilalți: generozitatea, 
răbdarea, abnegaţia, dreptatea, bunătatea, sacrificiul etc 
sunt pure. 

lată, de acum încolo aveţi un criteriu ce este foarte 
simplu. Evident, nu fiindcă acest criteriu este simplu 
înseamnă că puritatea este atât de uşor de obţinut. 
Trebuie însă să începeți cel puţin prin a înțelege în ce 
constă ea; apoi o veţi iubi, o veţi dori, cu întreaga voastră 


ființă; în sfârşit, încercați să o realizați, fiindcă această 
lucrare asupra purității vă va aduce elixirul vieții 
nemuritoare. 


Cuvântul - „Nu ceea ce intră în gură spurcă pe 
om...” 


Lucrarea asupra purității înseamnă să fiți atenţi la 
tot ce lăsați să pătrundă în ființa voastră: hrana, 
băuturile, aerul pentru organismul fizic, dar şi gândurile 
şi sentimentele pentru organismul psihic. 

Există în acelaşi timp ceva ce iese din gura omului 
şi care, în funcţie de natura sa, îl poate face pur sau 
impur, iar acest lucru este cuvântul. De aceea lisus 
spunea: „Nu ceea ce intră în gură spurcă pe om, ci ceea ce 
iese din gură, aceea spurcă pe om”. lar mai departe el 
explică: „Nu înțelegeți că tot ce intră în gură se duce în 
pântece şi se aruncă afară? larcele ce ies din gură pornesc 
din inimă şi acelea spurcă pe om. Căci din inimă ies: 
gânduri rele, ucideri, adultere, desfrânări, furtişaguri, 
mărturii mincinoase, hule”. 

Cuvântul nu este decât un suflu, dar în măsura în 
care posedă puterea de a proiecta în afară tot ceea ce omul 
poartă în forul său interior, el îi oferă o consistenţă, o 
realitate. Pentru a minimiza răutatea unor anumite 
cuvinte, se spune adesea că ele sunt nişte „vorbe în vânt. 
Dacă oamenii ar fi clarvăzători, ei ar vedea ca în poveşti 
cum ies din gura semenilor lor nişte broaşte râioase, nişte 
şerpi, nişte scorpioni. Da, ca în poveşti, nişte perle şi 
pietre preţioase ies din gura acelora care exprimă 
frumusețile inimii şi sufletului lor, iar nişte broaşte 
râioase, nişte şerpi, nişte scorpioni ies din gura oamenilor 


răi. Atunci, cum să nu se murdărească ei cu balele şi 
veninul acestor apariții? 

Din punct de vedere material, omul este limitat în 
planul realizării. El ar dori să facă multe, dar nu poate! 
Cuvântul este o armă teribilă fiindcă, în mod conştient 
sau inconştient, el îl foloseşte pentru a obţine nişte 
rezultate ce i-ar fi imposibil de dobândit în alte condiții. 
Nu este atât de uşor să ruinezi pe cineva, să îi distrugi 
cariera, să îi elimini sau să îi distrugi familia; admițând 
chiar că s-ar putea, rişti să fii închis şi condamnat. Dar 
poți arunca cu uşurinţă unele cuvinte la dreapta şi la 
stânga...Atâtea tragedii au avut drept cauză câteva 
cuvinte, rostite sau scrise, ce au fost aruncate în mod 
conştient într-un moment în care se ştia că vor produce 
cele mai mari daune. lar în zilele noastre posibilitățile de 
a acționa prin cuvânt sunt nenumărate, la telefon, prin 
presă, la radio, la televiziune etc. 

În realitate, oamenii nu vorbesc mereu în mod 
conştient cu răutate. Deseori, ei flecăresc, fără să-şi dea 
seama ce spun, nici măcar de ce o spun. Ei nu-şi 
controlează nici gândurile, nici sentimentele şi vorbesc în 
continuu... Ei nu reflectează la traiectoria ce o vor lua 
cuvintele lor, la daunele ce le pot pricinui, şi îşi închipuie 
că nu este nimic grav. Ei bine, dimpotrivă, este foarte 
grav. De aceea lisus spunea deopotrivă: „Vă spun că 
pentru orice cuvânt deşert, pe care îl vor rosti, oamenii vor 
da socoteală în ziua judecății. Căci din cuvintele tale vei fi 
găsit drept, şi din cuvintele tale vei fi osândit”. 


De acum înainte, încercaţi deci să evitaţi criticile şi 
bârfele, mai ales dacă nu sunteți siguri de cele relatate. 
Chiar dacă sunteţi obligați să menţionaţi comportamentul 
unei persoane care a acționat realmente cu răutate, să nu 
uitaţi, ca măsură pedagogică, să încheiați conversaţia 
menționând una dintre calităţile sale. Ea trebuie să aibă 
cel puțin una! în tot cazul, menţionarea defectelor 
oamenilor nu a folosit niciodată la îndreptarea lor; 
înțelegeți că, prin critici, chiar justificate, nu faceţi deseori 
decât să adăugați un rău peste răul existent. Da, dacă 
doriți să acționațţi ca o ființă conştientă, responsabilă, 
atunci când veți fi obligați să pronunţțaţi nişte cuvinte 
negative despre cineva, încercați ce! puțin să încheiați 
prin câteva cuvinte pozitive. 

Eu ştiu că vă cer ceva foarte dificil, fiindcă pentru a- 
ți stăpâni cuvintele trebuie să începi prin a-ți stăpâni 
gândurile şi sentimentele, ceea ce este şi mai greu. De ce 
să nu faceți însă nişte exerciții, spunându-vă: 

„De acum înainte, eu mă voi supraveghea... Nu îl voi 
mai critica sistematic pe acel om, ci voi încerca să îi 
observ laturile sale bune...în locsă fiu neglijent, voi fi mai 
atent astfel ca vorbele mele să fie folosite pentru bine...în 
loc să trec indiferent, mă voi opri să rostesc câteva cuvinte 
de simpatie, de încurajare.” 

Da, acestea sunt nişte exerciții de făcut în mod 
conştient. A vorbi este o artă ce este nevoie să fie cultivată, 
deoarece cuvântul ce a fost dat omului este o energie 
divină şi el trebuie să se străduiască să îl folosească 
numai într-un scop divin. 


Plexul solar, rezervor de energii 


Organismul nostru psihic se află într-o legătură 
constantă cu organismul nostru fizic: această comunicare 
se face prin intermediul unor centri nervoşi cu rețele 
extrem de complicate, cel mai important fiind plexul solar. 

Aflaţi dintr-odată o veste foarte proastă şi sunteți 
extrem de neliniştiți...Aceste emoţii au nişte urmări 
imediate asupra corpului vostru fizic: simţiți cum plexul 
vostru solar se contractă şi se goleşte, de abia vă mai 
ţineţi pe picioare, nu mai puteţi face aproape nici o 
mişcare. Dimpotrivă, o mare bucurie vă dă impresia că 
plexul solar vi se dilată, vă simțiți plini de energie, gata să 
înfruntațţi totul. 

Aţi văzut mulți oameni făcând aceste experiențe! Nu 
este însă suficient să constatați că, în anumite 
circumstanțe, v-aţi simţit goliți şi în altele, dimpotrivă, 
încărcațţi. Trebuie să ştiţi că aveți o lucrare de înfăptuit, 
astfel ca plexul vostru solar să fie mereu acest rezervor de 
forțe vitale, izvorul din care vă puteţi extrage în fiecare 
clipă energiile de care aveţi nevoie pentru a continua să 
înaintați pe calea luminii. 

Vă voi oferi câteva metode. 

Vă aflați acasă. întindeți-vă pe un pat, puneţi- vă 
cele două mâini pe plexul solar, şi legându-vă de pământ, 
de soare, de stele, închipuiți-vă că primiţi energii din 
întreg universul. 

Puteţi învăța deopotrivă să lucraţi cu apa. De câte 
ori aveți ocazia, opriţi-vă să priviți apa ce curge şi să 


ascultați un izvor curgând, o cascadă, o fântână. 
Concentraţi-vă asupra apei, închipuindu-vă că ea vă 
străbate, că ia tot ce este nesănătos şi întunecat în voi şi 
că vă inundă cu o viață nouă. Uneori este de ajuns chiar 
să vă introduceți mâinile într-un vas cu apă sau să lăsați 
apa de la robinet să curgă peste ele. Esenţialul constă în 
lucrarea ce reuşiți să o înfăptuiţi cu ajutorul gândului, 
ştiind că mâinile voastre sunt nişte locuri de trecere 
pentru toți curenții de energie ce străbat spaţiul. Situate 
la extremităţile brațelor noastre, mâinile joacă rolul de 
antene; prin ele primim influenţele lumii exterioare, şi tot 
prin ele proiectăm emanațiile formate de stările noastre 
psihice. Concentrându-ne asupra apei, noi eliminăm tot 
ce este uzat în ființa noastră şi primim nişte curenţi de 
viață pură. 

Ceea ce vă spun pentru mâini este valabil şi pentru 
picioare. Plasate la extremitatea inferioară a corpului 
nostru, şi ele sunt ca nişte antene receptoare şi 
emițătoare. Când vă simţiți demagnetizațţi, tulburați, 
vărsaţi apă caldă într-un lighean, aşezaţi-vă picioarele în 
el şi spălați-le cu multă atenţie, gândindu-vă ca tot ceea 
ce v-a suprasolicitat şi v-a întunecat se scurge în apă. 

Eu vă mai pot indica şi nişte exerciţii de făcut cu 
arborii. Un arbore este un rezervor de energii ce vin din 
pământ şi din soare. lar noi putem deopotrivă capta 
aceste energii care, de la rădăcini şi până la extremitățile 
crengilor, circulă fără încetare prin el. 

Vă aflați într-o grădină sau într-o pădure. Alegeţi un 
arbore, cel mai mare, cel mai frumos, rezemați-vă cu 


spatele pe el punându-vă mâna stângă pe spate, cu palma 
pe trunchiul său, iar palma mâinii drepte pe plexul vostru 
solar. Concentraţi-vă asupra copacului cerându-i să vă 
dea din forța sa...Primiţi această forță prin mâna voastră 
stângă şi o revărsați în plexul solar prin mâna voastră 
dreaptă, este un fel de transfuzie de energii, ca şi cum 
arborele v-ar da din seva sa. Când vă simţiți încărcați, 
mulțumiți-i şi continuați-vă drumul. 

În loc să încercaţi să preparaţi elixirul vieţii lungi 
despre care vorbesc alchimiştii şi pentru care unii au 
cheltuit averi şi şi-au distrus sănătatea fără să obţină 
niciodată nimic, este de preferat să îi vizitaţi pe arbori şi 
să le vorbiți. Pentru a vă face însă înţeleşi de ei, trebuie 
cel puţin să conştientizaţi că ei sunt nişte ființe vii, 
inteligente şi să îi iubiți. Datorită acestei înțelegeri şi 
acestei iubiri, stabiliți o armonie, o comuniune subtilă cu 
ei şi simțiți că această legătură vă reînsuflețeşte şi vă 
aduce bucurie. 

Trebuie să ştiţi acum că aceste metode vor aduce cu 
adevărat nişte roade numai dacă exersați deopotrivă şi să 
vă stăpâniţi gândurile şi sentimentele. Nimic nu tulbură 
atât de mult funcţionarea plexului solar ca poftele 
nemăsurate, gelozia, furia, iubirea posesivă şi toate stările 
pasionale. Străduiți-vă să acceptați numai gândurile şi 
sentimentele armonioase ce vă vor aduce forța, pacea şi 
bucuria. Când veţi simţi că aţi reuşit, puneţi mâna 
dreaptă pe plexul solar şi umpleţi-l în linişte cu această 
forță, această pace şi această bucurie. 


La izvorul vietii pure: liniştea 


Eliberându-i pe oameni de poverile materiale cele 
mai apăsătoare şi constrângătoare, invenţia maşinilor, a 
aparatelor mereu mai perfecționate le oferă condiţii de 
împlinire, de a-şi îmbogăţi viața interioară. Noi îi 
observăm însă mereu alergând, zbătându-se, epuizându- 
se. S-ar spune că ei ar fi constrânşi să adopte acelaşi ritm 
ca şi al maşinilorlor. De ce? Pentru că trebuie produs din 
ce în ce mai mult, pentru a vinde şi a cumpăra din ce în 
ce mai mult. Se pare că aşa este necesar pentru 
economie... 

În interesul economiei, se consideră ceva firesc ca 
oamenii să fie împovăraţi, aserviți. Numai aşa economia 
devine din ce în ce mai prosperă, mai înfloritoare, în timp 
ce oamenii devin extenuațţi, hăituiţi, gata să cedeze: 
sistemul lor nervos se uzează, şi nu numai sistemul 
nervos, dar şi inima, stomacul, plămânii suferă 
deopotrivă. Fiindcă toată această activitate accelerată, 
toată această producție, tot acest consum antrenează o 
poluare ce otrăveşte atmosfera, mările, pădurile, apa, 
pământul, hrana...Ei bine, spuneți-mi ce reprezintă oare 
această economie ce iroseşte, risipeşte, murdăreşte, 
distruge? 

Dacă nu vreţi să vă lăsaţi în voia curenților 
distrugători, trebuie să căutaţi să restabiliți echilibrul şi 
să găsiți mijloacele de a vă încărca cu energie pură. 

Pentru a vă reîncărca, primul lucru ce trebuie făcut 
este să învățați să vă opriți. Da, din când în când, faceți o 


pauză în timpul zilei, opriți-vă din alergat, nu vă mai 
mişcaţi, nu mai vorbiţi, şi chiar nu vă mai gândiţi la 
nimic. Altminteri, este ca şi cum aţi lăsa toate robinetele 
de apă, de gaz, de electricitate deschise: în curând nu va 
mai rămâne nimic, întreaga energie s-a pierdut. 
Imobilitatea, liniştea folosesc la umplerea rezervoarelor. 
Oricând puteți, opriți-vă deci, rămâneţi în linişte, faceți 
linişte în voi, închideți ochii şi legați- vă de Izvorul vieții şi 
ai luminii. După câteva clipe, vă veți simți reînsuflețiți, nu 
numai la nivel fizic, dar şi în cel psihic şi chiar în cel 
spiritual. 

Dacă se întâmplă să nu vă puteţi pune în mişcare 
aparatele voastre spirituale, este pentru că nu le oferiţi 
energiile necesare funcționării lor, iar aceste energii le veți 
primi numai dacă ştiţi să vă legați de regiunea liniştii. 
Oare câţi dintre voi au înţeles cu adevărat ce reprezintă 
liniştea şi o pot realiza? Adevărata linişte nu este numai 
o absență a zgomotului. Adevărata linişte se află deasupra 
înțelepciunii, deasupra muzicii, este lumea cea mai 
puternică, Centrul de unde țâşnesc toate creațiile. 
Cufundarea în linişte este o activitate ce se situează deci 
dincolo de cele cinci simțuri, dincolo de sentiment şi chiar 
de gând. Cel care atinge această regiune a liniştii înoată 
într-un ocean de lumină, trăieşte adevărata viaţă, 
intensă, îmbelşugată. 

Unele persoane au trăit această experienţă a liniştii 
uneori după mari tulburări, după mari suferințe, după 
mari pierderi. Ca şi cum şocul primit le-ar fi proiectat 
dincolo de ființa lor, acolo unde veghează această entitate 


mereu vigilentă şi impasibilă denumită de Ştiinţa 
Iniţiatică tocmai „Tăcutul”. 

Să nu aşteptaţi însă să trăiţi o asemenea experiență 
a suferinței extreme pentru a descoperi ceea ce este 
liniştea; există alte experiențe de făcut, care sunt 
minunate, de pildă contemplarea cerului înstelat. De câte 
ori aveţi ocazia, cufundațţi-vă în liniştea nopții şi priviți 
stelele. închipuiți-vă că părăsiți pământul, disputele sale, 
tragediile sale şi deveniți un cetățean al cerului. Pe 
măsura acestei ascensiuni în spaţiu, vă simțiți mai 
uşuraţi, mai liberi, şi meditând asupra înțelepciunii care 
a creat aceste lumi şi ființele a căror reflectare sunt, veți 
simți că sufletul vostru desfăşoară nişte antene foarte 
subtile ce îi permit să comunice cu ele şi să se alimenteze 
de la izvoarele vieţii pure. 

Meditând asupra veşniciei, începeţi să pătrundeţi în 
această regiune a liniştii: simţiţi că plutiţi deasupra a tot, 
că nimic nu vă mai poate atinge, nici un necaz, nici o 
tristețe, nici o pierdere, fiindcă în voi se trezeşte o altă 
conştiinţă. 

Contemplaţi stelele, străduindu-vă să beți această 
pace ce coboară cu blândețţe din cer. Legaţi-vă de fiecare 
dintre ele, şi fiecare vă va spune un cuvânt, asemenea 
unui suflet viu, inteligent. încercați atunci să găsiți o stea 
pentru care aveţi afinități deosebite, legaţi-vă de ea, 
închipuiţi-vă că vă îndreptaţi spre ea sau ea vine să vă 
vorbească... Astrele sunt populate cu suflete foarte 
dezvoltate. Ascultându-le vocea, vă veți simţi încet-încet 
luminaţi, uşurați şi ...vii! 


Toţi marii Iniţiaţi s-au instruit contemplând cerul 
nocturn: sufletul lor comunica cu stelele şi aceste centre 
de forțe inepuizabile le trimiteau nişte mesaje pe care ei 
le transmiteau apoi oamenilor. De foarte tânăr, eu m-am 
străduit să citesc stelele ca literele unei scrieri sfinte ce 
nu o putem descifra niciodată în întregime. Trebuie să 
treacă mult timp pentru a începe să le primim revelațiile. 
lar eu simt că de abia acum reuşesc în sfârşit să înțeleg 
ceea ce ele îmi şopteau cu multă vreme în urmă în liniştea 
nopții. 

Atunci când ați reuşit să realizați în voi liniştea, 
străduiți-vă să o păstraţi, altminteri la ce v-a folosit atâta 
strădanie dacă pierdeţi imediat beneficiul! Scopul vieții 
spirituale nu este să încercăm să restabilim din când în 
când legătura cu lumea liniştii şi a luminii, apoi uitând 
toate acestea, să ne lăsăm din nou antrenați în 
dezordinea şi zgomotul existenţei, pentru a fi obligați să 
reîncepem a doua zi. Nu are nici un sens. Dimpotrivă, 
această linişte pe care ați reuşit să o realizați trebuie să 
vă însoțească întreaga zi şi să vă transmită în mod 
imperceptibil un ritm, o stare de graţie în tot ceea ce 
faceți. Vă deplasați, atingeţi obiectele, şi această mişcare 
armonioasă se transmite tuturor celulelor organismului 
vostru. 

Realizarea liniştii interioare este un indiciu al 
evoluției ființelor. Şi nu numai că această linişte le 
deschide porțile iluminării, dar devin ele însele un izvor 
de binecuvântare pentru toți cei care le înconjoară. 


Apa vietii 


Apa este fluidul vital al pământului; ea constituie 
una dintre condiţiile indispensabile ale vieţii pentru 
pietre, plante, animale, oameni. Dovada: atunci când 
oamenii de ştiinţă afirmă că nu există viață pe alte 
planete, motivul care îl invocă este lipsa apei. Oamenii 
apreciază însă cu adevărat apa? Da, în mod instinctiv, 
inconştient. Apa trebuie să ocupe acum o valoare şi în 
conştiinţa lor pentru a deveni un factor puternic în viața 
lor psihică. 

Uneori vă plimbaţi pe lângă cascade şi râuri, beti apă 
din izvoare, vă scăldați în lacuri, mări, şi este foarte bine; 
dar nu va apare nici cea mai mică schimbare în voi atât 
timp cât nu veți şti să intrați în contact cu apa, să îi vorbiți 
şi să vă legaţi de ea. 

Dacă locuiţi într-un mare oraş, veți spune că nu 
aveți zilnic ocazia să întâlniți apa în natură. Este 
adevărat, dar nu aveţi apă la voi acasă? Umpleţi un vas 
cu apă, chiar în cantitate mică, ea reprezintă toate apele 
de pe pământ, fiindcă în mod simbolic, magic, o singură 
picătură de apă este de ajuns pentru a vă lega de toate 
fluviile, de toate lacurile şi de toate oceanele. Vă 
concentrați deci asupra apei din acest vas plin, o salutați 
pentru ca ea să devină şi mai vie, mai vibrantă, îi spuneți 
cât de mult o admirați şi cât de frumoasă este şi îi cereți 
să vă dea limpezimea, transparenţa ei. Apoi o atingeţi, o 
lăsaţi să curgă pe mâinile voastre, lăsându-vă impregnațţi 
de emanațţiile sale purificatoare. 


Dintre cele patru elemente, apa este cea care se 
amestecă cel mai intim cu organismul nostru, şi bând-o 
puteți stabili nişte contacte cu forțele vii ale universului, 
absorbând elementele pe care ea le conţine. Pentru 
aceasta, trebuie însă să o beţi lent, conştientizând că 
primiţi acest fluid ce potoleşte setea şi hrăneşte toate 
creaturile. 

Este ceva nou pentru voi, nu-i aşa? Nimeni nu v-a 
spus niciodată cum să beți apa pentru ca ea să devină în 
voi elixirul vieţii nemuritoare şi să vă transmită virtuțile 
ei. 

Aveţi de atâtea ori ocazia să intrați în contact cu apa 
pe durata unei zile pentru a vă spăla mâinile, fața sau 
întreg corpul! Spălatul face parte din corn- portamentul 
fiinţelor civilizate. Este însă insuficient, fiindcă vă puteți 
spăla şi fi curați în mod fizic, rămânând în interior la fel 
de murdari ca şi cum nu aţi fi făcut nici o baie în viață. 
Or, dacă apa ne spală în planul fizic, ea posedă aceleaşi 
proprietăţi şi în planul spiritual. Apa pe care o cunoaştem 
şi o folosim zilnic nu este decât materializarea acestui 
fluid cosmic ce umple spațiul, iar noi putem intra în 
contact cu ajutorul gândului cu el. Prima condiţie pentru 
această lucrare de purificare este deci să ne spălăm 
conştientizând că prin intermediul apei este posibil să 
atingem un element cu o însuşire spirituală. 

Spălându-vă,  concentraţi-vă asupra apei, a 
limpezimii ei, a inocenței ei, şi veţi simți în curând că ea 
va atinge in voi unele regiuni necunoscute pentru a 
produce acolo nişte transformări. Nu numai că vă veți 


simți uşurațţi, purificați, dar inima voastră, intelectul 
vostru vor fi hrănite de noi elemente mai subtile şi vii. Apa 
fizică conţine toate elementele şi forțele apei spirituale, 
care este adevărata apă; trebuie numai să învățați să le 
treziți şi să le primiți. 

Chiar dacă spălatul face parte din actele cele mai 
obişnuite ale vieţii zilnice, el nu trebuie subestimat. La fel 
ca hrana, somnul, respirația, spălatul trebuie să fie 
considerat ca un act sacru ce ne poate elibera sufletul. 
Exerciţiile, metodele ce vi le dau au ca scop să vă facă să 
descoperiți apa în sinea voastră, fiindcă eu v-am spus că 
apa fizică nu este decât o reflectare datorită căreia noi ne 
putem lega de adevărata apă. lar această adevărată apă 
trebuie să o căutăm în noi, trebuie să descoperim 
izvoarele apelor vii ce curg în profunzimile ființei noastre. 
Este o cale lungă, dificilă desigur, dar perseverațţi, pentru 
că apa este mama vieţii. Meditaţi îndelung asupra acestei 
idei şi privind apa, atingând-o, spuneţi-i: „Oh, tu care 
hrăneşti toate creaturile, descoperă-mi secretele vieții 
veşnice.” 


Regiunea veşnicei primăveri 


În fiecare zi trebuie să fim vigilenţi, atenţi, pentru a 
mai adăuga încă ceva nou, mai pur, vieţii noastre. Vom 
simți atunci, încet-încet, cum se produc în noi aceleaşi 
fenomene ca primăvara, când pământul primeşte mai 
multă lumină şi căldură de la soare şi când toate 
semințele plantate încep să răsară. Toată această 
vegetație ce o vedem născându-se sau renăscându-se 
primăvara este o imagine a fenomenelor ce se pot produce 
în viața noastră fizică şi mai ales în viaţa noastră psihică, 
dacă ne străduim să înțelegem ce reprezintă realmente 
adevărata viaţă. 

La fiecare nouă apariție a primăverii, străduiți- vă 
deci să profitați de condiţiile ce Ni sunt oferite pentru a 
extrage şi mai mult din această viață nouă şi proaspătă, 
şi continuaţi apoi pe parcursul întregului an să întreţineți 
această viață în voi. Apoi, reîncepețţi în anul următor... 
Astfel, atunci cândva trebui să părăsiți acest pământ, veţi 
fi mai vii decât atunci când aţi coborât pe el. Pentru că 
moartea nu este în realitate decât o schimbare de formă 
şi depinde de noi ca fiecare formă nouă să fie umplută cu 
o chintesență mereu mai bogată şi prețioasă. 

Există în om o regiune spirituală unde domneşte o 
veşnică primăvară. Acolo soarele străluceşte fără 
încetare, păsările cântă, florile parfumează atmosfera. 
Evident, în planul fizic ne este imposibil să scăpăm de 
alternanța anotimpurilor şi a evenimentelor fericite sau 
nefericite, dar cu ajutorul gândului ne sunt oferite toate 


posibilitățile pentru a ne înălța până la această regiune a 
veşnicei primăveri. 

A trăi veşnica primăvară înseamnă a fi mereu 
expresiv, luminos, strălucitor, a determina viața să 
țâşnească în tine pentru a putea uda, hrăni, fertiliza apoi 
toate creaturile. Veţi spune: „Este imposibil însă să 
trăieşti la nesfârşit într-o primăvară. Nu te poți sustrage 
iernii, oboselii, necazului, bolii, bătrâneţii.” 

Ba da, este posibil. Pentru a vă înălța însă deasupra 
tuturor acestor schimbări, pentru a pluti deasupra norilor 
şi a zbura în lumină, trebuie să acceptați filosofia vieții 
pure, care ţâşneşte, filosofia bunătăţii, a generozitățţii, a 
iubirii dezinteresate. 

Primăvara se caracterizează printr-o creştere a 
energiilor. Atât timp cât vă lăsaţi energiile să coboare, 
adică le folosiţi în nişte activități primitive, triviale, trăiţi 
în iarnă; şi chiar dacă sunteţi capabili să formulațţi despre 
primăvară toate definițiile ştiinţifice posibile, în realitate 
nu le cunoaşteţi. Rețineţi bine aceasta: atât timp cât vă 
concentrați energiile şi iubirea în nişte preocupări 
prozaice, veți rămâne în iarnă, în frig, în întuneric, în lipsa 
oricărei mişcări. Vă gândiţi că aceasta este o manieră 
ciudată de a vorbi despre primăvară şi iarnă? Este totuşi 
simplu: iama, energiile coboară spre rădăcini, iar 
primăvara ele urcă din nou spre vârf. 

Înţelegeţi că acelaşi fenomen se petrece deci şi în 
viața voastră interioară şi treceţi la lucru, fără a vă întreba 
cât timp va fi necesar pentru a instala în voi această 
veşnică primăvară: veți simţi, încet-încet, că izvoarele 


țâşnesc, că iarba creşte, că florile înfloresc şi toate 
păsările cântă în arbori. 


„El mânca foc şi bea lumină” 


Soarele este originea luminii pe care o vedem. Dar ce 
este soarele? Razele sale, pe care ştiinţa le prezintă ca un 
flux de fotoni, transportă peste tot în spaţiu nu numai 
elementele necesare vieţii şi creşterii vegetalelor, 
animalelor şi oamenilor, dar şi nişte particule mult mai 
subtile ce le putem capta pentru dezvoltarea noastră 
spirituală. 

Atingând orice obiect sau oricare ființă, fiecare rază 
de soare îi aduce ceva. Chiar şi pietrele au nevoie de 
această viaţă ce o primesc de la soare. 

Deoarece pietrele, sunt vii, deşi par neînsuflețite. 
Această viață este desigur mai perceptibilă la plantele 
care cresc şi se înmulțesc datorită luminii solare. Iar la 
animale, razele soarelui se transformă nu numai în 
vitalitate, dar şi în sensibilitate. Da, datorită razelor 
soarelui animalele încep să trăiască nişte senzații precum 
durerea, starea de bine, dar şi ceva ce se aseamănă 
tristeții, bucuriei, şi chiar sentimentului de afecțiune. 

În sfârşit, la oameni, razele soarelui devin 
inteligenţă, judecată, fiindcă plecând de la regnul uman 
lumina găseşte o posibilitate destul de completă de a se 
manifesta ca gând. Spiritul care vă vorbeşte prin gura 
unui bărbat sau a unei femei este o emanatie a luminii 
solare. în ființa umană, lumina este cea care gândeşte, 
vorbeşte, cântă, creează. Pe măsură ce lumina îşi croieşte 
drum în ea, ea apare sub formă de inteligență, de iubire, 
de frumusețe, de noblețe, de forță... 


Numai razele soarelui sunt capabile să menţină 
spiritul în noi, dar numai dacă învăţăm să le primim, să 
ne deschidem lor cu toată inima şi sufletul nostru. Eu ştiu 
foarte bine că vă este greu să admiteţi că lumina 
reprezintă mai mult decât o vibraţie fizică, că ea este o 
entitate vie. Tocmai fiindcă v-aţi format această idee nu 
puteți primi de la soare toate binecuvântările sale. 
încercați să vă aranjaţi astfel existența voastră încât 
lumina să ocupe din ce în ce mai mult loc în ea. 

De ce mergem dimineaţa să contemplăm răsăritul de 
soare? Pentru a-i primi razele aşa cum primim hrana, apa 
şi aerul. Ne putem adresa lor, spunând: „Oh, raze de 
soare, pătrundeți în noi, alungați acei nori asupra cărora 
numai voi puteți acționa”. lar razele pătrund în noi prin 
nişte canale minuscule, producând în întreaga noastră 
ființă nişte vibrații mai intense. Ele ne pot pătrunde 
desigur fără ştirea noastră, dar dacă noi suntem 
conştienţi, atenţi, dacă ne impregnăm cu lumina şi 
căldura soarelui convinşi că se va dezvolta ceva în ființa 
noastră, ne vom simți încet-încet însufleţiți de o vibrație 
nouă. 

În cartea sfântă a vechilor perşi, Zen Aresta, se 
spune că Zarathustra l-a întrebat într-o zi pe zeul Ahura- 
Mazda cum se hrănea întâiul om. Ahura-Mazda i-a 
răspuns: „El mânca foc şi bea lumină”. De ce să nu 
învăţăm şi noi să ne hrănim cu foc şi să bem lumină 
pentru a regăsi perfecțiunea întâiului om şi să devenim 
nemuritori? 

